**Жасур Кенгбоевга**

**ТАВСИЯНОМА**

Жасур Кенгбоев ҳикояларини газета-журналларда узиб-юлиб ўқигандим, «Кўҳна белбоғ», «Юракнинг бир чети» китобларини ўқиб, адабиётимизга ўз овози, ўз услуби билан ажойиб бир талант кириб келганининг гувоҳи бўлдим.

Жасур насримизга нафақат адир-у даштлар руҳини табийи гўзал тилда, айни дамда қисқа ва лўнда услубда олиб келибди. Эркин Аъзам Жасурнинг ижодини «табиат ҳазиллари»га қиёслабди, мен ёш адибнинг «Сўнгсиз гурунглари», «Кўҳна белбоғ», «Эркак», «Юракнинг бир чети» ва бошқа ҳикояларини – ўзи айни табиий, табиат бўлагидай соф деган бўлардим.

Бизнинг қаторимизга Жасурдек, ўзини ўзи такрорламайдиган ёзувчининг келгани билан қутлаб, уни Уюшма азолигига тавсия этганимдан хурсандман.

**Ўрозбой АБДУРАҲМОНОВ,**

**Ўзбекистон ҳам Қорақалпоғистон**

**халқ ёзувчиси**