**2019-2020 йилларда соғлиқни сақлаш соҳасида амалга оширилган ишлар тўғрисида маълумот**

**I. Аҳоли саломатлигини сақлаш ва касалликлар профилактикаси бўйича амалга оширилган ишлар:**

Сўнги йилларда соғлиқни сақлаш соҳасидаги изчил ислоҳотлар натижасида аҳоли орасида юқумли ва юқумли бўлмаган касалликларни олдини олиш, уларни замонавий асбоб ускуналар ёрдамида ташҳислаш, кўрсатилаётган ихтисослашган тиббий хизмат сифати ва кўламини ошириш ҳамда мутахассисларни ўқитиш, қайта тайёрлаш ва тажрибасини юксалтириш борасида қатор ишлар амалга оширилган.

**Биринчидан,** тиббиёт ходимларининг ойлиги **1,5** **баробарга** оширилди. Шу билан бир қаторда, **мажбурий меҳнатга барҳам берилди.**

Соғлиқни сақлаш вазирлиги қошида ҳозирги замон талабларидан келиб чиқиб аҳолига хизмат кўрсатадиган янги **3** **та** **агентлик** ва **6** **та** **бошқарма** ташкил этилди. Шунингдек, Республика аҳолисига ихтисослаштирилган тиббий ёрдам кўрсатаётган тиббиёт марказларни сони **20** **тага** етказилиб,   
**нефрология** ва **буйрак трансплантацияси**, **неврология** ва **инсульт маркази, шунингдек гематология, юқумли касалликлар** ва **болалар миллий марказлари** фаолияти ташкил этилди.

Ҳудудларда **6 598** **та** шифохона ўринларига эга бўлган **310** **та** ихтисослашган бўлимлар, республика ихтисослаштирилган илмий-амалий тиббиёт марказларининг **14** **та** филиаллари **Кардиология** (**5** **та**), **Кўз** **микрохирургияси** (**2** **та**), **Урология** (**3** **та**), **Эндокринология** (**3** **та**) ва **Травматология** (**1 та**) ташкил қилинди.

Республика ихтисослаштирилган **Кардиология илмий амалий тиббиёт марказида** (РИКИАТМ) ихтисослаштирилган   
**14** **та** бўлим, шу жумладан **рентгенэндоваскуляр жарроҳлик бўлими**, **юракнинг мураккаб аритмияларини жарроҳлик усули билан даволаш бўлими**, **кардиожарроҳлик** бўлимлари фаолият юритаяпти ва аҳолига юқоритехнологик, замонавий тиббий ёрдам кўрсатилаяпти.

Кардиология марказининг Наманган, Қарши, Урганч филиалларида ва Қорақалпоғистон Республикаси кардиология диспансери, Самарқанд, Бухоро, Навоий **вилоятларида ангиограф ускунаси ўрнатилиб**, замонавий, юқоритехнологик даволаш усуллари - **коронарография** ва **стентлаш** амалиёти йўлга қўйилди.

**Иккинчидан,** **800 та** **қишлоқ оилавий пунктлари** ташкил қилиниб, уларда аёллар маслаҳатхоналари, қизлар саломатлиги хоналари, тез ёрдам шаҳобчалари ва ижтимоий дорихоналар ташкил этилди ҳамда **5 та** тор соҳа мутахассисларининг фаолияти йўлга қўйилди;

ҳар бир ҳудудда **1 тадан** шаҳар ва **1 тадан** туман тиббиёт бирлашмалари жами **27 та** туман/шаҳар намунали ҳолатга келтирилмоқда;

**1650 дан** ортиқ “Тез ёрдам” автотранспорт харид қилиниб, автотранспорт парки янгиланди;

“Тез ёрдам” шаҳобчалари аҳоли яшаш ҳудудларига яқинлаштирилди ва уларнинг сони **818 тадан 1666 тага** етказилди;

- Тез тиббий ёрдам хизматига **281 дона** тиббий асбоб-ускуналар билан жиҳозланган автотранспортлар ажратилди;

Тез тиббий ёрдам хизматини яхшилаш мақсадида замонавий асбоб-ускуналар билан жиҳозланган **11,8 млн. долларлик** **150** **та** **ФОРД** автотранспортлари олиб келинди;

“Тез тиббий ёрдам” тизимида битта чақириққа дори-дармон учун ажратилаётган маблағ **10 баробарга** оширилиб, **5800 сўм** ажратилишига эришилди;

**буйрак, жигар ва ўзак ҳужайра трансплантацияси** амалиётга жорий этилди;

кардиохирургия хизмати бутун республика бўйича ривожлантирилиб, **10 та** ҳудудда **рентгенэндоваскуляр** бўлимлар фаолияти йўлга қўйилди, **8 та** вилоятда **очиқ кардиохирургик операциялар** ўтказилмоқда;

ҳудудларда янги **174 та** диагностик ва **264 та** даволаш усуллари жорий этилди;

ҳомиладор аёллар ва чақалоқларни перинатал ҳамда неонатал скринингдан ўтказиш орқали уларда туғма ва ирсий касалликларни эрта аниқлаш ва олдини олиш тизими йўлга қўйилди.

ҳудудларимизда болалар даволаш муассасаларида **неонатал хирургия, кардиохирургия, инвазив хирургия, қизлар гинекологияси** каби кўплаб янги бўлимлар ташкил этилиб, энг мураккаб амалиётлар ўтказилмоқда.

Аҳолини ўлим кўрсаткичи **1000** **нафар** аҳолига нисбатан   
**4,7 га** камайиши ҳисобига, ўртача умр кўриш давомийлиги   
**74,6 дан 75,1 га ошди.**

Оналар ўлими кўрсаткичи **20,1** **дан** **19,1 га** ва гўдаклар ўлими кўрсаткичи **11,5 дан 8,4 га камайди.**

Вакцинация тўлиқ давлат томонидан маблағ билан таъминланиши (йилига **135,0 млрд. сўм**) натижасида **юқумли касалликлар бўйича** **эпидемиологик барқарорликка эришилди.**

**Учинчидан**, **1700 дан** ортиқ даволаш муассасаларида **қурилиш-таъмирлаш ишлари амалга оширилиб**, жами **4,8 трлн сўм** маблағ сарфланди;

**Бунда,**

**3 076 та** даволаш-профилактика муассасаларида иситиш тизими талаб даражасига келтирилди;

**1 842 та** даволаш-профилактика муассасаларида ичимлик суви тармоқлари янгиланди;

**1 044 та** муассасаларда ҳамда **14 та** тиббий ижтимоий муассасаларда жорий ва мукаммал таъмирлаш **ишлари олиб борилди.**

Даволаш-профилактика муассасалари Халқаро молия институтлари ва бюджет маблағлари ҳисобидан **150,0 млн. долларлик** тиббий асбоб-ускуналар билан жиҳозланди.

Жумладан, Ислом тараққиёт банки лойиҳаси бўйича Республика ихтисослаштирилган онкология ва радиология илмий маркази ва унинг **14** **та** ҳудудий филиаллари **11,0** **млн.** **долларлик** гамма-терапия ускуналари билан **жиҳозланди**.

Қорақалпоғистон Республикаси, Андижон, Бухоро, Қашқадарё, Наманган, Самарқанд, Сурхондарё вилоятларидаги кўп тармоқли тиббиёт марказлари **12,6** **млн.** **долларлик** энг замонавий тиббий асбоб-ускуналар билан таъминланди.

Республика бюджети ҳисобидан **36** **та** ҳудудий тиббиёт муассасалари **25,9** **млн.** **долларлик** тиббий асбоб-ускунлари билан жиҳозланди.

**800,0 млн.** **долларлик** халқаро молия институтлари маблағларини ва **500,0 млн. доллар** тўғридан-тўғри инвестицияларни жалб этиш бўйича лойиҳалар портфели шакллантирилди.

**иммунизация тизимини мустаҳкамлаш** учун **17,2 млн. долларлик** (вакцина сақлаш омборхоналар қурилиши ва жиҳозланиши, автранспорт билан таъминлаш) **грант жалб қилинди**.

**“Болалар миллий тиббиёт маркази”да** қурилиш ишлари якунланиб, объект фойдаланишга топширилди. **40,0 млн. долларлик** замонавий тиббий ускуна ва жиҳозлар ўрнатилди.

**Хусусий тиббиёт** ривожи учун кенг имкониятлар яратилди. **2020** **йилнинг 11 ойи** давомида республика бўйича **257** **та** янги хусусий тиббиёт муассасалари ташкил этилди, **28** **таси** фаолиятини кенгайтирди. Жами лойиҳаларнинг **5** **таси** чет эл инвестицияси иштирокида амалга оширилди. Натижада **443 та** янги хусусий клиникалар очилиб, уларнинг сони **5843 тага** етди.

**Россия, АҚШ, Германия, Ҳиндистон, Туркия** каби қатор ҳорижий давлатлар инвестицияси иштирокида **100 дан** ортиқ замонавий клиникалар ташкил этилди.

Жумладан, Бухоро шаҳрида Корея инвестицияси иштирокида **“Химчан”**, Самарқанд шаҳрида Ҳиндистон компанияси иштирокида **“Зармед-Пратикша”**, Термиз шаҳрида Туркия компанияси билан ҳамкорликда **“Канимед”** тиббиёт муассасалари ташкил этилди. Фарғонада **Корея инвестицияси** иштирокида **рентген** ишлаб чиқариш йўлга қўйилди. Германиянинг “ОПАСКА” компанияси (**143,0 млн евро**) томонидан **Тошкент вилоятида онкология марказининг** қурилиш ишлари олиб борилмоқда.

**Пандемия шароитида** тиббиёт муассасаларини зарур асбоб-усукуналар ва жиҳозлар билан таъминлаш учун Жаҳон банкининг   
**38 млн доллар**, Осиё тараққиёт банкининг **100 млн. доллар**, Осиё инфратузилмавий инвестициялар банкининг **100 млн. доллар**, Европа инвестиция банкининг **50 млн. доллар** миқдорида маблағларини жалб қилиш бўйича тегишли ҳукумат қарорлари ишлаб чиқилди.

Пандемия даврида тиббиёт муассасалари **62** **млн долларлик**, жумладан, **3** **та** **МСКТ**, **56** **та** **рентген**, **2** **минг 303 та** **функционал кроват**, **2** **минг** **912** **та** **СИПАП**, **3** **минг** **300** **та** **кислород концентратор, 1357** **та** **ИВЛ**, **1346** **та** **кардиомонитор**, **12 минг 542** **та** **кардиомонитор**, **65** **та** **ПЗР** **аппарати** ва бошқа жиҳозлар етказиб берилди;

Мурувват ёрдами орқали **1** **минг** **512** **та** **болалар СИПАПи**, **300** **та** **ИВЛ**, **2 минг 507** **та** **кислород концентратори** ва бошқа жиҳозлар етказиб берилди.

Чeт эл фуқарoларига кўрсатилаётган тиббий хизмат   
**8 баробарга** ошиб, **53 мингтага** етказилди ва **5,4 млн. долларлик** пуллик хизмат кўрсатилди.

**Тўртинчидан**, мамлакатимизда тиббиёт соҳаси учун **8 та** олий тиббий таълим муассасаси ва уларнинг **4 та** филиалида малакали кадрлар тайёрланмоқда.

**Шунингдек,** Тошкент тиббиёт академиясининг **Термиз филиали очилди, Фарғона филиалида қабул тикланди.**

Мамлакатимиз тиббиёт олий ўқув юртлари ва хориждаги нуфузли тиббий-илмий таълим муассасалари ҳамкорлигида **22 та халқаро факультет очилди.**

Республика бўйича бакалавриат қабул квоталари **25%** га оширилди. **6 та** янги таълим йўналишлари, **17 та** янги мутахассисликлар очилди.

Ҳар йили **420 нафар** **ҳорижий мутахассисларнинг** Ўзбекистонга ташрифи ва **580 нафар** маҳаллий мутахассисларнинг **ҳорижда узоқ муддатли малакасини** ошириш тизими йўлга қўйилди.

Шунингдек, соғлиқни сақлаш соҳасига кадрлар тайёрлаш борасида ҳорижий тиббиёт таълим муассасалари билан кенг ҳамкорлик, уларнинг факультетлари ва филиалларининг очилиши ҳамда икки томонлама диплом берилиши тизимини бўйича **Россиянинг** **17** **та** олий таълим муассасаси ва тиббий марказлари билан, **Италиянинг** **2** **та** олий таълим муассасаси билан, **Кореянинг** **2** **та** олий таълим муассасаси билан, шунингдек, **Германия**, **Туркия** ва **Ҳиндистоннинг** олий таълим муассасалари билан шартнома ва келишувлар имзоланди.

Ҳозирда **4** **та** халқаро таълим йўналиш ва мутахассисликларида таълим олиш йўлга қўйилган. Жумладан,

**1.** Тошкент давлат стоматология институтида Россиянинг А.И.Евдокимов номидаги Москва давлат тиббий-стоматология университети билан **“Стоматология”**;

**2.** Тошкент давлат стоматология институтида Италиянинг Турин политехника университети билан **“Биотиббиёт муҳандислиги”** бакалавриат таълим йўналишлари;

**3.** Тошкент тиббиёт академиясида Кореянинг Корё университети билан **“Атроф-муҳит ва инсон саломатлиги”**;

**4.** Андижон тиббиёт институтида Кореянинг Тэгу университети билан **“Тиббиёт инженерияси”** магистратура мутахассисликлари бўйича таълим олиш йўлга қўйилган.

**Бешинчидан**, **2020 йилда** бўйича Ўзбекистон Республика Давлат бюджетидан соғлиқни сақлаш соҳасига жами **14,8 трлн. сўм** маблағлар ажратилган *(2019 йилги* **12,1 *трлн. сўмга*** *нисбатан ўсиш* ***1,3*** *барорбарни ташкил этади*).

**Инвестиция дастурига** мувофиқ 2020 йилда соғлиқни сақлаш объектларида қурилиш - таъмирлаш ва жихозлаш харажатларига **1,1 трлн. сўм** ажратилган.

Соғлиқни сақлаш соҳасидаги тиббиёт муассасаларининг **дори воситалари ва тиббий буюмларга** бўлган эҳтиёжини қоплаш мақсадида жами **1,1 трлн. сўм** бюджет маблағлари ажратилди *(2018 йилга* ***914,8 млрд. сўмга*** *нисбатан* ***1,2*** *баробар кўп маблағ ажратилди)*

**Бирламчи тиббий хизмат** **муассасаларига** **дори - дармон ва тиббий буюмларни** сотиб олиш харажатларига ўртача бир нафар аҳолига қишлоқ врачлик пунктлари ва қишлоқ (шаҳар) оилавий поликлиникаларида **3700,0 сўм** (*2017 йилда – 2 425,0 сўм, 2018 йилда – 3 135,0 сўм*) ҳамда **марказий кўп тармоқли поликлиникаларда 4800,0 сўмга** (*2017 йилда 2 124,0 сўм, 2018 йилда 4 138,0 сўм*) етказилди.

Ўзбекистонда **оналик ва болаликни муҳофаза қилиш** тизимини янада ривожлантириш Давлат дастурида белгиланган вазифаларни амалга ошириш учун жами **43,6 млрд.сўм** ажратилган.

**Оролбўйи минтақасини ривожлантириш** Давлат дастури бўйича ҳомиладор аёллар учун витамин минерал комплекслар ва қариялар учун калций, витамин Д3 препаратлари билан таъминлаш учун **5,7 млрд. сўм** ажратилган.

Нейросенсор карлик ёки заиф эшитадиган болалар учун **кохлеар имплантатлардан** фойдаланган ҳолда операциялар ўтказиш мақсадида **26,5 млрд. сўм** ажратилган.

Республика бўйича **онкологик** **касалликларга** чалинган беморларни дори воситалари билан таъминлаш мақсадида **40,8 млрд. сўм** ажратилган.

Республикада **одам иммунитет танқислиги вируси келтириб чиқарадиган касаллик тарқалишига** қарши курашиш тизимини янада такомиллаштириш бўйича **31,8 млрд. сўм** ажратилган.

- мамлакатимиз **мутахассисларини тиббий ёрдам кўрсатишнинг замонавий технологиялари бўйича ўқитиш** учун республикага малакали **хорижий мутахассисларни жалб этиш** йўли билан уларни қайта тайёрлаш, малакасини ошириш мақсадида **4,5 млрд. сўм** ажратилган.

- **қандли диабет билан касалланган беморлар** учун аналогли инсулинлар ва тест-чизиқчалари ҳамда одам инсулини марказлаштирилган тарзда таъминлаш мақсадида **18,5 млрд. сўм** ажратилган.

Кексалар ва ногиронлиги бўлган шахслар **62,4** **млрд** сўмлик **131 678** **дона** протез-ортопедия буюмлари ва реабилитация техник восилари билан таъминланди.