ЖК 1281-модданинг санкциясида ушбу жиноят содир этганлик уч юз соатгача мажбурий жамоат ишлари ёхуд икки йилгача ахлоқ тузатиш ишлари ёки бир йилгача озодликни чеклаш ёхуд бир йилгача озодликдан маҳрум қилиш билан жазоланиши қайд этилмоқда.

Киритилаётган модда “Оилага, ёшларга ва ахлоққа қарши жиноятлар” назарда тутилган бобига киритилаётганлигини, ушбу бобда 128-модда  
билан ўн олти ёшга тўлмаган шахс билан жинсий алоқа қилиш учун жиноий жавобгарлик белгиланганлигини, шунингдек ушбу модданинг ҳамда янги 1281-модданинг объекти деярли бир хил бўлганлигини инобатга олиб,  
1281-модданинг санкцияси 128-модда санкцияси асосида белгиланмоқда.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

МЖтКнинг 190-моддада фоҳишалик билан шуғулланган шахсга жавобгарлик кўзда тутилган бўлса, янги киритилаётган моддада вояга  
етмаган шахснинг жинсий хизматидан фойдаланган шахсга жавобгарлик белгиланмоқда.

Шунга асосан ҳамда киритилаётган модда такроран содир этилган тақдирда жиноий жавобгарликни келтириб чиқаришини инобатга олган ҳолда 1901-модданинг санкцияси 190-модданинг иккинчи қисмида назарда тутилган жазо чораларига асосан белгиланмоқда.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ЖКнинг 2161-моддаси *(Ғайриқонуний жамоат бирлашмалари ва диний ташкилотлар фаолиятида қатнашишга ундаш)* иккинчи қисм билан тўлдирилмоқда. Бунда шахс вояга етмаган шахсни Ўзбекистон Республикасида ғайриқонуний жамоат бирлашмалари ва диний ташкилотлар, оқимлар, секталар фаолиятида қатнашишга ундаса, 2161-модданинг иккинчи қисми билан жавобгарликка тортилади.

Ушбу модданинг биринчи қисми санкциясида уч йилгача озодликдан маҳрум қилиш жазоси белгиланган бўлиб, қилмиш оғирлаштирувчи ҳолатларда, яъни вояга етмаган шахсга нисбатан содир этилганда, уч йилдан беш йилгача озодликдан маҳрум қилиш билан жазоланади.

Бунда ушбу қилмиш унча оғир бўлмаган жиноятлар қаторига киритилмоқда.