“Ҳудудларда ташкил этилаётган хусусий ва давлат-хусусий шериклик асосидаги тиббий муассасаларда кўрсатилаётган тиббий ёрдам ҳолати”ни Андижон вилояти мисолида ўрганиш якуни тўғрисида

Ассалому алайкум ҳурматли депутатлар, ҳурматли тадбир иштирокчилари,

Мамлакатимизда аҳоли соғлиғини муҳофаза қилишда давлат тиббиёт муассасалари билан биргаликда хусусий ҳамда давлат-хусусий шериклик асосидаги тиббиётни ривожлантириш бугунги кунда энг устивор вазифалардан бири бўлиб қолмоқда.

Жумладан, муҳтарам Президентимизнинг 2019 йил 16 апрелдаги ПҚ-4290-сонли “Соғлиқни сақлаш соҳасида давлат-хусусий шерикликни ривожлантириш чора-тадбирлари тўғрисида”ги қарори соғлиқни сақлаш соҳасида янги даврни бошлаб берди.

Давлатимиз раҳбарининг мазкур қарори билан тиббиётда хусусий сектор улушини ошириш, унинг ҳуқуқий асосларини яратиш, илғор тиббий технологияларни татбиқ этган ҳолда аҳоли саломатлиги йўлида кўрсатилаётган хизматлар сифатини яхшилаш, давлат-хусусий шерикликнинг хуқуқий асосларини яратиш имконини беради.

Ҳурматли тадбир иштирокчилари,

Ўзбекистон Республикаси Олий Мажлис Қонунчилик палатаси ҳамда Фуқароларнинг соғлиғини сақлаш қўмитасининг 2020 йил иш режасига мувофиқ, Ўзбекистон Республикаси Президентининг2019 йил 16 апрелдаги ПҚ-4290-сонли “Соғлиқни сақлаш соҳасида давлат-хусусий шерикликни ривожлантириш чора-тадбирлари тўғрисида”ги қарори ижроси Андижон вилояти ҳокимятига савонома асосида маълумотлар тақдим этилиши сўралган эди.

Тақдим этилган маълумотларга кўра, вилоят соғлиқни сақлаш бошқармасининг 2019 йил 6 майдаги 131-сонли буйруғи ишлаб чиқилиб, унинг иловаси билан вилоятда давлат-хусусий шериклик лойиҳалари концепцияларига хулоса бериш бўйича ишчи гурух ташкил этилган.

Вилоят соғлиқни сақлаш бошқармаси тизимидаги даволаш-профилактика муассасаларини хатловдан ўтказиш натижасида 33 та бўш ва фойдаланилмай турган объектлар аниқланиб, улардан 20 та объект давлат-хусусий шериклик асосида инвесторларга таклиф этиш учун вазирликнинг расмий веб-сайтга 2019 йил 4июнь куни эълон қўйилган. 2020 йил хатлов натижаларига кўра эса 41 та объект 2020 йил 20 август куни расмий веб-сайтга жойлаштирилган.

Натижада шу кунгача 6 та талабгор тадбиркорларнинг давлат-хусусий шериклик асосида тиббиёт муассасаси ташкил этиш бўйича лойиҳа баҳолаш хужжатлари вазирликка тақдим этилиб, муҳокамадан ўтказилди.

Ушбу лойиҳалар жойларда ўрганилганда Марҳамат туман тиббиёт бирлашмасига қарашли собиқ “Тез тиббий ёрдам” бўлимининг икки қаватли биносида –“тиббий диагностика ва даволаш”,

Даврнинг ўзи соғлиқни сақлаш тизимини ривожлантиришни талаб қилмоқда, бунга эса соғлиқни сақлаш тизимини давлат сектори билан биргаликда хусусий секторни ҳам ривожлантириш орқалигина эришиш мумкин.