“Ўзбектелеком” АК Хоразм филиалида Ўзбекистон Республикаси “Меҳнатни муҳофаза қилиш тўғрисида”ги Қонуннинг ижро этилиши ҳолатини ўрганиш бўйича

МАЪЛУМОТНОМА

**Меҳнат муҳофазаси бўйича ишларнинг ташкил этилганлиги ҳолати (ММҚ хизмати низоми, лавозим йўриқномаси, дастур, иш режа, журналлар, ҳисоботлар).**

Филиалда хавфсизлик техникаси мухандиси лавозими жорий қилинган бўлиб, лавозим йўриқномалари, дастур ишлаб чиқилган, кириш, иш жойидаги йўриқномадан ходимларни ўтканлигини қайд қилиш журналлар юритилган, ҳисоботлар муддатида тақдим қилиниб борилган.

**Ишлаб чиқаришдаги шикастланиш ва касб касалликлари ҳолати таҳлил қилинганлиги, меҳнат муҳофазасини яхшилаш режаси ва санитария-соғломлаштириш тадбирларининг бажарилганлиги.**

Ишлаб чиқаришдаги шикастланиш ва касб касалликлари ҳолати таҳлил қилиниб, меҳнат вазифасини бажариш билан боғлиқ ҳолда шикастланиш бўйича санитария-соғломлаштириш тадбирлари ўтказилган ва меҳнат муҳофазасини яхшилаш мақсадида чора-тадбир ишлаб чиқилиб, ижроси таъминланган.

**Меҳнат муҳофазаси соҳасида олиб борилаётган ишлар ҳамда ишлаб чиқаришдаги жароҳатланишлар ва касб касалликлари ва улар туфайли етказилган зарар тўловлари ҳақида тақдим этилаётган маълумотлар таҳлил қилинганлиги.**

Ўз.Респ.Вазирлар Маҳкамасининг 2005 йил 11 февралдаги 60-сонли қарори билан тасдиқланган “Ходимларга уларнинг меҳнат вазифаларини бажариш билан боғлик ҳолда жароҳатланиши, касб касалликларига чалиниши ёки саломатликнинг бошқа хил шикастланиши туфайли етказилган зарарни тўлаш тўғрисида”ги қоидасига асосан бахтсиз ҳодисатуфайли тан жароҳати олган ходимларга етказилган зарар тўловлари ўз вақтида тўланишини назоратга олинган ва етказилган зарар тўловлари ҳақидаги тақдим этилаётган маълумотлар таҳлил қилинган.

**Меҳнат муҳофазаси бурчагини ташкил этилганлиги ҳамда тарғибот-ташвиқот воситалари, плакатлар ва бошқа анжомлар билан жиҳозланганлиги.**

“Ўзбектелеком” АК Хоразм филиали бўлимларида меҳнат муҳофазаси бурчаклари ташкил қилинган ҳамда тарғибот-ташвиқот воситалари, плакатлар ва бошқа анжомлар билан тўлиқ жиҳозланган.

**Ўз.Респ.Вазирлар Маҳкамасининг 2009йил 24 июндаги 177-сонли қарори билан тасдиқланган “Иш берувчининг фуқаролик жавобгарлигини мажбурий суғурта қилиш қоидалари” талабларига мувофиқ суғурта қилинганлиги.**

Ўз.Респ.Вазирлар Маҳкамасининг 2009йил 24 июндаги 177-сонли қарори билан тасдиқланган “Иш берувчининг фуқаролик жавобгарлигини мажбурий суғурта қилиш қоидалари” талабларига мувофиқ “ALSKOM” ОАЖ Урганч шаҳар бўлими томонидан ўз муддатида шартнома асосида тузилиб, суғурта полиси олинган. Суғурта полиси рақами 12/4-4/0028, серияси AR 0002252, суғурта даври 2020 йил 23 апрелдан 2021 йил 22 апрелгача қилиб белгиланган.

**Ишлаб чиқаришда жароҳат олган ходимлар ва боқувчисини йўқотган оилаларга кўрсатилган ёрдамлар (таҳлилий).**

Филиалда 10.09.2018 йил ишлаб чиқаришда меҳнат вазифасини бажариётган пайда жароҳат олган Қ.Худайбергановга 2245,5 минг сўм ва 4.09.2019 йил ишлаб чиқаришда меҳнат вазифасини бажариётган пайда жароҳат олган Ғ.Султоновга 3244,7 минг сўм моддий ёрдам пуллари берилган, филиалда боқувчисини йўқотган оилалар аниқланмади.

**Ходимларга етказилган зарарни иш берувчи томонидан ўз вақтида ва тўлиқ тўланиши бўйича келиб чиққан меҳнат низолари меҳнатни муҳофаза қилиш хизмати иштирокида суд жараёнида кўриб чиқилган ишлар сони (таҳлилий).**

Ходимларга етказилган зарарнииш берувчи томонидан тўлиқ тўланиши бўйича меҳнат низолари келиб чиқмаган.

**Ходимларни ўқитишни, уларнинг билимларини текширишни ва уларга йўриқнома беришни ташкил этиш;**

“Ўзбектелеком” АК Хоразм филиалида Адлия вазирлигида 1996 йил 14 августда 272-сонли давлат рўйхатидан ўтказилган намунавий Низомда корхонага ишга кирган ходимлар, бошқа ташкилотлардан шу корхонага ишлаш учун хизмат сафарига йўлланганлар ва амалиётни ўташ учун келган ўқувчилар кириш йўриқномасидан ўтади, ходимлар иш стажи ва малакасидан қатъий назар узоғи билан 6 (олти) ойда навбатдаги иш жойидаги йўриқномадан ўтказилиши шартлиги қайд этилган бўлиб, низомга асосида ишчи-хизматчиларни ўқитиш, билимларини текшириш ва уларга йўриқнома бериш ишлари тўғри йўлга қўйилган. Ходимларни ўқитиш, уларни билимларини текшириш ва йўриқнома бериш ишлари 13.01.2020 йилдаги 14-сонли буйруққа асосан ташкил қилинган. Бўлимлар тегишли йўриқномалар ва меъёрий хужжатлар билан тўлиқ таъминланган.

**Меҳнат муҳофазаси бўйича йўриқномалар ишлаб чиқилиши лозим бўлган иш ва касб турлари рўйхати ҳамда тасдиқланганлиги;**

“Ўзбектелеком” АК Хоразм филиалида Ўз.Респ.Адлия вазирлиги томонидан 2000 йил 7-январда 870-сон билан рўйхатга олинган “Меҳнатни муҳофаза қилиш бўйича йўриқномаларини ишлаб чиқиш” тўғрисидаги намунавий низомига асосан меҳнат муҳофазаси бўйича йўриқномалар ишлаб чиқилиши лозим бўлган иш ва касб турларини тасдиқланган рўйхати мавжуд бўлиб, барча касб турлари бўйича йўриқномалар ишлаб чиқилиб тасдиқланган.

**Жамоавий ва якка тартибдаги ҳимоя воситаларини қўллаш ҳолати, касб-кор танлови ўтказилишига оид ҳужжатлар;**

“Ўзбектелеком” АК Хоразм филиалида жамоавий ва якка тартибдаги ҳимоя воситалари барча тегишли ходимларга тармоқ нормалари бўйича берилган бўлиб, уларни қўллаш ҳолати назоратга олинган. Шунингдек хавфсизлик техникаси бўйича кўрик ойлик ўтказиш тўғрисидаги, касб-кор танлови ўтказилишига оид низом ва йўриқномалар ишлаб чиқилган. 2019 йил август ойида туман, шаҳар телкоммуникация боғламалари ва ишлаб чиқариш хизматлари ўртасида касб маҳорати бўйича танлов ўтказилган.

Касб-кор танлови асосида янги ишга қабул қилинган ходимлар учун уста шогирд ананаси (икки ой иш ўргатиш), ёки касбга ўқитиш, малакасини ошириш, қайта тайёрлаш ишлари яхши йўлга қўйилган.

**Ходимларни ишлаб чиқариш жараёнида қатнашишга қўйиш шарт-шароитларига қўйиладиган талаблар;**

Ўз.Респ. Адлия вазирлиги томонидан 1996 йил 14-августда рўйхатга олинган 272-сонли намунавий низомига мувофиқ, ишлаб чиқариш жараёнида ишчига меҳнат шароитлари яратилган бўлиши керак, яъни ишчи ишга тушмасдан олдин техника ҳавфсизлиги қоидалари билан таништириши, иш жараёнининг тўлиқ ишлаши бўйича маълумот олиши, махсус кийим-бош ва ҳимоя воситалари билан таъминланиши, ички меҳнат тартиб қоидаларига риоя қилиш бўйича тушунтиришлар берилган.

Филиалда меҳнат муҳофазаси бўйича ишчи-хизматчиларга шарт-шароитлари яратилган.

**Шамоллатиш, иситиш, ҳавони совутиш, сув қувури, канализация, энергия билан жиҳозлаш ва ёритишга қўйилган талабларни ўз ичига олган бинолар, иншоотлар, иморатлар, ишчи ўринларига муҳандислик жиҳатидан жиҳозлашга қўйилган талабларнинг ҳолати;**

Филиалда шамоллатиш, иситиш, ҳавони совутиш, сув қувири, канализация, энергия билан жиҳозлаш ва ёритишга қўйган талабларни, муҳандислик жиҳатидан жиҳозлашга қўйилган талаблари талаб даражасида бажарилган.

**Меҳнати хавфли ва зарарли ишлаб чиқариш омилларининг таъсири ва бошқалар билан боғлиқ бўлган ходимлар учун меҳнат режимига, дам олиш ва овқатланиш учун танаффусларга, сменанинг давом этиши чекланишига қўйиладиган талаблар ҳолати;**

Меҳнатни хавфли ва зарарли ишлаб чиқариш омилларининг таъсири остида ишловчи ходимлар учун дам олиш ва овқатланиш учун танафусларга, сменанинг давом этиши чекланишига қўйиладиган талаблар ҳолати қониқарли.

**Саноат, электр, ёнғин, йўл ҳаракати хавфсизлиги, юкларни ортиш-тушириш ишларини олиб бориш, транспорт воситаларининг хавфсиз эксплуатациясини таъминлаш, хавфлилик даражаси юқори объектларда хавфсизлик ишларини ташкил этиш бўйича жавобгар шахслар корхона буйруқлари билан белгиланганлиги;**

Саноат, электр, ёнғин, йўл ҳаракати хавсизлиги, юкларни ортиш тушириш ишларини олиб бориш, транспорт воситаларининг хавфсиз эксплуатациясини таъминлаш, хавфлилик даражаси юқори объектларида хавфсизлик ишларини ташкил этиш бўйича жавобгар шахслар 13.01.2020 йилдаги 14-сонли буйруқ билан белгиланган.

**Корхонада меҳнат муҳофазасига оид йўриқномалар ишлаб чиқилганлиги ва уларнинг сифати ҳамда касаба уюшма қўмитаси (ташкилоти) билан келишилганлиги;**

Меҳнат муҳофазасига оид йўриқномаларни ишлаб чиқиш тўғрисида филиал раҳбарининг буйруғи билан амалга оширилган. “Меҳнатни муҳофаза қилиш бўйича йўриқномаларини ишлаб чиқиш” тўғрисидаги намунавий низомига асосан касаба уюшма қўмитаси билан келишилган ҳолда ишлаб чиқилган. Йўриқномаларни рўйхатга олиш ва тарқатиш дафтарлари филиалда мавжуд

**Корхонада меҳнат муҳофазаси бўйича хонанинг мавжудлиги ва тегишли жиҳозлар билан таъминланганлиги;**

“Ўзбектелеком” АК Хоразм филиалида меҳнат муҳофазаси хонаси ташкил қилинган бўлиб, хона плакатлар ва бошқа тегишли жиҳозлар билан тўлиқ таъминланган.

**Ходимларни дастлабки ва даврий тиббий кўриклардан ўтказиш;**

Филиалга ишга қабул қилиш пайтида ходимларни дастлабки тарзда ва ишлаш даврида айрим касб тиббий кўрикдан ўтказиб туриш ишлари ташкил қилинган, тиббиёт муассасалари билан шартномалар тузилган ва тиббий кўрикдан ўтказиш лозим бўлган ходимларни ўз вақтида тиббий кўрикдан ўтказилган.

**Иш ўринлари ва асбоб-ускуналарнинг жароҳатлаш хавфлилиги бўйича аттестациядан ўтказиш;**

Иш берувчининг аттестация комиссиясини ташкил этиш тўғрисидаги 26.07.2017 йилдаги 256 сонли буйруғи чиқарилган. Иш ўринлари ва асбоб-ускуналарнинг жароҳатлаш хавфлилиги бўйича 50 та иш ўрни аттестациядан ўтказилган. Аттестация ўтказиш натижаларига кўра ходимларга имтиёзлар ва компенсациялар белгиланганлиги тўғрисида рўйхат тузилган ва баённома билан расмийлаштирилган.

**2019 йил ва 2020 йилнинг 5 ойи давомида меҳнатни муҳофаза қилиш бўйича бажарилган тадбирлар сони ҳамда уларга сарфланган маблағ миқдори;**

2019 йил давомида меҳнатни муҳофаза қилиш бўйича 20та тадбир ўтказилиб, бу тадбирларга 55000,0 минг сўм маблағ сарфланган. Жорий йилнинг 5 ойи давомида меҳнатни муҳофаза қилиш битимлари бўйича 21 та тадбир белгиланган бўлиб, уларнинг ижроси қисман бажарилган. Ушбу тадбирларга 29000,0 минг сўм сарфланган.

**Меҳнат шароити ноқулай ишларда банд бўлган ходимлар белгиланган нормалар бўйича сут (шунга тенг бошқа озиқ-овқат маҳсулотлари), даволаш-профилактика озиқ-овқати, газли шўр сув (иссиқ цехларда ишловчилар учун), махсус кийим-бош, махсус пойабзал, бошқа шахсий ҳимоя ва гигиена воситалари билан бепул таъминланганлиги (рўйҳатлари тасдиқланиб, касаба уюшма қўмитаси билан келишилганлиги);**

Меҳнат шароити ноқулай ишларда банд бўлган ходимлар белгиланган нормалар бўйича сут, махсус кийим-бош, махсус пойабзал, бошқа шахсий ҳимоя ва гигиена воситалари билан бепул таъминлаш бўйича ходимлар рўйхатлари тузилиб, касаба уюшма қўмитаси билан келишиб тасдиқланган.

Филиалнинг барча ходимлари шахсий ҳимоя воситалари билан етарли таъминланган бўлиб, ўтган 2019 йил декабрь ойида 226 жуфт қишги иссиқ куртка, 226 та мавсумий махсус кийимлар ва 226 жуфт махсус оёқ кийимлари берилган. Зарарли ва ноқулай иш шароитида ишлаётган 25 нафар ходимга сут, қатиқ маҳсулотлари билан бепул таъминланган.

**Ишлаб чиқариш фаолиятини амалга оширувчи, ходимларининг сони эллик киши ва ундан ортиқ бўлган ҳар бир ташкилотда меҳнатни муҳофаза қилиш талабларига риоя этилишини таъминлаш ҳолати;**

Ўзбекистон Республикаси Вазирлар Маҳкамасининг 2018 йил 31 декабрдаги 1066-сонли қарори 5-иловаси билан тасдиқланган “Ташкилотларда меҳнатни муҳофаза қилиш хизматини яратиш ва фаолиятини ташкил этиш тартиби тўғрисида”ги Низомига асосан филиалда меҳнатни муҳофаза қилиш ва хавфсизлик техникаси штати киритилиб, малакали муҳандис лавозими жорий қилинган.

Шунинингдек. “Ўзбектелеком” АК Хоразм филиали ва шаҳар, туман бўлимларида 24 соатлик диспетчерлик хизмати ташкил қилинган.Филиал ва шаҳар, туман бўлимларининг маъмурий биносига кириш жойида тирометр, антисептик мосламалар билан таъминланган.

.

**Бандлик бош бошқармаси**

**меҳнатни муҳофаза қилиш бўйича**

**бош давлат техник инспектори Х.Исақжанов**