**Андижон вилоятида “Кампирравот” сув тозалаш иншооти орқали ни ичимлик суви билан таъминланган ахоли тўғрисида**

**М А Ъ Л У М О Т**

Андижон вилоятини ичимлик суви билан таъминловчи Хонобод шахрида жойлашган **“Кампирравот”** сув тозалаш иншооти орқали **2 та** марказий тармоқ тортилиши режалаштирилган бўлиб, Қўрғонтепа тумани худудигача **35 км** масофада диаметри **1400 мм** бўлган **2 та** тармоқ тортилган. Шундан 1994 йилда, **“Хонобод - Андижон”** марказий сув қувурининг биринчи тармоғи фойдаланишга топширилган.

**Биринчи** тармоқдан, **Андижон** шаҳрига ичимлик суви етказиб бериш кўзда тутилиб, **Қўрғонтепа**, **Жалақудуқ**, **Андижон**, **Асака,** **Олтинкўл, Шахрихон, Бўз** ва **Балиқчи** туманлари аҳолисига **иккинчи** тармоқдан ичимлик суви етказиб берилиши режалаштирилган.

Иккинчи тармоқ **146 км** бўлиб, тўлиқ ишга туширилганда **208 та** ер ости сув насослари захирага олиниши натижасида йилига **8,4 минг** **кВт** ёки **3,7 млрд.сўм** электр энергияси иқтисод қилиниб, **170 минг нафар** ахолини узлуксиз ичимлик суви билан таъминлаш имконияти яратилади.

Иккинчи тармоқни қуриш ишлари 2 босқичда амалга оширилиш режалаштирилган. Жумладан,

**1-босқичда** диаметри 600-1000 мм бўлган **49 км** узунликдаги **“Қўрғонтепа-Асака”** марказий сув тармоғи бўлиб, **Жалақудуқ**, **Хўжаобод**, **Андижон**, **Олтинкўл** ва **Асака** туманлари хамда **Андижон** шахрига ичимлик суви етказиб бериш кўзда тутилган. Ушбу ишлар амалга оширилиши натижасида **69 та** ер ости сув қудуғи захирага олиниб, йилига **4,5 минг кВт** ёки **1,9 млрд.сўм** электр энергияси иқтисод қилинади.

**2-босқичда**, узунлиги жами **97 км** бўлган “**Андижон**-**Шахрихон**-**Бўстон**” ва “**Андижон**-**Олтинкўл-Балиқчи**” марказий сув тармоғи қурилиши режалаштирилган. Лойиха амалга оширилгач, **139 та** ер ости сув қудуғи захирага олиниб, йилига **4,0 минг кВт** ёки **1,8 млрд.сўм** электр энергияси иқтисод қилинади.

Хозирги кунда “Хонобод-Андижон” марказий сув қувурининг биринчи тармоғиорқали вилоятнинг **Андижон**, **Хонобод** ва **Қорасув** шахарлари хамда **Қўрғонтепа**, **Жалақудуқ**, **Андижон**, **Асака** ва **Олтинкўл** туманлари ҳудудида яшовчи **701 минг**дан ортиқ аҳолига **70 минг м3** ва бошқа турдаги истеъмолчиларга **30 минг м3** га яқин кунига **100 минг м3** миқдорида ичимлик суви етказиб бермоқда.

Бундан ташқари, сўнги йилларда вилоят худудида шу жумладан Андижон шахрида кўп қаватли турар жой бинолари қурилиши, саноат зоналари ва ишлаб чиқариш корхоналари ташкил этилиши шунингдек, Андижон шахри атрофида жойлашган МФЙ ҳудудида яшовчи аҳоли **биринчи** тармоққа уланиши ҳисобига ичимлик сувига бўлган талаб бир неча баробарга ортиб, кунига **50 минг м3** миқдорида ичимлик суви зарур бўлмоқда.   
Бунинг натижасида марказий сув қувуридан Асака туманига ичимлик суви тўлиқ етиб бормаслигига сабаб бўлмоқда.

Мазкур худудларда, ичимлик сувига бўлган кунлик талабни тўлиқ қондириш ва “Хонобод-Андижон” марказий сув қувурининг қувватини кунига **50 минг м3**га ошириш бўйича қуйидаги ишлар амалга оширилмоқда.

Ўзбекистон Республикаси Президентининг 2019 йил “Инвестиция ва инфратузилма лойиҳалари рўйхатини тасдиқлаш тўғрисида”ги   
**ПҚ-4067** сонли қарорига асосан, Асака тумани аҳолисини тоза ичимлик суви билан таъминлаш мақсадида, “**Хонобод-Андижон**” марказий сув қувурининг   
иккинчи тармоғининг **1-босқичини** яъни **49 км** узунликдаги **“Қўрғонтепа-Асака”** қисмини қуриш режалаштирилган. Хозирда объектнинг бир қисимида қурилиш ишлари Давлат инвестиция дастури асосида бошланган бўлиб, қурилиш ишларини тўлиқ якунлаш мақсадида тегишли вазирликлар томонидан Халқаро молия институтларининг кредит маблағларини жалб қилиш ишлари амалга оширилмоқда.

Шунингдек, Ўзбекистон Республикаси Президентининг 2019 йил   
16-17 май кунлари Андижон вилоятига ташрифи давомида берган топшириқлари ва кенгайтирилган тарзда ўтказилган мажлис баёнига (27.05.2019 й., №11969-хх) асосан, Андижон вилоятида аҳолининг ичимлик сув таъминоти ва оқава сув хизматларини яҳшилаш мақсадида халқаро молия институтларининг **100 млн. АҚШ доллари** маблағларини жалб қилиш чораларини кўриш вазифаси белгаланган.

Ушбу маблағ хисобига Андижон туманидаги “Бўтақора” ҚФЙ, “Ёрбоши”, “Оқ-ёр”, “Янги обод”, “Гулистон”, “Айрилиш” ва “Орол” МФЙ аҳолисини ичимлик сув билан таъминлаш мақсадида Қўрғонтепа тумани “Ижтимоият” МФЙ ҳудудидаги ичимлик сув манбаидан **41,6 км** бўлган ичимлик суви тармоғини қуриш учун **24 млн. АҚШ доллари**; 2. Асака тумани марказидаги эскирган ичимлик ва оқова сув тармоқларини қуриш ҳамда реконструкция қилиш учун **25 млн. АҚШ доллари**; 3. Олтинкўл, Балиқчи, Шаҳрихон ва Бўз туманларида яшовчи аҳолига қўшимча равишда ичимлик суви етказиб бериш имкониятига эга бўлган **“Хонобод-Андижон”** маркаийсув қувурини қуриш лойиҳасининг 2-босқичини амалга ошириш учун **34 млн. АҚШ доллари**; 4. Шаҳрихон тумани марказида оқова сув тозалаш иншооти ва оқова сув қувурини қуриш учун **17 млн. АҚШ доллари** миқдорида маблағ ажратилиши кўзда тутилган.

Ушбу лойиҳаларнинг техник-иқтисодий асосларини "Ўзбекккоммуналлойихақурилиш" ДУК томонидан ишлаб чиқилган.

Хозирда, Уй-жой коммунал хизмат кўрсатиш вазирлиги томонидан барча хужжатлар, Инвестиция ва ташқи савдо вазирлигига молиялаштириш манбаасини аинқлаш мақсадида хужжатлар тақдим этилган.

**“Андижон сув таъминоти”**

**МЧЖ директори Ш. Матмусаев**