Ўзбекистон Республикаси

----------------------------га

**Ҳурматли ----------------!**

Мамлакатимизда пандемия шароитида аҳоли саломатлигини муҳофаза қилиш, ижтимоий ҳимоясини кучайтириш борасида давлатимиз раҳбари бошчилигида ҳукуматимиз томонидан кенг кўламли ишлар амалга ошириб келинмоқда.

Шу билан бирга, сайлов округларидаги учрашувларда аҳоли вакиллари короанвирусга чалинганликни аниқлаш бўйича энг ишончли текширувлардан бўлган МСКТ хизматидан фойдаланишда вақт, масофа ҳамда маблағ билан боғлиқ қийинчиликларга дуч келишаётганини билдиришди. Ҳудудларда олиб борилган назорат-таҳлил ва ўрганиш тадбирларида ҳам маҳаллий ва малакали мутахассислар ушбу тиббий хизматга эҳтиёж жуда ортиб кетганини, инсон ҳаётини асраб қолишда муҳим бўлган муолажаларни белгилашда бундай текширув натижалари ҳал қилувчи аҳамият касб этишини таъкидлашди.

Бугунги кунда МРТ ускуналари асосан вилоят марказларидаги хусусий клиникаларда, айрим вилоятларда эса давлат тиббиёт марказларида ўрнатилган. Хизмат нархи ўртача эса 250-300 минг сўмни ташкил этади.

Самарқанд вилояти Нарпай тумани вилоят марказидан 110 км узоқликда жойлашган, аҳолисининг сони 214500 нафар, 150 км узоқликдаги Пахтачи туманида эса 145450, 85-90 км узоқликдаги Каттақурғон туманида 251700 нафар аҳоли истиқомат қилади. Каттақўрғон шаҳар аҳолисининг сони эса 80000 нафардан ошади. Аммо шунча аҳоли зарурат бўлганда МРТ аппаратига тушиш учун вилоят марказига келишга мажбур бўлмоқда.

Юқоридагиларни ва коронавирус хавфи ҳамон сақланиб қолаётганини ҳисобга олиб, мазкур туманлар аҳолиси учун ўрталиқда жойлашган туман тиббиёт бирлашмаси марказига 1 дона МСКТ ва МРТ ускунаси ўрнатилиши масаласини ижобий ҳал этишда амалий ёрдам кўрсатишингизни сўрайман.

“Ўзбекистон Республикаси Олий Мажлиси Қонунчилик палатаси депутати­нинг ва Сенат аъзосининг мақоми тўғрисида”ги Ўзбекистон Республикаси Қонунининг 10-моддасига мувофиқ, 10 кун муддатда асослантирилган ёзма маълумот беришингизни сўраймиз.

**Ҳурмат билан,**

**Шербек Бўронов**