**Ташқи меҳнат миграцияси агентлиги томонидан хорижда меҳнат қилаётган Ўзбекистон Республикаси фуқароларини ижтимоий, ҳуқуқий, моддий  
ва маданий қўллаб-қуввватлаш борасида**

**амалга оширилган ишлар бўйича**

**МАЪЛУМОТ**

*(2020 йил тўққиз ойи якунлари бўйича)*

- Хорижда вақтинччалик меҳнат фаолиятини амалга ошириш даврида қийин аҳволга тушуб қолган 13 нафар фуқарога Ўзбекистонга қайтиши учун авиачипталар олиб берилди *(9 нафари РФ, 2 нафари Польша, 1 нафари Жанубий Корея Республикаси, 1 нафари Яман давлатидан);*

*-* 2020 йил 5 июнь куни Россия Федерацияси Москва шаҳрида ишлаш даврида оғир тан жароҳати олган **1 нафар** фуқарога Москва-Тошкент йўналиши бўйича тиббий ташиш хизмати кўрсатилди.

- Коронавирус пандемияси даврида, меҳнат мигрантлари ижтимоий ҳамда моддий қўллаб-қувватлашда халқаро ҳамкорликни кучайтириш мақсадида ХМТнинг МО давлатлари бўйича субминтақавий мувофиқлаштирув офисига Бандлик меҳнат муносабатлари вазирлигининг 14.08.2020 й.даги 01/00-02/11-6961-сонли хати юборилган бўлиб, унга жавобан Офис Россия Федерацияси ҳамда Қозоғистон Республикаси ҳудудида қолиб кетаётган, ижтимоий ҳимояга муҳтож мигрантларни Ўзбекистонга қайтариш учун **15 000 (ўн беш минг) АҚШ доллари** миқдоридаги маблағни 20 сентябрь кунига қадар сарфлаш шарти билан тақдим этишга тайёрлигини билдирди (28.08.2020 й.даги IOM/SN/123/2020-сонли хат).

Ушбу масала юзасидан, ташкилотнинг Ўзбекистондаги координатори билан икки томонлама музокаралар ўтказалиб, фуқароларни Ватанга қайтаришнинг аниқ критериялари, шартлари, фуқаролар томонидан тўлдирилиши лозим бўлган ариза, ёрдам олишга ва фотосуратларидан фойдалишга розилик хати, Агентлик масъул ходимлари томонидан тўлдирилиши лозим бўлган Ижтимоий заиф мигрантни аниқлаб олиш ҳамда унинг ушбу моддий ёрдамга муҳтожлигини тасдиқловчи рўйҳатга олиш анкеталари намуналари ишлаб чиқилди. Ўзаро келишилган критериялар асосида Россия Федерациясининг Санкт-Петербург, Москва, Новосибирск, Екатеринбург, Қозон шаҳарлари бўйича 56 нафар меҳнат мигрантларининг рўйҳати шакллантирилди.

Ташкилот томонидан фуқаролар тўлдирилиши лозим бўлган барча ҳужжатларни тайёрлаш, РФдан Ўзбекистонга учаётган самолётлардаги бўш йўловчи ўринлари бўйича тегишли ташкилотлар билан келишш якунига кўра Санкт-Петербург-Тошкент йўналиши бўйича **7 нафар (шу жумладан, 1 нафар ёш бола)**, Москва-Тошкент йўналиши бўйича **17 нафар (шу жумладан, 4 нафар ёш бола)** фуқарога авиачипталар сотиб олишга эришилди. Ушбу фуқаролар орасида самолёт бортига қабул қилиниши учун талаб этиладиган ПЦР-тест топширишга маблағи бўлмаган 6 нафар, Тошкентдан яшаш манзилига етиб олиш учун маблағга эга бўлмаган 2 нафар фуқарога ҳайрия йўли билан моддий ёрдам кўрсатилди.

Амалга оширилган ишлар натижасида 24 сентябрь куни Санкт-Петербург-Тошкент йўналиши бўйича **7 нафар,** Москва-Тошкент йўналиши бўйича  
**15 нафар** (2 нафар фуқарода соғлиғи билан боғлиқ жиддий муаммо келиб чиққанлиги сабабли Ватанга қайтаришнинг имкони бўлмади) фуқаро Тошкент Халқаро аэрапортида кутиб олиниб, яшаш манзилларига кузатиб қўйилди.

Умумий ҳисобда 24 нафар фуқарога (Москва-Тошкент йўналиши бўйича учиб келмаган икки нафар фуқарони бошқа рейсларда Ўзбекистонга қайтариш имкониятлари ўрганилмоқда) 8 442 АҚШ доллари (85 790 560 сўм) миқдоридаги маблағга авиачипталар сотиб олинди.

- РФ ХФВСМларидан умумий хисобда январь-март ойи давомида **625 нафар фуқаролар** Ўзбекистон Республикасига қайтариб олиб келинди ва ёрдам пуллари тарқатилди.

- COVID-19 пандемияси тарқалиши сабабли юзага келган оғир ижтимоий-иқтисодий вазият туфайли хорижда қийин молиявий аҳволга тушиб қолган Ўзбекистон Республикаси фуқароларини ижтимоий ҳимоя қилиш бўйича Агентликнинг birgamiz.com электрон платформасига келиб тушган меҳнат мигрантларининг мурожаатлар бўйича ўрганиш ишлари олиб борилди ҳамда мурожаат қилган фуқароларнинг **753 нафарига** қонунда белгиланган тартибда Агентликнинг ваколатлари доирасида Золотая Корона халқаро пул ўтказмаси орқали базавий ҳисоблашнинг бир баробари миқдоридаги маблағни бир ярим баробарга оширилган ҳолатда моддий ёрдам пули юборилди;

***- Хорижда вафот этган Ўзбекистон Республиксси фуқаролари жасадини олиб келиш учун кўрсатилаётган ҳуқуқий, ижтимоий ва моддий ёрдам:***

Россия Федерацияси – 539 та;

Жанубий Корея Республикаси – 3 та;

Қозоғистон Республикаси – 6 та;

Туркия Республикаси – 8 та;

Яман давлати – 1 та;

Ливия давлати – 1 та.

**Умумий: 558 та.**

- Агентлик, унинг Москва (Россия) ва Кванджу (Корея) шаҳарларидаги ваколатхоналари ҳамда Санкт-Петербург шаҳридаги вакили томонидан   
**255 нафар (Россия-165, Корея-88, Қозоғистон-2)** фуқароларга ҳуқуқий ёрдам, шунингдек 31204 нафар меҳнат мигрантларига ахборот-маслаҳат хизматлари кўрсатилди.

- Ваколатхоналар аралашуви билан меҳнат мигрантларининг иш берувчилардан ундирилмаган **378,0 минг АҚШ долл.** миқдорида иш ҳақлари ундириб берилди.

Агентликнинг Москва (Россия) ва Кванджу шаҳридаги ваколатхоналари томонидан хорижда меҳнат мигрантларининг ҳуқуқ ва қонуний манфаатларини таъминлашда ҳамкорлик масаласида 118 та ташкилотлар билан музокаралар  
(77 таси билан учрашув, 41 таси билан видеоконференция) олиб борилган.

- **Россия Федерациясида** вақтинчалик меҳнат фаолиятини амалга ошираётнган Ўзбекистон Республикаси фуқароларини миграция ва меҳнат тўғрисидаги қонун бузилиши билан боғлиқ масалаларда ҳуқуқий ҳимоя қилиш бўйича танлов низоми, шартлари, шартнома лойиҳалари ва хизмат турлари алоҳида кўрсатилган ҳолда хорижий ташкилотларга буюртма бериш ва бажарилган ишлар учун ҳақ тўлаш тартиби белгиланиб, танлов ҳужжатлари ишлаб чиқилди, шунингдек, ушбу ишлаб чиқилган танлов ҳужжатлари доирасида Агентлик томонидан **2020 йилнинг 8 сентябрь** куни ***http://konkurs.migration.uz*** расмий  
веб-сайтида ташкил этилган электрон майдончада очиқ танлов эълон қилинди.

Очиқ танловда иштирок этиш мақсадида жами **21** нафар юридик хизмат кўрсатувчи ташкилотлар ***konkurs.migration.uz*** веб-сайтида рўйҳатдан ўтди.

- Ўзбекистон Республикаси Ташқи ишлар вазирлиги томонидан ҳамкорлик ўрнатиш тавсия қилинган хориждаги ўзбек ватандошларимиз томонидан ташкил этилган диаспорал ташкилотлар, жамоат бирлашмалари ва ўзбек маданият марказлари билан яқин ҳамкорлик алоқалари ўрнатиб келинмоқда.

Агентлик томонидан хорижда вақтинчалик меҳнат фаолиятини амалга ошираётган Ўзбекистон Республикаси фуқароларининг ҳуқуқ ва манфаатларини ҳимоя қилиш соҳасида Ўзбекистон Республикаси Ташқи ишлар вазирлиги тавсияларига асосан Россия Федерацияси (18), Қозоғистон Республикаси (6), Қирғизистон Республикаси (1)да фаолият олиб бораётган жами **25 та ўзбек диаспоралари** билан ҳамкорлик ўрнатилган.