**Диссертация натижаларини қонун ижодкорлиги**

**фаолиятига жорий этилганлиги тўғрисида**

**ДАЛОЛАТНОМА**

Тошкент давлат юридик университети мустақил изланувчиси Узакова Гўзал Шариповна 12.00.06 – Табиий ресурслар ҳуқуқи. Аграр ҳуқуқ. Экологик ҳуқуқ ихтисослиги бўйича “**Аҳоли пунктларида табиий ресурслардан фойдаланиш ва уларни муҳофаза қилишнинг ҳуқуқий тартиби”** мавзусидаги юридик фанлар доктори (DSc) диссертация иши натижаларига кўра ишлаб чиқилган таклифларидан Ўзбекистон Республикасининг 2020 йил 29 сентябрдаги “Қишлоқ хўжалиги учун мўлжалланган ерлардан ва ўрмон фонди ерларидан фойдаланиш самарадорлигини ошириш мақсадида Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги ЎРҚ-639-сон қонунининг 4,6,7-моддаларини ишлаб чиқилишида фойдаланилган. Хусусан,

**1)** 4-моддасида келтирилган Ўзбекистон Республикасининг 1998 йил 30 апрелда қабул қилинган «Деҳқон хўжалиги тўғрисида»ги 604-I-сонли Қонунининг 9-моддасини қуйидаги мазмундаги еттинчи қисм билан тўлдиришда, “Деҳқон хўжаликлари ўзига мерос қилиб қолдириладиган умрбод эгалик қилишга берилган ер участкаларини ёки ушбу ер участкаларининг бир қисмини қишлоқ хўжалиги маҳсулотини етиштириш мақсадида юридик ва жисмоний шахсларга вақтинча фойдаланишга бериши мумкин. Ер участкасидан вақтинча фойдаланиш тартиби тарафларнинг келишуви асосида белгиланади. Бунда деҳқон хўжаликларининг ушбу ер участкаларига бўлган мерос қилиб қолдириладиган умрбод эгалик қилиш ҳуқуқи сақланиб қолади.” билан боғлиқмазмунда тўлдирилишида;

**2)** 6-моддасида келтирилганЎзбекистон Республикасининг 2004 йил 3 декабрда қабул қилинган «Муҳофаза этиладиган табиий ҳудудлар тўғрисида»ги 710-II-сонли Қонунининг [38-моддасини](https://www.lex.uz/acts/415135?ONDATE=06.01.2005%2000#416918) иккинчи қисм билан тўлдиришда, «Рекреация зоналари» деган сўзлардан кейин «Ўзбекистон Республикаси Туризмни ривожлантириш давлат қўмитаси» деган сўзлар билан тўлдиришда;

**3)** 7-моддасида келтирилганЎзбекистон Республикасининг 2019 йил 20 майда қабул қилинган «Яйловлар тўғрисида»ги ЎРҚ-538-сонли Қонунининг [13-моддасини тўртинчи қисм билан тўлдиришда,](https://www.lex.uz/acts/4344714?ONDATE=21.05.2019%2000#4346026) “Фойдаланишдан чиқиб кетган яйловлар Ўзбекистон Республикаси фуқароларига, қишлоқ хўжалиги корхоналарига, шунингдек Ўзбекистон Республикаси резидентлари бўлган инвесторларга инвестиция шартномаси ёки давлат-хусусий шериклик асосида қишлоқ хўжалиги ишлаб чиқариши мақсадида уч йилдан кам бўлмаган ва қирқ тўққиз йилдан ошмайдиган муддатга ижарага берилиши мумкин.”мазмунида тўлдирилишида.

Ўзбекистон Республикасининг “Қишлоқ хўжалиги учун мўлжалланган ерлардан ва ўрмон фонди ерларидан фойдаланиш самарадорлигини ошириш мақсадида Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги ЎРҚ-639-сон қонуни 2020 йил 29 сентябрда қабул қилинган ва кучга кирган (Қонун ҳужжатлари маълумотлари миллий базаси, 30.09.2020 й., 03/20/639/1342-сон).

**Аграр ва сув хўжалиги**

**масалалари қўмитаси**

**раиси ўринбосари А.Э.Қурбонов**