|  |
| --- |
| ***Хусусий Ишлаб Чиқариш Савдо Корхонаси*** |

***Республика Узбекистан, г. Ташкент, Учтепинский район, ул. Фарход, квартал 13, д. 2Б***

***Р/с 20208000900118898001 в ОАТБ «УЗСАНОАТКУРИЛИШБАНК» Учтепинский филиал***

***МФО 00397, ИНН 201422781, Тел.: +99871 274-16-57***

**№ \_\_\_\_ «\_\_\_\_»\_\_\_\_\_\_\_\_\_\_\_\_ 2017 г.**

Ўзбекистон Республикаси Хусусийлаштирилган корхоналарга кўмаклашиш ва рақобатни ривожлантириш Давлат қўмитаси “Nodira-M” хусусий корхонасига, Давлат рақобат қўмитасининг Тошкент вилояти бўйича бошқармаси га, Ўзбекистон Фанлар академияси ўсимликлар экспериментал биологияси ва генетикаси Институти га нисбатан Битимни ҳақиқий эмас деб топиш ва ҳақиқий эмаслиги оқибатларини қўллаш тўғрисида Тошкент туманлараро судига даъво ариза билан мурожаат қилган.

2017 йил 21 августдаги суд мажлисида ишни кщриш 2017 йил 23 август куни соат 09:30 қолдирилди.

**Қуйидаги ҳолатларга кўра, даъво талаблари асоссиз бўлганлиги сабабли қаноатлантиришдан рад этилиши лозим.**

***Биринчидан,***Низоли объект Ўзбекистон Республикаси Вазирлар Маҳкамасининг “**Ўзбекистон Республикаси Фанлар академиясининг илмий ва моддий-техника базасини мустаҳкамлаш чора-тадбирлари тўғрисида”** 2004 йил 7 сентябрдаги 420-сонли қарори билан тасдиқланган рўйхатга мувофиқ, кўчмас мул биржаси орқали сотилган.

Мазкур рўйхатнинг 6-бандида кўрсатилишича, Тошкент вилояти Қибрай тумани Юқори-Юз маҳалласида жойлашган “Генетика ва ўсимликлар экспериментал биологияси институтининг Сунъий иқлим яратаиш лабораторияси корпуси” Ўзбекистон Республикаси Фанлар академиясининг кўчмас мулк биржаси орқали сотиладиган объектлар (бинолар, иншоотлар ва тугалланмаган қурилишлар) сифатида белгиланган.

Бизнинг фикримизча, Даъвогар даъво ариза тайёрлаш ва судга киритишда **Вазирлар Маҳкамасининг ушбу қарори бугунги кунда амалда эканлигига, ўз кучини йўқотмаганлигига эътибор бермаган** ёки умуман билмаган кўринади. Агар билганда эди бундай талаб билан судга мурожаат қилмаган бўлар эди – деб ҳисоблаймиз.

Бундан ташқари, “*агарда мазкур объектда радиоактив нурланиш манбааси мавжуд бўлган бўлса,* ***Вазирлар Маҳкамасининг қарори нотўғри қабул қилинган-ми****?* – деган, *нега унда Вазирлар Маҳкамасининг қайд этилган қарори билан тасдиқланган* ***сотиладиган объектлар*** *рўйхатига киритилган?* – деган, *Нега радиоактив нурланиш манбааси ҳисобланаши ёки ҳисобланмаслиги, сотиш мумкин ёки мумкин эмаслиги ҳақида қарорни тайёрлаш ва рўйхатни тузиш жараёнида ваколатли давлат органининг хулосаси олинмаган”* - деган ҳақли саволлар туғилиши табиий. Вазирлар Маҳкамасининг қароридек, муҳим ҳужжатни ёки ушбу қарор билан тасдиқланадиган рўйхатни тайёрлашда шунчалик **бепарволик, масъулиятсизлик** билан ёндашиш мумкин-ми?

Ваҳоланки, **бугунги кунда тадбиркорлик субъекти томонидан қонуний тартибда сотиб олинган ушбу объектга, тадбиркорлик субъекти ва хорижий ҳамкорлар томонидан мллиардлаб инвестиция киритилган, хорижий мамлакатлардан замонавий жихозлар олиб кирилган**. **Ўнлаб янги ишчи ўринлари яратилган.**

Агар борди-ю, даъво талаблари қаноатлантириладиган бўлса, тадбиркорлик субъектига етказилган моддий ва маънавий зарар учун, қолаверса, Вазирлар Маҳкамасининг қарорини тайёрлашда масъуллиятсизликка йўл қўйганлиги учун **ким жавобгар бўлади? Ва етказилган моддий ва маънавий зарар ким томонидан қопланади?,**

Даъвогарнинг даъво аризасида, Ўзбекистон Республикасининг “Давлат тасарруфидан чиқариш ва хусусийлаштириш тўғрисида”ги Қонунининг 4-моддаси талаблари бузилган деб кўрсатилган. Аммо, қонун **талаблари ким томонидан бузилганлиги** кўрсатилмаган. Нима, Ўзбекистон Республикаси Соғлиқни сақлаш вазирлиги, “Саноатгеоконтехназорат” инспекциясининг мутасаддилари, ушбу ишлар учун масъул ходимлари объект сотилаётган пайтда билмаганми? Ёки Вазирлар Маҳкамасининг 2014 йил 7 сентябрдаги 420-сонли қарори ушбу давлат идоралари билан келишилмасдан қабул қилинганми?

***Иккинчидан,*** Ўзбекистон Республикасининг “**Хусусий мулкни ҳимоя қилиш ва мулкдорлар ҳуқуқларининг кафолатлари тўғрисида”**  Қонунининг 24-моддасида *“Мол-мулкни хусусийлаштириш натижаларининг қайта кўриб чиқилиши ва бекор қилинишига йўл қўйилмаслиги*” белгиланган.

Жумладан, *“Давлат мулкини хусусийлаштириш жараёнида вужудга келган хусусий мулк дахлсиздир. Хусусийлаштириш натижалари қайта кўриб чиқилмайди ва бекор қилинмайди*.

*Хусусийлаштириш натижаларини, шу жумладан объектларнинг қийматини баҳолаш натижаларини қайта кўриб чиқиш ва бекор қилиш масалалари юзасидан давлат органлари, шу жумладан назорат, ҳуқуқни муҳофаза қилувчи органлар ва судлар томонидан ташаббус билан чиқиш тақиқланади”* - дейилган.

**Шу сабабли Даъвогарнинг бундай даъво билан судга мурожаат қилиши мутлақо асоссиз деб ҳисоблаймиз ва қаноатлантиришдан тўлиқ рад этилиши лозим**.

***Учинчидан***, Ўзбекистон Республикаси Президентининг “**Давлат мулки объектларини сотиш тартиб-таомилларини янада такомиллаштириш чора-тадбирлари тўғрисида****”** 2017 йил 16 июндаги ПҚ-3067-сон Қарорининг 1-иловасига мувофиқ, **Хусусийлаштирилмайдиган, стратегик давлат мулки объектларининг** Ягона Рўйхати тасдиқланган. Мазкур рўйхатга низоли объект киритилмаган.

Бундан ташқари, Ўзбекистон Республикаси Президентининг “**Тадбиркорлик мақсадларида фойдаланиш учун давлат мулки объектларини сотишни жадаллаштириш ва унинг тартиб-таомилларини янада соддалаштириш чора-тадбирлари тўғрисида****”** 2017 йил 17 январдаги Фармонининг 2-бандида *“**Ўзбекистон Республикасининг талабгор резидентларидан танлов савдоларида давлат мулки объектларини сотиш вақтида буюртманома ва бизнес-режадан бошқа ҳужжатларни талаб қилиш, давлат мулкининг стратегик объектларини сотиш ҳоллари бундан мустасно*- деб белгиланган. Шу сабабли, орадан 11 (ўн бир) йил ўтгандан кейин Даъвогар томонидан “Объектда радиоактив нурланиш манбааси мавжуд – деган важ билан судга даъво ариза киритиши мутлақо асоссиз деб ҳисоблаймиз.

Шунингдек, ушбу банднинг иккинчи хат бошисида “*давлат органлари, шу жумладан назорат, ҳуқуқни муҳофаза қилиш органлари ва судлар томонидан хусусийлаштириш натижаларини, шу жумладан, объектлар қийматини баҳолаш натижаларини қайта кўриб чиқиш ва бекор қилиш масалаларини ўртага қўйиш”*- тақиқлансин деб белгиланган.

Шунингдек, даъво аризада Ўзбекистон Республикаси Фавқулодда вазиятлар вазирлиги томонидан 2017 йил 12 май куни низоли объектда текшириш ўтказилганлиги ва кучли нурланиш манбааси аниқланганлиги кўрсатилган.

Аммо, текшириш натижаси бўйича тузилган Хулосада **кучли радиоактив нурланиш манбааси айнан бинонинг қайси жойида** **мавжудлиги** кўрсатилмаган. Бундан ташқари нега ушбу ҳолатлар низоли объект сотилаётган ёки хусусийлаштирилаётган вақтда аниқланмаган?

Низоли ҳолатларга аниқлик киритиш, низони адолатли ҳал қилиш, қонуний ва асосли тўхтамга келиш мақсадида мазкур ишга, Ўзбекистон Республикаси Соғлиқни сақлаш вазирлигини, “Саноатгеоконтехназорат” инспекциясини жалб қилишингизни, давлат органларининг ваколатли вакиллари иштирокини таъминлашингизни ва уларнинг хулосаларини олишингизни сўраймиз.

**Даъвогар томонидан ушбу қонун ҳужжатларига зид равишда, қонун талабларини қўпол равишда бузган ҳолда судга даъво аризаси киритилган деб ҳисоблаймиз**.

Юқоридаги ҳолатларни эътиборга олиб, тадбиркорлик субъекти ва унда ишлаётган ишчи ходимлар манфаатини ҳимоя қилиш, иш ўринларини сақлаб қолиш мақсадида Даъвогарнинг даъво талабларини қаноатлантиришни рад қилишингизни сўраймиз.

**Директор Ф. Алимов**