**Аҳолига тиббий хизмат кўрсатиш сифати ва самарадорлигини ошириш   
борасида амалга оширилаётган ишларнинг ҳолатини ўрганиш давомида   
аниқланган муаммоларни ҳал этиш бўйича**

**“ЙЎЛ ХАРИТАСИ”**

|  |  |  |  |
| --- | --- | --- | --- |
| **№** | **Белгиланган вазифа** | **Мавжуд муаммо** | **Муаммони ҳал этиш механизми** |
| **М. Ибрагимова – Фарғона вилояти** | | | |
|  | Олий Мажлис Қонунчилик палатаси Кенгашининг 2021 йил 11-январдаги “Аҳоли саломатлигини мустаҳкамлаш борасидаги ҳаётга тадбиқ этиш бўйича парламент ва депутат назоратини амалга оширишга доир чора-тадбирлар тўғрисида”ги 707-IV-сонли қарори ижроси. | - Данғара туманида шошилинч тез тиббий ёрдам бирмашмаси 176 422 минг аҳолига хизмат кўрсатиб келмоқда. Тиббиёт марказидаги койкалар сони 100 минг аҳоли учун мўлжалланган бўлиб, бугунги кунда аҳоли сони 76 минг нафарга кўпайганлигини ҳисобга олсак марказдаги койкалар сонини кўпайтириш талаб этилади.  - Данғара тумани водий вилоятларини Тошкент шаҳри билан боғловчи туман ҳисобланганлигини инобатга олсак туман худудидаги транспорт қатновидаги содир этилаётган бахтсиз ходиса жабирланувчилари учун ҳам ушбу тиббиёт маркази хизмат қилишга мажбур. Бундай холатларни кўплаб содир этилиши оқибатида мазкур тиббиёт марказига келтирилаётган туб аҳолига хизмат қилиш сифатини оғирлаштирмоқда.  Яъни оғир жаррохлик билан келтирилаётган кўплаб беморларнинг жой етишмаслиги сабабли бошқа туманга жўнатишга мажбур бўлаяпти, бунинг оқибатида келтирилган беморларга ўз вақтида тез тиббий ёрдам кўрсата олмаяпти. | Бугунги кунда туманда аҳоли сони ошганлигини ҳисобга олган ҳолда марказдаги койкалар сонини ошириш мақсадида қўшимча бино қурилиши керак бўлади. Мазкур масалани Қонунчилик палатасининг фуқароларнинг соғлиқни сақлаш масалалари қўмитаси чуқур ўрганиб, Вазирлар маҳкамаси ва Соғлиқни сақлаш вазирлигига асослантирилган таклиф киритиш лозим.  Мазкур тиббиёт марказига келтирилаётган беморларнинг кескин ортиши ва жой етишмаслигини олдини олиш мақсадида мавжуд тиббиёт бирлашмасига қўшимча травматалогия бўлимини ташкил этиш зарур.  Ушбу масалани Қонунчилик палатасининг фуқароларнинг соғлиқни сақлаш масалалари қўмитаси чуқур ўрганиб, Вазирлар маҳкамаси ва Соғлиқни сақлаш вазирлигига асослантирилган таклиф киритиш лозим. |
|  | Президентимизнинг 2018 йил 7 декабрдаги “Ўзбекистон Республикаси соғлиқни сақлаш тизимини тубдан такомиллаштириш бўйича комплекс чора-тадбирлар тўғрисида”ги Фармонининг 10 бандида келтириб ўтилган бошқарув ва ўқув жараёнига юқори малакали ва малакали хорижий мутахассислар, олимлар ва ўқитувчиларни кенг жалб этиш масаласи белгиланган. | - Ҳудудларда ўрганишлар натижасида шуни кўрсатмоқдаки, тиббиёт соҳасида тажрибали ва малакали мутахассисларнинг етишмовчилиги кўзга ташланмоқда. Шу сабабли, уларнинг малакасини оширишга эҳтиёж сезиляпти. Барча ҳудудларда бўлгани каби Фарғона вилоятида ҳам тиббиёт соҳасида фаолият олиб бораётган энг муҳим бўлган йўналишлар - нейрохирургия, эндокринология, педиаторлар, болалар жаррохлари ва бошқа шу каби тиббиёт соҳаси вакилларини ривожланган давлатлар тиббиётини ўрганиш мақсадида давлат бюджети ҳисобидан ўқитилишини таъминлаш керак.  Ҳозирда тиббиёт ходимларнинг малакасини ошириш тизими фақат Тошкент шаҳар марказларида бўлиб, хорижга чиқиб ўқиб келиш, малакасини ошириш тизими умуман йўқ. Яна бир ҳолат шуки, маблағи бор тиббиёт вакили ўз ҳисобидан хорижга малака оширишга бориб, уларнинг кўпчилиги ўша ерни ўзида қолиб ишламоқда.  Агар тиббиётчиларимизни ривожланган давлатларда давлат бюджети ҳисобидан малакаси оширилса, чекка ҳудудларда ҳам тажрибали кадрларнинг етишиб чиқишига, келтирилаётган замонавий тиббиёт апаратларини ишлатишда қўл келади. | Тиббиёт соҳа вакилларини тиббиёти ривожланган давлатларга малакасини ошириш ва барча харажатлар давлат бюджетидан қопланиши юзасидан Қонунчилик палатасининг фуқароларнинг соғлиқни сақлаш масалалари қўмитаси чуқур ўрганиб, Вазирлар маҳкамаси ва Соғлиқни сақлаш вазирлигига асослантирилган таклиф киритиш лозим. |