**ТАСДИҚЛАЙМАН**

Ўзбекистон Республикаси Олий Мажлиси

Қонунчилик палатаси Мудофаа ва хавфсизлик масалалари қўмитаси раиси - “Ўзбекистон-Канада” парламентлараро ҳамкорлик гуруҳи раҳбари

**\_\_\_\_\_\_\_\_\_\_\_\_\_\_\_\_\_ Э.Т.Салихов**

2021 йил 20 январь

**Олий Мажлис Қонунчилик палатасидаги “Ўзбекистон – Канада” парламентлараро   
ҳамкорлик гуруҳининг 2021 йил учун**

**ИШ РЕЖАСИ**

| **№** | **Тадбир номи** | **Амалга ошириш механизми** | **Муддат** | **Масъуллар** |
| --- | --- | --- | --- | --- |
|  | 2020 йил якуни бўйича Ўзбекистон –Канада ўртасидаги қуйидаги савдо, иқтисодий, сармоявий маълумотларни шакллантириш   * Ўзбекистон Республикаси ҳудудлар кесимида Канада сармояси иштирокидаги корхоналар рўйхати; * Ўзбекистон Республикасида Канада сармояси иштирокида амалга оширилаётган ва режалаштирилаётган инвестицион лойиҳаларнинг манзилли рўйхати; * Ўзбекистон Республикасида фаолият олиб бораётган Канаданинг савдо уйлари, ваколатхоналари тўғрисидаги рўйхати. | “Ўзбекситон Республикасининг Инвестиция ва ташқи савдо вазирлигига расмий хат жўнатиш ва расмий жавоб олиш | 2021 йил  15 январь | Н. Тилаволдиев |
|  | 2020 йил якуни бўйича Ўзбекистон -Канада ўртасидаги қуйидаги ташқи савдо бўйича маълумотларни шакллантириш   * Ўзбекистон-Канада ўртасидаги ташқи савдо ҳажми * Экспорт ва импорт таркиби ва улуши. | Ўзбекситон Республикасининг Давлат божхона қўмитасига расмий хат жўнатиш ва расмий жавоб олиш | 2021 йил  15 январь | Н. Тилаволдиев |
|  | Ўзбекистон-Канада” парламентлараро ҳамкорлик гуруҳи фаолиятига оид маълумотларни ўз ичига олган брошюра тайёрлаш (икки томон гуруҳ аъзолари тўғрисида, ташқи савдо, инвестиция бўйича, парламентлар фаолияти бўйича маълумотларни ўзида мужассамлаштирган) | Брошюра тайёрлаш учун керакли мутасадди ташкилотлардан маълумотларни шакллантириш | 2021 йил  30 январь | Н. Тилаволдиев  З.Шадиева  К.Тожиев |
|  | “Умумий ўрта таълимда таълим сифатини ошириш бўйича Канада-Ўзбекистон тажрибалари” мазуида Канада парламент аъзолари ва экспертлар иштирокида видеоконференция тарзида семинар ўтказиш ) | -Семинаргача Канададаги умумтаълим мактаблар тизими билан яқиндан танишиш ва унинг ўзига хос жиҳатларини, ўрганиш  - Ўзбекистоннинг умумтаълим мактабларда таълим сифатини ривожлантиришга оид соҳадаги ислоҳотлар ва қонунчиликдаги ўзгаришлар | 2021 йил  I – чорак якунига қадар | Г. Худоёрова  О. Литвинова |
|  | “Ўзбекистонда тиббий суғурта тизимини тадбиғ этиш ва уни ривожлантиришда Канада тажрибаси” мазусида Канада парламент аъзолари ва экспертлар иштирокида видеоконференция тарзида семинар ўтказиш ) | - Семинаргача Канадада тадбиқ этилган тиббий суғуртанинг ютуқлари ва камчиликлари билан яқиндан танишиш ва унинг ўзига хос жихатларини, ўрганиш  - Ўзбекистонда тиббий суғуртани тадбиқ этилиши юзасидан амалга оширилаётган пилот лойиҳа ва унинг натижаларини ўрганиш | 2021 йил  III –чорак якунига қадар | М. Ходжаева  М.Курбонбоев  Р. Бегматов |
|  | Ўзбекистонда Канада сармояси иштирокида амалга оширилаётган инвестиция лойиҳалари билан танишиш ва мавжуд муаммоларни ўрганиш мақсадида назорат ўрганиш ишларини ташкил этиш | * Тошкент вилоятида МЧЖ “QE Aziainvest” корхонаси томонидан ташкил этиладиган замонавий иссиқхона лойиҳаси; * Геология қўмитаси билан геология соҳасида амалга оширилиши режалаштирилаётган лойиҳаларни ўрганиш | 2021 йил  IV –чорак якунига қадар | Н. Тилаволдиев  Г. Худоёрова  М. Ходжаева |
|  | “Ўзбекистон – Канада” парламентлараро ҳамкорлик гуруҳи аъзоларини Канадага оид, шунингдек, ҳамкорлик муносабатлари ҳамда Ўзбекистон-Канада ўртасидаги парламентлараро алоқалар тўғрисидаги маълумотлар билан таъминлаш. | Гуруҳнинг ҳар бир аъзосини Ташқи ишлар вазирлиги ҳамда мутасадди идоралардан олинган Канадага оид, Ўзбекистон-Канада алоқалари, шу жумладан, парламентлараро ҳамкорлиги тўғрисидаги таҳлилий материалларни билан таъминлаш. | Мунтазам | З.Шадиева  О. Литвинова |
|  | Ўзбекистон Республикаси Олий Мажлиси Қонунчилик палатаси фаолияти, Ўзбекистонда сиёсий, иқтисодий ва маданий соҳаларда амалга оширилаётган ислоҳотлар, ўзгаришлар, қонунчилик йўналишида бўлаётган янгиликлар тўғрисидаги маълумотлар билан Канада парламентини тизимли хабардор қилиб бориш. | Олий Мажлис Қонунчилик палатаси фаолияти ҳамда амалга оширилаётган ишлар тўғрисидаги таҳлилий материаллар, инглиз тилида чиқадиган газета ва журналлар нусҳаларини Ташқи ишлар вазирлиги ҳамда электрон почта орқали Канада-Ўзбекистон дўстлик гуруҳи аъзоларига юбориш. | Мунтазам | З.Шадиева  З.Акрамова |
|  | “Ўзбекистон-Канада” парламентлараро ҳамкорлик гуруҳининг аъзолари ўз соҳаларида Канададаги ўзгаришларни мунтазам кузатиб бориш. | Муайян соҳаларда Канададаги ўзгаришлар, Канада парламенти Вакиллар палатаси фаолиятини, сиёсий, ижтимоий-иқтисодий воқеа ва ҳодисаларни мунтазам кузатиб бориш ҳамда гуруҳ аъзоларига етказиш. | Мунтазам | Барча гуруҳ аъзолари |
|  | Канадада истиқомат қилаётган ватандошлар билан алоқаларни ўрнатиш. | Канададаги ватандошлар билан мунтазам алоқани ўрнатиш ҳамда улар орқали мамлакатимизнинг туризм ва инвестициявий салоҳиятини янада ошириш бўйича таклифлар ишлаб чиқиш. | Мунтазам | К.Тожиев  З.Акрамова  Р.Бегматов  ҳамкорлик гуруҳи аъзолари |
|  | Ўзбекистоннинг Канададаги (АҚШ даги элчихона орқали) элчиси билан ҳамкорлик алоқаларини мустаҳкамлаш. | “Ўзбекистон – Канада” парламентлараро ҳамкорлик гуруҳининг фаолиятини кучайтиришда улар имкониятларидан кенг фойдаланиш, жумладан, элчи билан онлайн видеоконференция орқали Канада, хусусан парламент фаолияти мавзуси бўйича давра суҳбати ташкил этиш. | Мунтазам  2020 йил сентябрь | М.Ходжаева О.Литвинова,  ҳамкорлик гуруҳи аъзолари |
|  | Канада парламенти вакилларини уларнинг миллий байрамлари ва маросимлари муносабати билан табриклаш амалиётини йўлга қўйиш. | Канада парламенти вакилларига уларнинг миллий байрамлари, жумладан энг улуғ миллий байрами – “Канада куни” ва бошқа байрам кунлари муносабати билан расмий табрикномалар йўллаш. | Мунтазам | З.Шадиева  Г. Худоярова ҳамкорлик гуруҳи аъзолари |
|  | “Ўзбекистон – Канада” парламентлараро ҳамкорлик гуруҳининг йил якунлари бўйича мажлисини ўтказиш. | Мажлисда йил натижаларини сарҳисоб қилиб, кейинги йил учун мўлжалланган иш режасини ишлаб чиқиш.  Мажлис баённомаси нусҳасини Қонунчилик палатасининг халқаро ишлар ва парламентлараро алоқалар қўмитасига ва Қонунчилик палатаси девонининг халқаро алоқалар бўлимига тақдим этиш. | Ҳар йилнинг декабрь ойида | Н.Тилаволдиев  К.Тожиев ҳамкорлик гуруҳи аъзолари |
|  | “Ўзбекистон – Канада” парламентлараро ҳамкорлик гуруҳининг фаолиятини оммавий ахборот воситаларида ёритиб бориш. | Ҳамкорлик гуруҳи томонидан ташкил қилинадиган ҳар тадбирни, шунингдек турли даражадаги ўзаро ташрифларни оммавий ахборот воситаларида, ижтимоий тармоқларда кенг ёритиш.  “Ўзбекистон – Канада” парламентлараро ҳамкорлик гуруҳининг фаолиятига оид оммавий ахборот воситаларининг материаллари бўйича маълумотлар базасини шакллантириш ва янгилаб бориш. | Мунтазам | З.Шадиева  З.Акрамова  К.Тожиев,  ҳамкорлик гуруҳи аъзолари |

**Ҳамкорлик гуруҳи котиби Н.Тилаволдиев**

|  |  |
| --- | --- |
| **“КЕЛИШИЛДИ”** | |
| Ўзбекистон Республикаси Олий Мажлиси  Қонунчилик палатаси  Халқаро ишлар ва парламентлараро  алоқалар қўмитаси раиси  **\_\_\_\_\_\_\_\_\_\_\_\_\_\_ Д. Файзиева** | Ўзбекистон Республикаси Олий Мажлиси  Қонунчилик палатаси Девонининг  Халқаро алоқалар ва протокол бўлими мудири  **\_\_\_\_\_\_\_\_\_\_\_\_\_\_ А. Ғуломов** |