**2017 - 2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини  
“Илм, маърифат ва рақамли иқтисодиётни ривожлантириш йили”да**

**амалга оширишга оид давлат Дастурининг 77-банди ижроси бўйича   
МАЪЛУМОТ**

Автомобиль йўллари қўмитаси томонидан тасдиқланган дастурлар доирасида 2020 йилнинг январь-октябрь ойларида жами **2 918,5 млрд. сўмлик** автомобиль йўлларини реконструкция қилиш, таъмирлаш ва сақлаш ишлари бажарилиб, бундан **3 683,4 км** автомобиль йўллари реконструкция қилинди ва таъмирланди.

Жумладан:

Инвестиция дастури доирасида **752 млрд.сўм** маблағлар ўзлаштирилиб,   
88,9 км узунликдаги умумий фойдаланишдаги автомобиль йўллари реконструкция қилинди.

Капитал таъмирлаш дастури доирасида **265,0 млрд. сўмлик** ишлар бажарилиб, **27,7 км** узунликдаги умумий фойдаланишдаги автомобиль йўллари капитал таъмирланди.

Жорий таъмирлаш ва сақлаш ишлари доирасида **1 388,1 млрд. сўмлик** ишлар бажарилиб, **2 270,0 км** узунликдаги умумий фойдаланишдаги автомобиль йўллари таъмирланди.

Ички хўжалик йўлларини таъмирлаш бўйича **295,2 млрд. сўмлик** ишлар бажарилиб, **1 296,8 км** узунликдаги йўллар таъмирланди.

Шаҳар кўчалари, ички ва бошқа кўчаларни қуриш ва реконструкция қилиш ишларида **113,0 млрд. сўмлик** ҳамда эркин иқтисодий зоналар, кичик саноат зоналари, кичик индустриал иқтисодий зоналар, эркин иқтисодий фармацевтик зоналар йўлларини қуриш ва реконструкция қилиш ишларида **105,2 млрд. сўмлик** маблағлар ўзлаштирилди.

“Қўприкқурилиш” трести УК ва “Кўприкқурилиштаъмирлаш” дирекцияси УК томонидан тасдиқланган дастурлар доирасида 2020 йилнинг январь-октябрь ойларида жами **116,9 млрд. сўмлик** автомобиль йўл ўтказгичларини қуриш, реконструкция қилиш ва таъмирлаш ишлари бажарилди.

Жумладан:

Инвестиция дастури доирасида **105,4 млрд. сўм** маблағлар ўзлаштирилиб,   
**2 575,2 п.м** узунликдаги автомобиль йўл ўтказгичлари қурилди, **11,5 млрд. сўмлик** ишлар бажарилиб, **382,35 п.м** узунликдаги автомобиль йўл ўтказгичлари реконструкция қилинди.