**“Учинчи Ренесанс пойдеворини яратишда таълимга рақамли технологияларни жорий этишнинг аҳамияти”**

**мавзусидаги давра суҳбати**

**КОНЦЕПЦИЯСИ**

**Ўтказиш вақти ва жойи:** ...........куниЎзбекистон Республикаси Олий Мажлиси Қонунчилик палатасида видеоалоқа орқали ўтказилади.

Мазкур давра сухбати Ўзбекистон Республикаси Президенти Ш.Мирзиёевнинг Ўқитувчи ва мураббийлар кунига бағишланган тантанали йиғилишдаги нутқида белгилаб берилган устувор вазифаларни таъминлаш маысадида Таълимни рақамлаштириш борасида амалга оширилаётган ишлар ҳамда халқ таълими тизимида “Ахборотлаштириш тўғрисида”ги Қонуннинг ижро этилиши, “Онлайн мактаб”, “Рақамли ва хавфсиз мактаб”, “Электрон дарслик”, “Электрон кундалик” каби тизимлар жорий этиш ҳолати юзасидан назорат-тахлил этиш доирасида ташкил этилади.

**Ташаббускор:**

Ўзбекистон Республикаси Олий Мажлиси Қонунчилик палатаси Инновацион ривожланиш, ахборот сиёсати ва ахборот технологиялари масалалари қўмитаси.

**Иштирокчилар:**

Халқ таълими вазирлиги, идоралар вакиллари ҳамда мутахассислар, илғор тажрибали педагоглар.

**Асос:**

Ўзбекистон Республикаси Президентининг Олий Мажлисга Мурожаатномасида таъкидланганидек, “Тараққиётга эришиш учун рақамли билимлар ва замонавий ахборот технологияларини эгаллашимиз зарур ва шарт. Бу бизга юксалишнинг энг қисқа йўлидан бориш имкониятини беради. Зеро, бугун дунёда барча соҳаларга ахборот технологиялари чуқур кириб бормоқда. ...Албатта, рақамли иқтисодиётни шакллантириш керакли инфратузилма, кўп маблағ ва меҳнат ресурсларини талаб этишини жуда яхши биламиз. Бироқ, бу ишга бугун киришмасак, қачон киришамиз?! Эртага жуда кеч бўлади. Шу боис, рақамли иқтисодиётга фаол ўтиш – келгуси 5 йилдаги энг устувор вазифаларимиздан бири бўлади” хамда “1-октябр Ўқитувчи ва мураббийлар куни”га бағишланган йиғилишдаги нутқларидаги белгиланган вазифалар ижросини таъминлаш юзасидан амалга оширилиши зарур бўлган вазифалар юзасидан белгиланган чора-тадбирлар режаси.

**Давра суҳбати мақсади:**

Таълим жараёнига замонавий ахборот-коммуникация технологияларини қўллаган холда таълимни бошқаришни автоматлаштириш ва ҳар томонлама таҳлил қилиб бориш тизимини яратиш, электрон ресурслар ва масофавий таълим технологияларини янада ривожлантириш, таълим олувчилар ўртасида IT-соҳасидаги касбларни оммалаштириш бўйича таклифлар ишлаб чиқиш.

**Давра суҳбатининг асосий вазифалари:**

- Таълим жараёнларига рақамлаштиришнинг жорий этишнинг аҳамияти ва таълимни ривожлантиришдаги қулайликлари ҳамда ривожланган хорижий давлатлардаги тажрибалар тўғрисида мутахасислар иштирокида таклифлар тайёрлаш;

- Тегишли вазирликларнинг рақамлаштиришни ривожлантиришга қаратилган амалдаги норматив-ҳуқуқий ҳужжатларнинг ижроси ва мазкур ҳужжатларни янада такомиллаштириш юзасидан фикр-мулоҳазалари ва таклифларини эшитиш;

- Малакали мутахассислар, илмий ва амалиётчи экспертлар фикр-мулоҳазаларидан келиб чиқиб, таълимни рақамлаштириш бўйича қонунчилик асосларини ривожлантириш бўйича таклифлар ишлаб чиқиш.

- Халқ таълими вазирлигига 2021 йил 1 мартга қадар "Информатика ва ахборот технологиялари" фани ўқитувчиларини сертификатлаш миллий тизимини жорий қилиш бўйича малакали педагоглардан таклифларини мухокама қилиш.

**Кутилаётган натижалар:**

- Таълим жараёнларига рақамлаштиришнинг жорий этишнинг аҳамияти ва таълимни ривожлантиришдаги қулайликлари ҳамда ривожланган хорижий давлатлардаги тажрибалар тўғрисида мутахасислар иштирокида таклифлар тайёрлаш асосида келгусида режалар тайёрлаш;

- Тегишли вазирликларнинг рақамлаштиришни ривожлантиришга қаратилган амалдаги норматив-ҳуқуқий ҳужжатларнинг ижроси ва мазкур ҳужжатларни янада такомиллаштириш юзасидан фикр-мулоҳазалари ва таклифларини асосида йўл харитасига таклифлар тайёрлаш;

- Малакали мутахассислар, илмий ва амалиётчи экспертлар фикр-мулоҳазаларидан келиб чиқиб, таълимни рақамлаштириш бўйича қонунчилик асосларини ривожлантириш бўйича таклифлари асосида қўмита иш режасини ишлаб чиқиш.

- Халқ таълими вазирлигига 2021 йил 1 мартга қадар "Информатика ва ахборот технологиялари" фани ўқитувчиларини сертификатлаш миллий тизимини жорий қилишга қўшимча таклифлар киритиш.

**Давра суҳбатини ўтказиш учун масъуллар:**

**Қўмита аъзолари: Ш.Турғунова, М.Ходжаева**