**ПРЕСС-РЕЛИЗ**

Ҳар қандай давлатнинг бош қонуни Конституция ҳисобланади. Конституция сўзи луғавий жиҳатдан "Низом", "Қоидалар тўплами" деган ма’ноларни англатади. Лекин мазмун-моҳиятига кўра, ушбу ҳужжат мамлакат, унинг фуқаролари ҳаётида жуда муҳим ва катта аҳамиятга эга эканлигини алоҳида э’тироф этиш жоиз.

**Конституция** халқимизнинг асрий ан’аналари ва урф-одатларига таянган ҳолда ишлаб чиқилган бўлиб, юртдошларимиз қалбида Ватанга муҳаббат, инсонпарварлик, ҳалоллик, мардлик ва сабр-бардош, адолат ҳамда билим, ма’рифатга интилиш ҳиссини тарбиялашда муҳим аҳамият касб этади. Конститутсия – конститутсиявий тузум, давлат ва жамият қурилиши асослари, сайлов тизими, фуқароларнинг ҳуқуқ ва эркинликлари ҳамда давлат рамзларини белгилаб беради.

Давлатни давлат, миллатни миллат сифатида дунёга танитадиган қомуснома – бу Конституциядир . Биринчи Президентимиз Ислом Каримовнинг бу эътирофи бугун Асосий қонунимизга берилган оддий таъриф эмас, балки Ўзбекистоннинг келажаги, жаҳон миқёсида тутган ўрни мустаҳкамланиб боришига оид башорати каби жаранглайди.

Дарҳақиқат, давлат ўз ҳуқуқий ҳужжати – Конституцияси билан дунё саҳнига қадам қўяди. Шу жиҳатдан ҳар томонлама мукаммал ва халқаро стандартлар талабларига тўлиқ жавоб берадиган Асосий қонунимизнинг яратилиши халқимиз ҳаётида улкан тарихий воқеа бўлиши билан бирга, улуғ мақсадлар сари собит қадам ташлашида мустаҳкам ҳуқуқий замин бўлди.

Президентимиз Шавкат Мирзиёев алоҳида қайд этганидек, Ўзбекистон Республикаси Конституцияси халқимиз сиёсий тафаккурининг ноёб намунасидир.

Шу ўринда Конституциямизнинг яратилиши тарихига бир назар ташласак. 90-йиллар халқимиз учун қандай оғир синовлар даври бўлгани бугун сир эмас. Лекин шундай мураккаб бир даврда халқимизнинг асрий орзуси бўлган мустақиллик сари, унинг ҳуқуқий асосларини яратиш ва мустаҳкамлаш йўлида дадил қадамлар қўйилган.

1990-йил 20-июнь куни Мустақиллик декларатциясини қабул қилиш жараёнида Ўзбекистоннинг янги Конституция сини яратиш таклифи илгари сурилди. Шу мақсадда Конституция комиссиясини тузиш тўғрисида қарор қабул қилинди. Ўзбекистон Республикасининг Биринчи Президенти Ислом Каримов раислигида давлат арбоблари, депутатлар, мутахассисларни ўзида жамлаган Конституциявий комиссия тузилди.

Жаҳон тажрибасини, демократия ва энг ривожланган мамлакатлар конститутциявий қонунчилиги эришган ютуқларни синчиклаб ўрганиш билан бир қаторда миллий давлатчилигимизнинг кўп асрлик тарихи, халқимизнинг ўзига хослигига алоҳида э’тибор қаратилган ҳолда комиссия томонидан икки йилдан ортиқ вақт мобайнида Конституция лойиҳаси тайёрланди.

Конститутсия лойиҳаси 1992-йил 8-сентабрда умумхалқ муҳокамаси учун матбуотда эълон қилинди.

Конституция лойиҳаси муҳокама жараёнида билдирилган таклифлар асосида янада такомиллаштирилди. Муҳими, бу унинг кенг жамоатчилик экспертизасидан ўтишини та’минлади.

Ва ниҳоят **1992 йил 8 декабрда ХII** **чақириқ** Ўзбекистон Республикаси Олий Кенгашининг **ХI сессиясида** Конституциямиз қабул қилинди.

Ўзбекистон Республикаси Конституцияси **6 бўлим, 26 боб, 128 моддадан** иборат бўлиб, унда мамлакатимизнинг ҳуқуқий, демократик жиҳатдан ривожлантиришнинг асосий принсиплари белгиланган.

Дарҳақиқат , Бош қомусимизнинг муҳим ғояси – бу ҳаёт гултожи бўлган инсонни қадрлашга, унинг манфаатларини муҳофазалашга қаратилган. Бу давлатимиз сиёсатида инсонпарварлик принсипи устуворлигининг яққол намунаси, десак муболаға бўлмайди. Чунки мустақилликкача бўлган даврда, яъни собиқ тузумда давлат манфаатлари барча нарсадан устун қўйилганини ёдга олсак, бугунги мақсад-муддаоларимиз эзгулиги, Конституциямиз эса энг юксак инсоний қадриятлар мужассамлашган халқчил қомус эканлиги ойдинлашади.

Бош Қомусимиз **"Кучли давлатдан - кучли фуқаролик жамиятига ўтиш"**нинг мустаҳкам ҳуқуқий пойдевори бўлиб хизмат қилмоқда.