Олий Мажлисга Мурожаатномада жорий йилни **“Ёшларни қўллаб-қувватлаш ва аҳоли саломатлигини мустаҳкамлаш йили”** деб эълон қилиб, ёшларга оид **давлат сиёсатининг устувор йўналишлари** бўйича аниқ вазифаларни белгилаб олдик.

Бугунги кунда республикамизда **30 ёшгача бўлган** ёшлар сони **18 миллиондан** ошди.   
Бу – мамлакат аҳолисининг қарийб **55 фоиз**и, дегани.

Ҳозирги кунда ёшлар орасида ишсизлик даражаси **17 фоиз**ни ёки **844 минг нафар**ни ташкил этмоқда *(умумий ишсизлик даражасидан* ***1,5******баравар*** *юқори)*.

***Бухоро*** *(****49 минг****),* ***Сирдарё*** *(****20 минг****),* ***Андижон*** *(****84******минг****),* ***Фарғона*** *(****95 минг****) ва* ***Тошкент вилояти****да (****77 минг****) ушбу кўрсаткич анча юқори.*

***Қўрғонтепа****,* ***Данғара,******Шофиркон*** *(****3,5******минг****дан),* ***Деҳқонобод*** *(****2,4 минг****) туманларида ёшлар ишсизлиги* ***18 фоиз****дан ортиқ.*

Айниқса, ишсиз **165 минг** ёшлар **олий**ёки **профессионал** **касб-ҳунар** бўйича маълумотга эга эмас.

Булардан ташқари, қарийб **370 минг нафар**и ишлаш учун хорижга кетган бўлса, хориждан қайтган **100 мингга яқин** ёшлар бандлиги таъминланмай турибди.

Шунинг учун, ёшлар билан ишлашда, уларнинг билим ва касбий малакасини шакллантириш, тадбиркорликка жалб қилиш, уларнинг ташаббусларини молиявий қўллаб-қувватлаш ҳамда бандлигини таъминлаш,   
энг устувор вазифа бўлади.

Ёшларимизнинг бўш вақтини мазмунли ўтказишга ҳам етарли шарт-шароит яратиш, эътибор марказида бўлиши лозим.

Бу борада, ёшлар сиёсати доирасидаги ишларни янада юқори сифат босқичига   
олиб чиқиш мақсадида, **“Қашқадарё вилояти тажрибаси”** асосида мутлақо янги тизим жорий этилди.

Ушбу тизим доирасида, республика ишчи гуруҳлари тузилиб, **Бухоро**, **Жиззах**, **Навоий**, **Қашқадарё**, **Самарқанд** ва **Тошкент** вилоятлари ҳамда **Тошкент шаҳри**да **45 минг нафар** ёшлар билан мулоқотлар ўтказилди, уларнинг муаммолари ўрганилиб, ҳар бир туман (шаҳар) кесимида **“Ёшлар дастурлари”** ишлаб чиқилди.

Шу билан бирга, ёшлар билан манзилли ишлаш, уюшмаган ёшларнинг бандлигини таъминлаш, уларга муносиб шароит яратиб бериш соҳасида, ҳамма ҳудудларда ҳам ишлар самарали ташкил этилмаяпти.

Мисол учун, **Когон шаҳар** **2-сектор раҳбари** (**шаҳар прокурори Ярашев**) ёшлар билан учрашувда бир ҳафта ичида **3 нафар ёшлар**ни иш билан таъминлаш бўйича берган ваъдасини бир ойдан бери пайсалга солиб келмоқда.

**Когон шаҳрида**ги қолган секторларда ҳам *(туман ҳокими* ***Ҳошимов,*** *ички ишлар бўлими бошлиғи* ***Жавкашев,*** *солиқ идораси бошлиғи* ***Бобомуродов****)* маҳаллаларга тушиб, ёшлар бандлигини таъминлаш, уюшмаган ёшлар ўртасида жиноятчиликни олдини олиш масалалари билан ишлаш ўз ҳолига ташлаб қўйилган.

**Зарипов** **Когон шаҳар** сектор раҳбарларининг лавозимига лойиқлигини кўриб чиқсин ва икки кун муддатда таклиф киритсин.

Бундай камчиликлар барча ҳудудларда мавжуд.

Шу сабабли, вилоят ҳокимлари ва сектор раҳбарлари жорий йилда нечта ёшни касб ҳунарга ва тадбиркорликка ўқитиши, қанчасига кредит бериб, тадбиркор қилиши, амалга оширилаётган лойиҳалар доирасида ва қишлоқ хўжалигига жалб қилиш орқали, қанча ёшларни бандлигини таъминлаши бўйича кафолат хатлари ёзиб берган.

Бугун ушбу раҳбарлар бу ишларни қандай ташкил қилиб, қоғоздаги рақамларни, амалга айлантириш бўйича аниқ-аниқ ҳисобот беради.

**Қўчқоров, С.Умурзоқов, Мусаев, Хусанов, Икрамов, Саъдуллаев** эса, қуйидаги йўналишларда ҳар бир ҳудудга тушиб, ишни қандай ташкил этишини тушунтиради.

**Энг аввало**, ҳар бир вилоят, туман (шаҳар), маҳалла кесимида **“ёшлар баланси”**ни шакллантириш зарур.

Бу борада, **28 та** туман ва шаҳарда   
тажриба тариқасида **“Ёшлар дафтари”** шакллантирилиб, **240 минг нафар** ёшлар рўйхати тузилди.

Уларнинг **160 минг нафар**и ишсиз бўлиб, шундан **75 минг нафар**и тадбиркор бўлиш   
ва касб-ҳунарга ўқиш истагини билдирган.

Мисол учун, **Шофиркон тумани**да **94 минг нафар** ёшлар (**53 фоиз**) бўлиб, уларнинг **40 минг нафар**и **18-30 ёшда**гилар ҳисобланади.

Туманда, **3,5 минг нафар** банд бўлмаган ёшлар мавжуд.

Ишсиз ёшларнинг **1 минг нафар**и тадбиркорликка ва **300 нафар**и касб-ҳунар ўрганишга қизиқиши бор, **2 минг нафар**и ишлаш истагида.

*Тумандаги* ***2,5 минг*** *мактаб битирувчиларидан****717 нафар****и олийгоҳларда,* ***500 нафар****и касб-ҳунар ўқув юртларида таълимни давом эттирмоқда,* ***200******нафар****и ишсиз.*

*Бундан ташқари,* ***2,2 мингга яқин*** *ёшлар, шундан* ***310 нафар*** *аёллар хорижга ишлагани чиқиб кетган.*

**Саъдуллаев Шофиркон тумани** мисолида ёшлар тўғрисида маълумотларни шакллантириш ҳамда уларнинг бандлигини таъминлаш бўйича жорий йилнинг биринчи чораги ва йил давомида қиладиган ишлари тўғрисида ҳисобот беради.

***Сўз – Саъдуллаевга.***

Шу боис, **Мусаев, Саъдуллаев, Маматов,** **вилоят ҳокимлари** **жорий йил 1 мартга қадар** ҳар бир туман (шаҳар) ҳамда маҳалла кесимида **“Ёшлар баланси”**ни шакллантириб, электрон базани тўлиқ ишга туширсин.

**Иккинчидан,** жорий йилда **500 минг нафар** ёшларни **касб-ҳунар** ва **тадбиркорликка ўқитиш** зарур.

Айтиш жоизки, **Бухоро, Жиззах, Навоий, Самарқанд** ва **пойтахт**даги **10 мингдан зиёд** ёшлар билан ўтказилган мулоқотда, уларнинг **60 фоиз**и **тадбиркорлик ва касб-ҳунарга ўқиш орқали, иш билан банд бўлиш** масалаларини кўтариб чиқди.

Демак, **ёшларнинг касб-ҳунар эгаллашга интилиши, тадбиркор бўлишга иштиёқи юқори,** фақатгина уларга муносиб шароит яратиб бериш зарур.

*Мисол учун,* ***Ғузор тумани, Пачкамар маҳалласида*** *истиқомат қилувчи* ***Aдҳам Қурбонов*** *(****25 ёш****)* ***идиш ювиш воситаси*** *(гель) ишлаб чиқариш йўлга қўйиб,* ***15 нафар*** *тенгдошини доимий иш билан таъминлаш истагини билдирган.*

*Ёки,* ***Иштихон тумани****,* ***Бешкапа маҳалласида*** *яшовчи* ***Хайринисо Сулаймонова*** *(****21 ёш****) тайёр трикотаж маҳсулотларини ишлаб чиқариш   
цехини очиб,* ***10 нафар*** *ёш хотин-қизларни доимий даромад билан таъминламоқчи.*

Шу сабабли, бу борада, ёшларни касб-ҳунарга ўқитиш бўйича ўтган йили **мутлақо янги тизим жорий этилиб,** бу ишларга **нодавлат** **таълим** **ташкилотлари** ҳам фаол жалб қилинди.

Мисол учун, бугунги кунга келиб, ўқув курсларини ташкил этиш бўйича **300 га яқин** **давлат** ва **нодавлат** **таълим** **ташкилотлари** **реестри** шакллантирилган.

*Мазкур Реестрга* ***56 та*** *касб тури бўйича* ***44 та*** *касб-ҳунар мактаби, “Ватанпарвар” ташкилоти негизида* ***36 турда****ги, “Ишга марҳамат” мономарказларида* ***56 турда****ги касблар бўйича ўқув курслари,* ***128 та*** *нодавлат касб-ҳунар таълим ташкилотлари киритилди.*

*Масалан,* ***Тошкент вилояти****да* ***23 та*** *касбга ўргатиш ўқув марказлари ташкил этилиб, улар билан* ***1,5 минг нафар*** *ёшлар қамраб олинди.*

Лекин, **Хоразм**да (**Эрманов**) атиги **5 та**, **Қорақалпоғистон**да (**Камалов**) – **6 та**, **Жиззах**да (**Салиев**) – **7 та**, **Самарқанд**да (**Ж.Ўроқов** ҳокимнинг 1-ўринбосари) – **9 та** нодавлат таълим ташкилоти реестрга киритилган бўлиб, уларнинг деярли барчаси вилоят марказларида жойлашган.

Ваҳоланки, мазкур ҳудудлардаги **280 мингдан зиёд** ишсиз ёшларнинг **90 фоиз**и туманларда истиқомат қилади.

Шу боис, **вилоят ҳокимлари** **Икрамов, Хусанов, Саъдуллаев** билан бирга, **икки ҳафтада** аҳолиси **150** **мингдан** **200** **минггача** бўлган **46 та** туманда камида **2 та**дан, **200** **мингдан** **юқори** **64 та** туманда камида **4 та**дан нодавлат таълим ташкилотларининг малака-ўқув курсларини ташкил этсин.

*Бунда,* ***Бозоров*** *–* ***30******та****,* ***Ж.Ўроқов*** *(Самарқанд вилоят ҳокимининг 1-ўринбосари)* ***Абдурахмонов****,* ***З.Мирзаев****,* ***Абдураззоқов*** *–* ***22******та****дан,* ***Боболов****,* ***Холматов*** *–* ***18******та****дан,* ***Ортиқхўжаев*** *–* ***16******та****,* ***Зарипов****,* ***Эрманов*** *–* ***12******та****дан,* ***Солиев,   
Сариев*** *–* ***10******та****дан,* ***Турсунов*** *–* ***4******та*** *ўқув курсларини ташкил этишга шахсан масъул.*

Шунингдек, **вилоят ҳокимлари** қолган **96 та** туман ва шаҳарда **эҳтиёждан келиб чиқиб,** таълим ташкилотлари билан бирга **анъанавий** ёки **масофавий ўқув курслари**ни йўлга қўяди.

Ушбу тизим орқалиишсиз ёшларни касб-ҳунар ва тадбиркорликка ўқитиб, **жорий йилда** **300 минг нафар** ёшлар бандлигини таъминлашга **Хусанов, Икрамов, Холхўжаев, Саъдуллаев, Зохидов,** **206 та** шаҳар ва туманнинг **824 та сектор раҳбари** масъул бўлади.

***Самарқанд*** *ва* ***Фарғона****да –* ***40******минг нафардан****,* ***Андижон*** *ва* ***Қашқадарё****да –* ***30******мингдан****,* ***Тошкент вилояти****,* ***Наманган*** *ва* ***Сурхондарё****да –* ***25******мингдан****,* ***Қорақалпоғистон,******Бухоро, Хоразм*** *ва* ***Жиззах****да –* ***15******мингдан****,* ***Тошкент шаҳри*** *ва* ***Навоий****да –* ***10******мингдан****,* ***Сирдарё****да –* ***5******минг.***

**Саъдуллаев,** **“Ёшлар – келажагимиз”** жамғармаси *(****Хайрулло Сатторов****)* **икки ой муддатда** талаб юқори бўлган **20 турдаги касб-ҳунарларни** ўргатадиган **онлайн платформа**ни ишга тушириб, жорий йилда камида **70 минг нафар** ёшларни ўқитсин.

Бу мақсадларга **20 миллиард сўм** йўналтирилади.

Шунингдек, ўтган йили қабул қилинган қарор доирасида, ёшларни нодавлат таълим ташкилотлари орқали ўқитишга ажратиладиган маблағ **“Ёшлар – келажагимиз”** жамғармаси орқали тасарруф этилади.

Шунингдек, **Хусанов вилоят ҳокимлари** билан бирга, **жорий йил** давомида **70 минг нафар** ёшларни меҳнат бозорида талаб юқори бўлган **40 та касб-ҳунар** йўналишлари бўйича ўқитиб беради.

*Жумладан,* ***14******та*** *ҳудудий* ***“Ишга марҳамат”*** *мономарказида –* ***20 минг****, вазирлик ҳузуридаги* ***30 та*** *туман (шаҳар)* ***касб-ҳунарга ўқитиш марказида*** *–* ***21 минг****, маҳалла* ***касб-ҳунар масканларида*** *–* ***11 минг****, ташқи бошқарувга берилаётган касб-ҳунар мактабларида –* ***11,5 минг****, Олий ва ўрта маҳсус таълим вазирлиги ва бошқа идоралар ҳузуридаги касб-ҳунар таълим муассасаларида –* ***6,5******минг******нафар****.*

Бу ишларни ташкил этиш учун, **Хусанов, Вафаев** **жорий йил 1 мартга қадар**   
Осиё тараққиёт банкининг **93 миллион доллар** кредитини жалб қилиш бўйича келишувга эришиб, маблағларни ўзлаштиришни бошласин.

Шунингдек, Жаҳон банкининг **8 миллион доллар** кредити ҳамда Бирлашган Миллатлар Ташкилотининг Тараққиёт дастури доирасида **3 миллион доллар** грантларини ёшларни ўқитиш ва бандлигини таъминлашга йўналтириш зарур.

**Вилоят ҳокимлари** **сектор раҳбарлари** билан бирга, **бир ой муддатда** касб-ҳунарга ва тадбиркорликка ўқитиладиган **500 минг нафар** ёшларнинг **“маҳаллабай”** рўйхатини шакллантирсин.

***Самарқанд*** *ва* ***Фарғона****да –* ***60******минг нафардан****,* ***Андижон*** *ва* ***Қашқадарё****да –* ***50******мингдан****,* ***Тошкент вилояти****,* ***Наманган*** *ва* ***Сурхондарё****да –* ***45******минг****,* ***Қорақалпоғистон*** *ва* ***Бухоро****да –* ***30******минг****,* ***Хоразм****да –* ***25******минг****,* ***Жиззах****да –* ***20******минг****,* ***Тошкент шаҳри*** *ва* ***Навоий****да –* ***15******минг****,* ***Сирдарё****да –* ***10******минг.***

**Навоий вилояти ҳокими Турсунов** жорий йилда **15 минг нафар** ёшларни касб-ҳунар ва тадбиркорликка ўқитиш орқали, уларнинг бандлигини таъминлаш бўйича режаларини тушунтиради.

***Сўз – Турсуновга.***

**Учинчидан,** **“Ёшлар: 1+1”** дастури доирасида, уюшмаган ёшларда тадбиркорлик кўникмаларини шакллантириш зарур.

Бир нарсани аниқ тушуниш лозим. Ёшлар қанчалик ўқимасин, агар уларга **мотивацияни тадбиркорларнинг ўзи бермаса,** соҳанинг паст-баланди, фаолият билан боғлиқ хавф-хатарлар, олинган даромадларни бизнесни ривожлантириш учун тўғри сарфлашни тушунтирмаса, натижа бўлмайди.

*Мисол учун,* ***Олмазор*** *туманидаги* ***“Қорасарой”*** *маҳалласида* ***126 нафар*** *мактаб битирувчисидан* ***86 нафар****и олий ёки профессионал таълим даргоҳларига кира олмаган.*

*Шундан,* ***40 нафар****и ўз бизнесини бошлаш истагида бўлсада, уларга бошланғич маблағ   
ва тадбиркорлик кўникмалари етишмайди.*

Шу мақсадда, **28 та** туман ва шаҳарда **“пилот”** тариқасида **мотивацион** **учрашувлар** ва **тадбиркорликка ўқитиш** курслари ташкил этилиб, **140 турдаги** мотивацион қўлланмалар, **481 турдаги** аудио ва видео материаллар ишлаб чиқилиб, **1 мингдан зиёд** ёшлар ўқитилди.

*Мисол учун,* ***Нукус*** *ва* ***Урганч*** *шаҳарлари,* ***Беруний*** *ва* ***Урганч*** *туманларида ташкил этилган ўқув курсларида тадбиркорликка қизиқиши бўлган****150 нафар ёшлар*** *ўқитилди.*

**Урганч шаҳар ҳокими Ойбек Холбоев** ёшларни тадбиркорликка жалб қилиш бўйича таклифларини тушунтиради.

***Сўз – Холбоевга.***

**Икрамов, Саъдуллаев вилоят ҳокимлари** билан бирга, **1 февралдан бошлаб, “Ёшлар дафтари”**га кирган **100 минг нафар** ёшларни, **“1+1” лойиҳаси** доирасида, **ҳафталик ўқув курсларида** *(****36-40 соат****)* ташаббускор тадбиркорлар билан бирга ўқитади.

***Андижон,******Қашқадарё, Самарқанд, Фарғона,******Тошкент вилояти****да –* ***10******минг нафардан****,* ***Қорақалпоғистон,******Бухоро, Наманган*** *ва* ***Сурхондарё,******Хоразм****да –* ***7******мингдан****,* ***Жиззах****,* ***Навоий, Сирдарё*** *ва* ***Тошкент шаҳри****да –* ***4******минг.***

Ўқув курсини тамомлаган ёшларга сертификат берилади ва **шу асосда** оилавий тадбиркорлик дастурлари доирасида **“Микрокредитбанк”**, **“Халқ банки”** ва **“Агробанк”** орқали имтиёзли ставкада кредитлар ажратилади.

Бунинг учун, **бир ой муддатда** ҳар вилоятга **100 миллиард сўм**дан ресурс ажратилади.

Ёшлар тадбиркорлиги бўйича кредитларни мувофиқлаштиришга “Микрокредитбанк”(**Бўтаев**) масъул бўлади.

Шу билан бирга, **Бўтаев** тенгдошларини банкка лойиҳа олиб келишини ташкиллаштира оладиган, тадбиркорлик қобилияти бўлган ёшларни рағбатлантириш амалиётини жорий қилиш таклифи билан чиқди ва ҳар бир тумандан ўртача **10 нафар** бундай фаол ёшларни фуқаровий шартнома асосида жалб қилмоқчи.

Ушбу таклиф менга маъқул.

**Бўтаев** бугунги ҳисботида жорий йилда **40 минг нафар** ёшларнинг тадбиркорлик лойиҳаларини самарали амалга оширилишини таъминлаш бўйича режаларини тушунтиради.

**Икрамов, Саъдуллаев, Холхўжаев, Бўтаев, Ортиқов** **вилоят ҳокимлари** билан бирга, ўқув курсларини якунлаган ёшларга фаолиятини йўлга қўйиш учун уларга **бизнес режалар тузиш, кредит ва бино иншоотлар олишга** кўмаклашади.

***Сўз – Бўтаевга.***

Шу билан бирга, ёшларни **“Ҳар бир тадбиркор – ёшларга мададкор”** ташаббуси асосида **корхоналар** ва **уста-шогирд** асосида **ҳунармандларга бириктириш**, шунингдек ўзини ўзи банд қилиш механизми орқали, **100 мингдан ортиқ** кишининг бандлигини таъминлаш мумкин.

*Мисол учун,* ***Юнусобод*** *туманида дастлабки ўрганишларда қамраб олинган* ***296 нафар*** *тадбиркорнинг* ***116 таси*** *(****39 фоизи****) ёшларни иш билан таъминлашда иштирок этишини билдирган.*

**Икрамов, Саъдуллаев, Холхўжаев, вилоят ҳокимлари бир ой муддатда** ташаббускор тадбиркорларни аниқлаб, уларга ишсиз ёшларни **“маҳаллабай”** бириктирсин.

Бундан ташқари, **“Ёшлар дафтари”**га киритилган ёшлар учун “Ҳунарманд” уюшмасига **бир йиллик аъзолик бадали** Бандликка кўмаклашиш жамғармасидан қоплаб берилади.

Шунингдек, **“Уста-шогирд”** анъанаси асосида **5 нафардан ортиқ** ишсиз ёшларни шогирдликка олган ҳунармандларга ҳам ушбу Жамғарма ҳисобидан ҳар бир шогирднинг ўқув харажатлари учун ҳар ойда базавий ҳисоблаш миқдорининг **50 фоизи** миқдорида компенсация берилади.

**Қўчқоров, Хусанов, Ишметов, Икрамов икки ҳафта муддатда** яна бошқа қўшимча имтиёз ва енгилликларни ҳам назарда тутувчи қарор лойиҳасини киритсин.

**Вилоят ҳокимлари** ёш тадбиркорларнинг маҳсулотларини сотиш учун ҳар бир туман   
ва шаҳар марказларида давлат-хусусий шериклик камида **150 квадрат метр** майдонга эга биттадан **намунавий** **савдо заллари**ни ташкил этсин.

Бундан ташқари, ҳар бир туман ва шаҳардаги марказий бозорлар ҳудудларида **ёшлар савдо расталари**ни ташкил этиб, уларни ёш тадбиркорларга ўз маҳсулотларини сотиш учун имтиёзли нархларда ажратиб бериш лозим.

**Икрамов, Хусанов, Холхўжаев, вилоят ҳокимлари** **бир ойда** ушбу ташаббусни қўллаб-қувватлаш ва кенг оммалаштириш мақсадида, анъанавий тарзда **вилоятлар** ва **туманлар ўртасида ўзаро** **кўрик-танловлар** ўтказиб боришни йўлга қўйсин.

**Асад Ходжаев, Алишер** **Ходжаев, Кўчимов** **вилоят ҳокимлари** билан бирга, оммавий ахборот воситаларидаушбу ташаббус доирасида **ўқитиш жараёнлари**, **эришилган аниқ натижалар**, шунингдек ёшларни иш билан таъминлашда ўрнак бўлаётган **тадбиркорлар фаолиятини кенг ёритиб борсин**.

***Сўз – Икрамовга.***

**Яна бир масала** – барча шаҳар   
ва туманларда камида биттадан жами **206 та “Ёшлар саноат ва тадбиркорлик зонаси”** ташкил этилади.

Ушбу мақсадда, Инвестициялар ва ташқи савдо вазирлиги (**С.Умурзоқов**) ҳузурида алоҳида жамғарма ташкил этилади ва унга   
**1 мартга қадар** Тикланиш ва тараққиёт жамғармасидан **100 миллион доллар** маблағ ажратилади.

**С.Умурзоқов вилоят ҳокимлари** билан бирга, **бир ҳафта муддатда** ушбу саноат зоналарини ёшларга мос, зарур инфратузилма эга бўлган қулай жойларда ташкил этиш дастурини тасдиқласин.

**С.Умурзоқов, Саъдуллаев** ёшлар саноат ва тадбиркорлик зоналарига бизнес ташаббусига эга бўлган ёшларни жойлаштиришга масъул бўлади.

**Абдураззақов** **Наманган шаҳрида** **“Даштбоғ”** ёшлар саноат ва тадбиркорлик зонасини ташкил этиш бўйича амалга оширилаётган ишларни тушунтиради.

***Сўз – Абураззақовга.***

**Тўртинчидан,** жорий йилда **280 мингдан зиёд** ёшларни корхоналардаги **вакант лавозимларга жойлаштириш** орқали уларнинг бандлигини таъминлаш зарур.

***Қорақалпоғистон****да –* ***27 минг нафар****,* ***Андижон****да –* ***40 минг****,* ***Бухоро****да –* ***16 минг****,* ***Жиззах****да –* ***10 минг****,* ***Қашқадарё****да –* ***25 минг****,* ***Навоий****да –* ***10 минг****,* ***Наманган****да –* ***30 минг****,* ***Самарқанд****да –* ***25 минг****,* ***Сирдарё****да –* ***15 минг****,* ***Сурхондарё****да –* ***10 минг****,* ***Тошкент вилояти****да –* ***20 минг****,* ***Фарғона****да –* ***35 минг****, Хоразмда –* ***13 минг****,* ***Тошкент шаҳри****да –* ***2 минг нафар*** *ёшлар бандлиги таъминланади.*

Бу борада, **вилоят ҳокимлари** **маҳаллий кенгашларга** бандликни таъминлашнинг **ойма-ой графигини** тасдиқлашга киритиши, бунда биринчи чоракда **70 минг нафар**, иккинчи ва учинчи чоракларда **90 минг**дан, тўртинчи чоракда **30 минг нафар** ёшларни ишга жойлаштириши зарур.

Янги қабул қилинган қарорга мувофиқ дипломи йўқ, лекин амалий кўникмаси бўлган ишсиз ёшларга, **малакани баҳолаш марказларида ўқитиб, сертификат бериш** билан, уларнинг бандлигини таъминлаш лозим.

*Ҳозирги кунда олий ва ўрта махсус таълими дипломи талаб этиладиган бўш иш ўринлари   
сони* ***Тошкент вилояти****да –* ***17,5******мингта****,* ***Тошкент шаҳри****да –* ***16******минг****,* ***Фарғона****да –* ***12******минг****,* ***Андижон*** *ва* ***Самарқанд****да –* ***8,5******минг****,* ***Наманган, Жиззах*** *ва* ***Сурхондарё****да –* ***6******мингдан зиёд****,* ***Бухоро****да –* ***5******минг****,* ***Қорақалпоғистон****,* ***Қашқадарё****,* ***Сирдарё*** *ва* ***Хоразм****да –* ***3******мингтадан****,* ***Навоий****да –* ***2******мингта****ни ташкил этади.*

Шу боис, **Хусанов** **“Ишга марҳамат”** мономарказларида камида **10 та** ишчи-касб бўйича малакани баҳолаш марказлари ташкил этиб, жорий йилда **30 минг нафар** ёшларга малака сертификатларини бериб, уларнинг бандлигини таъминлаши зарур.

*Бунда,* ***қурувчи, бўёқчи, чилангар, пайвандчи, сантехник, сартарош*** *каби мутахассисликлар бўйича етарли малакага эга, лекин* ***дипломи бўлмаган ёшлар малака имтиҳонларини топшириб,*** *касбга эга бўлиши мумкин.*

Шунингдек, “Ўзтўқимачиликсаноат” (**Хайдаров**), “Ўзэлтехсаноат” (**Юнусов**) каби устувор тармоқлар раҳбарлари **2021 йил якунига қадар** **малакани баҳолаш марказлари**ни ишга туширсин.

Шу билан бирга, **Андижон** ва **Наманган**да – **тўқимачилик** ва **тикувчилик** бўйича   
Тошкент тўқимачилик институти *(****Илҳом Собиров****)*, **Қашқадарё**да – **қурилиш** бўйича Тошкент архитектура ва қурилиш институти *(****Равшан Ҳакимов****)*, **Тошкент** вилоятида – **электротехника** бўйича Тошкент техника университети *(****Садриддин******Туробжонов****),***қишлоқ хўжалиги техникаси** *бўйича*Тошкент ирригация ва қишлоқ хўжалигини механизациялаш муҳандислари институти *(****Ўктам******Умурзоқов****)*, **Жиззах**да – **қишлоқ** **хўжалиги** бўйича Тошкент аграр университети *(****Ботир******Сулаймонов****)*, **Тошкент** **шаҳри**да – **қурилиш** **техникаси** бўйича Турин политехника университети *(****Жамшид******Иноятхўжаев****)*, **Самарқанд**, **Бухоро** ва **Хоразм**да – **туризм** бўйича   
Ипак йўли халқаро туризм университетида *(****Абдуҳакимов****)* малакани баҳолайдиган марказлар ташкил этиши лозим.

**Абдувоҳидов, Тошқулов** ва ушбу **олийгоҳ ректорлари** марказларда **мутахассисларни янги касбларга ўқитиш ва қайта тайёрлаш** ишларини йўлга қўйишга масъул бўлади.

**Хусанов, Холмухамедов тармоқ раҳбарлари** ва **ректорлар** билан бирга, ушбу янги тартиб асосида малакани баҳолаш, талабаларни танлаб, касбга йўналтириш   
ва меҳнат бозорини малакали мутахассислар тайёрлаш ишларини келгуси йилда **10 та тармоқда** амалга оширади.

Шунингдек, **Хусанов**, **вилоят ҳокимлари** билан бирга, **жорий йилда** аҳолини тадбиркорликка жалб қилиш учун, мини-технология ва ускуналар харид қилишга **7 миллион сўмгача субсидия** ажратиш ҳисобидан **60 минг нафар** ишсиз ёшлар бандлигини таъминласин.

Бунда, **33 та “қизил” ҳудудда** шахсий томорқаларни ривожлантириш учун **21 минг нафар** ёшларга енгил типдаги иссиқхона қуриш, уруғ ва кўчатлар ҳамда суғориш воситалари харидига **40 миллиард сўм** ажратилади.

Шунингдек, тадбиркорликни бошламоқчи бўлган **20 минг нафар** ишсиз ёшларга **давлат рўйхатидан ўтиш, кредит олишда суғурта полиси тўлови** учун бюджетдан маблағ берилади.

Шу билан бирга, **10 минг нафар** ёшлар янги ташкил этиладиган кооперативларга аъзо сифатида бириктирилиши зарур.

Иш берувчиларга меҳнат органлари йўлланмаси бўйича, ишга қабул қилинган **7 минг нафар** ходимларни малакасини ошириш учун **20 миллиард сўм** ажратилади.

Бундан ташқари, деҳқончилик билан шуғулланишлари учун ер майдонлари сўраб, мурожаат қилган ёшлар сони **14 минг нафар**ни ташкил этсада, атиги **3 минг нафарига** **2,5 минг гектар** ажратилган.

*Мисол учун,* ***Жиззах****да –* ***5******минг******нафар****,* ***Хоразм****да –* ***2,5******минг****,* ***Қашқадарё****да –* ***2 минг****,* ***Сирдарё****да –* ***1******минг******нафар*** *ёшлар деҳқончилик учун ер ажратишни сўраб мурожаат қилган.*

Шу сабабли, **Ғаниев**, **Хайитов вилоят ҳокимлари** билан бирга, жорий йилда **10 сотихдан 1 гектаргача ер** ажратиш орқали – **10 минг нафар**, иссиқхона, лимончилик, паррандачилик, қуёнчилик, асаларичилик учун кредит бериш ҳисобига – **8 минг нафар**, захира ерларини оборотга киритиш учун қудуқ қазиб бериш орқали – **1 минг нафар**, ғалладан бўшаган ерларда такрорий экин экишдан – **20 минг нафар** ёшларни бандлигини таъминлаши керак.

Бундан ташқари, кеча имзоланган қарорга мувофиқ, “Туронбанк” (**Ч.Мирзаев**) орқали, лимончиликни ривожлантиришга **50 миллиард сўм** йўналтирилиб, **4 минг нафар** ёшлар даромадга эга бўлади.

Томорқа хўжаликларини молиявий қўллаб- қувватлаш учун бюджетдан қўшимча **200 миллиард сўм** ажратилади.

**Поп** **тумани ҳокими лимончиликни**, **Олтиариқ тумани ҳокими узумчилик   
ва боғдорчиликни ривожлантириш** орқали, ёшлар бандлигини таъминлаш бўйича режаларини тушунтиради.

***Сўз – Поп******тумани ҳокими Аъзам Султонов*** *ҳамда* ***Олтиариқ тумани ҳокими Холмирза Ниёзовга.***

**\*.\*.\***

Ёшлар бўш вақтини мазмунли ўтказишлари, истеъдод ва қобилиятларини намоён этишлари учун шароит яратиш лозим.

Бу борада, **“5 та муҳим ташаббус”** доирасида **42 та** туман ва шаҳарнинг **168** **та** маҳалласида маданият ва санъат, спорт, АйТи-технологиялар, китобхонлик ва хотин-қизларни касб-ҳунарга ўргатиш тизими йўлга қўйилди.

Энди, **Мусаев,** **Назарбеков, Набиев, Содиқов, Сирожиддин Сайидов, Саъдуллаев** ушбу тизимни янги босқичга олиб чиқиши ҳамда барча туманларда **“маҳаллабай”** жорий қилиши зарур.

**Биринчидан,** бугунги кунда мактабларда мусиқа ва тасвирий санъат йўналишида **36 мингта** тўгарак бўлиб, **1 миллиондан ортиқ** ўқувчилар *(****18******фоиз****)* қамраб олинган.

Маданият вазирлиги тизимида бугунги кунда **5 мингга** яқин **маданият ва санъат** тўгараклари (*қамрови* ***93 мингдан*** *ортиқ*), **325** **та** мусиқа ва санъат мактаблари фаолият кўрсатмоқда.

Шу билан бирга, **Мусаев, Назарбеков, Ишметов** **жорий йилда** янги мусиқа ва санъат мактаблари, маданият марказлари ва музейлар қуриш ҳамда таъмирлаш орқали **ёшлар қамровини 30 фоизга етказиши** лозим.

Бунга, жорий йилда бюджетдан **150 миллиард сўм** ажратилади.

**Назарбеков, Шерматов** **икки ой муддатда** ҳар бир туман ва шаҳарнинг чекка ҳудудидаги **иккитадан мактабда** маданият марказлари, мусиқа ва санъат мактабларининг **“намунавий” тармоқ тўгараклари**ни ташкил этсин.

Бунда, **туман ҳокимлари ва сектор раҳбарлари** ушбу тўгаракларни **зарур асбоб-ускуналар билан жиҳозлашга** масъул бўлади.

Бундан ташқари, ёшларни аждодларимизнинг **бой маданий мерослари** билан яқиндан таништириш, бу борада ёшлар ўртасида ички туризмни ривожлантириш зарур.

**Абдуҳакимов, Назарбеков, Маҳкамов вилоят ҳокимлари** билан бирга, **бир ой муддатда** тарихий обидалар, зиёратгоҳлар, музейларга ташриф бўйича **туризм маршрутларини ишлаб чиқиши**, бунда транспорт, меҳмонхона **харажатларига чегирмалар жорий қилиш бўйича** таклиф киритиши зарур.

Бу орқали, **Шерматов, Тошқулов** жорий йилда **500 минг нафар** ўқувчи ва **100 минг нафар** талабаларни ички туризмга жалб қилиши лозим.

***Сўз*** *–* ***Абдуҳакимовга***.

**Иккинчидан,** бугунги кунда, мактабларда **10 та** спорт тури бўйича **50 мингга яқин** тўгараклар ташкил этилган бўлиб, **1,2 миллион нафар** ўқувчилар қамраб олинган.

Шунингдек, Жисмоний тарбия ва спорт вазирлиги тизимидаги **21,5 мингта** ҳамда **2 мингга яқин** хусусий спорт секцияларида **400 минг атрофида** ёшлар спорт билан мунтазам шуғулланмоқда.

Бундан ташқари, **70 та** олийгоҳдаги **268 та** спорт тўгарагида **36 минг нафар** талаба қамраб олинган.

Жорий йилда соғлом турмуш тарзини тарғиб қилиш, спорт билан шуғулланувчи аҳоли сонини **25 фоиз**га, ёшлар қамровини **20 фоиз**га *(ҳозирда* ***11******фоиз****)* етказишни  
мақсад қилиб олганмиз.

Бунинг учун, **Абдуҳакимов, Набиев, Шерматов, Шин** **жорий йил 1 апрелга қадар** бюджетдан ажратилган **100 миллиард сўм** ҳисобидан боғча ва мактабларни спорт анжомлари билан жиҳозлашни якунласин.

Шунингдек, **Набиев, Шерматов жорий йилда 4 мингдан** ортиқ мактабларда **20 мингта** спорт тўгарагини ташкил этиб, **520 минг нафар** ўқувчиларни жалб этсин.

**Набиев, Шоабдурахмонов вилоят ҳокимлари** билан бирга, **жорий йил 1 мартдан** бошлаб, спорт федерацияларини, олимпия, жаҳон, Осиё ва мамлакат **чемпионларини республика бўйича 1 мингта мактабга бириктириб**, ёшларни профессионал спортга жалб қилиш, уларга **мотивация** бериш ва ўргатиш бўйича **“маҳорат сабоқлари”** ўтказиш амалиётини йўлга қўйсин.

**Учинчидан,** ёшларни АйТи-технологияларга ўргатиш бўйича **АйТи-паркларнинг** **5 та** **филиали** ҳамда **107 та “Рақамли технологиялар ўқув маркази”** ташкил этилиб, **230 дан ортиқ** ўқув курсида **10 минг нафар** ёшлар ўқитилган.

*Мисол учун,* ***Гулистон шаҳри****да қарийб қарийб* ***2 минг квадрат метр*** *майдонга эга,* ***2 қават****ли замонавий технопарк фойдаланишга топширилди.*

Шунингдек, мактабларда **14 мингта** тўгараклар ташкил этилиб, **510 минг нафар** ёшлар АйТи-технологиялар бўйича сабоқ олмоқда.

*Мисол учун,* ***Ўзбекистон туманидаги   
65-мактаб****нинг информатика ва ахборот технологиялари фани ўқитувчиси* ***Одинахон Йўлдошева****нинг* ***9 нафар*** *ўқувчиси республика олимпиядаси йўлланмасини қўлга киритган.*

Шу сабабли, **Содиқов, Шерматов, Тошқулов** **жорий йилда** ташкил этилаётган   
**82 та** ихтисослашган **информатика   
ва ахборот технологиялари мактаби**ни малакали мутахассислар билан таъминласин.

Шунингдек, **Шерматов, Содиқов** ушбу ихтисослашган мактабларнинг ҳар бир туманнинг камида биттадан мактабида АйТи-тўгаракларини ташкил этиб, **50 минг нафар** юқори синф ўқувчиларини жалб қилиши керак.

**Содиқов**, АйТи парклар дирекцияси (**Фарход Иброхимов**) **“Бир миллион дастурчи”** лойиҳаси доирасида жорий йилда **2 мингдан ортиқ** мактабнинг **50 минг нафар** ўқувчиси ҳамда **44 та** олийгоҳнинг **55 минг нафар** талабасини АйТи-технологияларга онлайн ўқитишни ташкиллаштирсин.

Бундан ташқари, **Содиқов**, АйТи парклар дирекцияси (**Фарход Иброхимов**) жорий йилда яна **100 та** **“Рақамли технологиялар ўқув маркази”ни** ташкил этиб, **20 минг нафар** ёшларни дастурлаш асослари, компьютер саводхонлиги, робототехника, веб ва мобил иловалар яратиш, ахборот технологиялари соҳасида **инновацион тадбиркорлик асосларига ўқитиши** зарур.

**Тўртинчидан,** халқимиз, айниқса, ёшлар ўртасида китобхонлик даражасини ошириш борасидаги ишларни кучайтиришимиз   
керак.

Бу борада, ўтган ҳафтада маънавий-маърифий ишлар тизимини тубдан такомиллаштириш, бу борада давлат ва жамоат ташкилотларининг ҳамкорлигини кучайтириш масалалари бўйича бўлиб ўтган видеоселекторда, барча устувор вазифаларни белгилаб олдик.

**Абдувоҳидов, Асад Ходжаев, Хожиматов, Сирожиддин Сайидов, Саъдуллаев вилоят ҳокимлари** ушбу топшириқлар ижросини ҳудудлар кесимида самарали ташкил этиб, **ҳар ойда** **Президент Администрацияси**га ахборот киритиб боради.

**Яна бир масала** – ёшларда ватанпарварлик ва фидойилик туйғуларини шакллантиришга кўмаклашадиган, уларга касб-ҳунар ўргатишга ихтисослашган **“Ватанпарвар”** ташкилоти бугун ўзининг вазифасини бажармаяпти.

Шу сабабли, **Махмудов,** **Қурбонов, Қаршиев бир ой муддатда “Ватанпарвар”** мудофаага кўмаклашувчи ташкилотини **210 та** ҳудудий тузилмалари билан бирга Мудофаа вазирлиги тасарруфига ўтказиш бўйича қарор лойиҳасини киритсин.

**Бешинчидан,** **“ёшлар дафтари”**га кирган аҳолини қўллаб-қувватлаш бўйича ташкил этилган **жамғармаларга** бугунги кунда **110 миллиард сўм** маблағ келиб тушган.

**Йўлдошев**, Мажбурий ижро бюроси  
(**Ҳасан Кабиржонов**) жорий йилда мажбурий ундирувлар ҳисобидан **“ёшлар дафтари”**га кирганларни қўллаб-қувватлаш жамғармаларига **150 миллиард сўм** йўналтиришга масъул.

**Вилоят, туман ва шаҳар ҳокимлари** **ҳар чоракда** бюджет **прогнозининг ортиқча бажарилган қисмининг 15 фоиз**ини ушбу жамғармаларга йўналтириб, бугунги йиғилишда берилган **топшириқларнинг молиявий манбаларини шакллантиришга** шахсан масъул жавобгар ҳисобланади.

**Яна бир масала** – ёшлар билан ишлаш тизимига **фидойи, креатив фикрлайдиган ўғил-қизларни жалб қилиш,** уларга зарур шароитларни яратиб бериш лозим.

Шу сабабли, **Ишметов, Саъдуллаев**   
**бир ой муддатда** Ёшлар агентлигининг туман ходимлари **ойлигини 50 фоизга**, вилоят ходимлари иш ҳақини эса **30 фоизга** **ошириш** чораларини кўрсин.

**Олтинчидан,** сўнгги тўрт йил мобайнида олийгоҳлар сони **47 та**га ортиб, бугунги кунда **129 та** олий ўқув юртида **500 мингдан ортиқ талаба**лар таълим олмоқда.

Шу ўринда, ҳақли савол туғилади, талабаларга турар-жой билан боғлиқ зарур шарт-шароитлар яратиб бериляпти-ми? Талаба вақтини ўқиш учун сарфласинми   
ёки турар жой қидириш билан ўтказсин-ми?

Биргина, Тошкент шаҳридаги олийгоҳларда **170 мингга яқин** талаба ўқийди. Лекин, пойтахтдаги **85 та** талабалар уйи атиги **13 фоиз** ёшларни турар-жой билан таъминлашга мўлжалланган.

Ёки, **18 минг нафар** талаба таҳсил олаётган Самарқанд давлат университетида бор-йўғи **1 минг 600 ўринли** ётоқхона мавжуд. Ваҳоланки, мазкур **университет талабаларининг ярми** **талабалар уйида яшаш истагини билдирган.**

Шунинг учун, **давлат-хусусий шериклик асосида** барча ҳудудларда, айниқса Тошкент шаҳрида босқичма-босқич **“Талабалар уйлари”**ни қуриш зарур.

Шу билан бирга, етарли маблағга эга бўлган олийгоҳларнинг ўзига **“Талабалар уйлари”**ни қуришга рухсат бериш лозим.

**Мусаев, Тошқулов, Ишметов вилоят ҳокимлари** билан бирга **бир ой муддатда**   
2021-2025 йилларда **“Талабалар уйлари”** ташкил этиш дастурини Ҳукуматга киритсин.

***Сўз – Мусаевга.***

**\*.\*.\***

Умуман олганда, бугунги йиғилишдан келиб чиқиб белгиланган ҳар бир вазифа ва топшириқ ижроси учун **республика даражасида масъуллар** бириктирилади.

Бунда, **Хусанов, Икрамов** – ёшлар бандлигини таъминлаш, уларни тадбиркорлика жалб қилишга;

**С.Умурзоқов** – янги инвестиция лойиҳалари ва ёшлар саноат ва тадбиркорлик зоналари доирасида ёшларни ишга жойлаштиришга;

**Йўлдошев** – ёшларни ижтимоий қўллаб-қувватлаш ва муаммоларини ҳал этишга;

**Бобожонов, Жўраев** – ёшлар ўртасида жиноятчиликни олдини олиш ва уюшмаган ёшлар билан манзилли ишлашга;

**Мусаев, Абдуҳакимов** – ёшлар маънавияти, уларнинг бўш вақтини мазмунли ташкил этишга, умуман **“5 та муҳим ташаббус”** бўйича янги тизим яратишга масъул бўлади.

Шунингдек, юқоридаги **вазифалар ижросини “маҳаллабай” ташкил этишда:**

**туманларда ҳокимнинг иқтисодиёт, инвестициялар** ва **қишлоқ хўжалиги** **бўйича ўринбосарлари** – бандлик масалаларига;

**солиқ идораси** ва **тижорат банклари раҳбарлари** – ёшларни тадбиркорликка жалб қилишга;

**ҳокимнинг ёшлар масалалари бўйича ўринбосарлари** – ёшларнинг бўш вақтини мазмунли ўтказиш, таълим масалалари   
ва соғлом турмуш тарзига ўргатишга;

**туман прокурори, ички ишлар идоралари, Миллий гвардия** ва **мудофаа бўлимлари бошлиқлари** – уюшмаган ёшлар билан ишлаш, жиноятчиликни жиловлаш, ёшларда ватанпарлик туйғуларини шакллантиришга масъул бўлади.

**Профилактика инспектори** ва **ёшлар етакчилари** маҳалла ёшларининг юқоридаги тадбирларда фаол иштирокини таъминлайди.

**Вилоят ҳокимлари, сектор раҳбарлари** 2021 йилда ёшлар масалалари бўйича режалари ва бажарилган ишлар бўйича **ҳар ҳафтада** **оммавий ахборот воситалари**ва **ижтимоий тармоқлар орқали** **бирифинглар** ташкил қиладилар.

Умуман, ёшларга оид давлат сиёсатининг жойлардаги ижроси **Азизов, Қуранбоев,** Тошкент шаҳрида **Жўрабоев, Жўраев** зиммасига юклатилиб, **ҳар ойда** Президентга ёзма ахборот киритиб борилади.