**Солиқ кодексига киритилган ўзгартириш ва қўшимчалар ҳамда 2021 йил учун Ўзбекистон Республикасининг Давлат бюджети тўғрисидаги Қонуни мазмун моҳияти юзасидан**

**Давлат солиқ қўмитаси раисининг биринчи ўринбосари**

**Мирзаев Мубин Мухидиновичнинг**

**М А Ъ Р У З А С И**

**Ассалому алайкум,**

**Ҳурматли семинар йиғилиши қатнашчилари!**

Йиғилишимиздан мақсад Солиқ кодексига киритилаётган ўзгартириш ва қўшимчалар ҳамда 2021 йилда солиқ сиёсатидаги янгиликларни сизларга таништиришдан иборат.

Муҳтарам Президентимиз бошчилигида солиқ тизимини ислоҳ қилиш доирасида қабул қилинган янги таҳрирдаги Солиқ кодексига ҳам бир йил тўлди.

Хабарингиз бор, мамлакатимиздаги пандемия шароитида короновируснинг салбий таъсирини юмшатиш мақсадида, тадбиркорлик субъектларини қўллаб-қувватлаш бўйича Ўзбекистон Республикаси Президентининг Фармонлари билан бир қатор солиқ имтиёзлари ва преференциялар белгиланди.

Ушбу меъёрларга асосан Ўзбекистон Республикасининг 2020 йил 30 декабрдаги ЎРҚ-659-сонли Қонуни билан Солиқ кодексига ўзгартириш ва қўшимчалар киритиш орқали унга мувофиқлаштирилди.

Рухсатингиз билан Кодексга киритилган асосий ўзгартириш   
ва қўшимчаларга тўхталиб ўтмоқчиман.

Демак, 2021 йил 1 январдан бошлаб:

**Солиқ кодексининг умумий қисми бўйича:**

1. Эндиликда барча солиқ турлари бўйича солиқ ставкалари Солиқ кодекси билан белгиланиши қайд этилди.

Бунда, акциз солиғининг ставкалари, маҳсулот нархи динамикасидан ва уни реализация қилиш, шу жумладан импорт қилиш ҳажмидан келиб чиқиб, Ўзбекистон Республикаси Президентининг қарорлари билан йил давомида қайта кўриб чиқилиши мумкинлиги белгиланди *(СКнинг 72-моддаси).*

|  |  |
| --- | --- |
| **Перо** | *Маълумот учун:*  *Акциз солиғи, ер солиғи, сув ресурсларидан фойдаланганлик учун солиқ ва қатъий белгиланган суммада жисмоний шахслардан олинадиган даромад солиғи ставкалари Давлат бюджети тўғрисидаги Қонуни билан белгиланар эди.* |

Бундан ташқари, Қорақалпоғистон Республикаси Жўқорғи Кенгеси ва вилоятлар халқ депутатлари Кенгашларига туристик зоналарда жойлашган алоҳида санаторий-курорт объектлари эгаллаган ер участкаларига нисбатан мол-мулк солиғи ва ер солиғининг камайтирилган ставкаларини белгилаш ёки солиқ тўлашдан озод қилиш ҳуқуқи берилди *(СКнинг 75-моддаси).*

|  |  |
| --- | --- |
| **Перо** | *Маълумот учун:*  *Ушбу меъёр Ўзбекистон Республикаси Президентининг 15.06.2020 йилдаги* ***ПФ-6027-сон Фармони****да белгиланган эди.* |

*Мисол учун: Наманган вилояти Чортоқ туманида жойлашган “Чортоқ” санаторияси кадастр бўйича ер майдони 35,8 гани ташкил қилади.*

*Солиқ кодекси бўйича Жиззах вилояти учун қишлоқ хўжалигига мўлжалланмаган ерлар бўйича базавий солиқ ставкаси 26,7 млн.сўм қилиб белгиланган, унга Жиззах вилояти Халқ депутатлари Кенгаши томонидан ---- камайтирувчи (кўпайтирувчи) коэффициент қўлланилиб ---- млн.сўм туман (шаҳар) солиқ ставкаси белгиланган, ушбу ставкага санатория жойлашган ------ туманининг -------- МФЙсига ---- камайтирувчи (кўпайтирувчи) коэффициент қўлланилиб, --- млн.сўм ставка белгиланган. Жами – га ер учун -----****млн.сўм*** *ер солиғи тўлаши лозим, лекин бу ставкани Жиззах вилоят халқ депутатлари Кенгаши камайтириши ёки умуман солиқ тўлашдан озод қилиш ҳуқуқига эга.*

**Солиқ кодексининг махсус қисми бўйича:**

Барча солиқ турлари бўйича солиқни ҳисоблаб чиқариш   
ва тўлашнинг амалдаги тартиби, шунингдек солиқ ставкаси миқдорлари сақлаб қолинди.

**Энди солиқ турлари бўйича киритилган асосий ўзгартиришларга тўхталиб ўтмоқчиман.**

**Биринчидан, қўшилган қиймат солиғи бўйича:**

1. ҚҚС тўловчи корхоналар доирасини кенгайтириш ҳамда ҚҚС занжирининг узилишини олдини олиш мақсадида тушум ҳажмидан қатъий назар:

алкоголь маҳсулотлари, шу жумладан пивони чакана сотиш бўйича турғун савдо шахобчалари;

*(Маълумот учун: 2021 йил 1 январь ҳолатига вилоят бўйича 178 та алкоголь маҳсулотлари, 102 та пиво маҳсулотларини чакана сотиш бўйича турғун шаҳобчалари жами* ***280 та*** *юридик шасхлар 1 январдан бошлаб ҚҚС ўтказилиши керак, НАТИЖАДА бюджетга:*

*ҚҚС солиғидан – млн.сўм, фойда солиғидан --- млн сўм тушуши кутилмоқда)*

бозор ва савдо комплекслариҚҚС тўловчи корхоналар ҳисобланиши белгиланди.

*(Маълумот учун: 2021 йил 1 январь ҳолатига вилоятда 36 та бозорлар ва   
10 та савдо комплекслари мавжуд, НАТИЖАДА бюджетга:*

*ҚҚС солиғидан – млн.сўм, фойда солиғидан --- млн сўм тушуши кутилмоқда)*

2. Товарларни (хизматларни) реализация қилиш бўйича айланмаси ойига бир миллиард сўмдан ошмайдиган солиқ тўловчилар учун солиқ даври чорак этиб белгиланди.

***Маълумот учун****: Айланмаси ойига бир миллиард сўмдан ошганлар учун, солиқ даври бир ой сақланиб қолинган.*

*(Маълумот учун: Жиззах вилоятида 2021 йил 1 январь ҳолатига айланмаси ойига бир миллиард сўмдан ошмайдиган солиқ тўловчилар сони ---- тани ташкил қилади:*

|  |  |
| --- | --- |
| **Перо** | *Маълумот учун:*  *Ушбу меъёр Ўзбекистон Республикаси Президентининг 03.04.2020 йилдаги* ***ПФ-5978-сонли Фармон****ида назарда тутилган эди.* |

3. Шаҳар транспортида ва йўловчи ташиш автомобиль транспортида йўловчиларни ягона тарифлар бўйича ташиш хизматларини кўрсатишда имтиёзларни қўллаш тартибига ўзгартишлар киритилди *(бундан такси, шу жумладан йўналишли такси мустасно).*

Яъни, имтиёз маҳаллий давлат ҳокимияти органлари томонидан белгиланган тарифлар бўйича, шаҳар транспортида ва йўловчи ташиш автомобиль транспортида кўрсатиладиган хизматларига нисбатан ҳам қўлланилиши белгиланди.

*Мисол учун Жиззах вилоят ҳокимлиги (туман, шаҳар Ҳокимлиги) томонидан ----- йўналишлар бўйича йўловчиларни ташиш тарифи белгиланган, ушбу ---- та корхоналарга ҳам ҚҚС бўйича имтиёз тааллуқли бўлди, натижада --- млн сўм имтиёзга эга бўлди.*

|  |  |
| --- | --- |
| **Перо** | *Маълумот учун:*  *Солиқ имтиёзлари фақатгина ягона тарифлар бўйича кўрсатиладиган йўловчи ташиш хизматларига нисбатан қўлланилар эди. Маҳаллий ҳокимият органлари томонидан белгиланган тарифлар ягона тариф сифатида қаралмас эди.* |

**Иккинчидан, акциз солиғи бўйича:**

Юқорида қайд этилганидек акциз солиғи ставкалари Солиқ кодексига киритилиб, 2891-2893-моддаларида акс эттирилди.

Акциз солиғи бўйича яна бир асосий ўзгариш бу - ишлаб чиқарувчилар томонидан туристик йўналишларда ташкил этилган дегустация ҳудудларида *(жойларида)* реализация қилинадиган табиий вино *(шиша идишдагилардан ташқари)* маҳсулотлари акциз солиғининг солиқ солиш объектидан чиқариб ташланди.

***Мисол учун:****Янгиқўрғон туманидаги “Янгиқўрғон шароб” МЧЖ корхонаси вино маҳсулотларини ишлаб чиқаради. Агар ушбу қўшма корхона ҳудудида “дегустация ҳудуди”ни ташкил этса ва ушбу ташкил этилган дегустация ҳудудига мижозлар (туристлар) келиб, ишлаб чиқарилган вино маҳсулотларидан истеъмол қилиши (татиб кўриши) мумкин бўлади. Ушбу дегустация ҳудудида реализация қилинадиган табиий вино маҳсулотлари акциз солиғининг солиқ солиш объектидан чиқариб ташланади.*

**Учинчидан, фойда солиғи бўйича:**

Ўзбекистон Республикаси Президентининг 03.04.2020 йилдаги ПФ-5978-сонли Фармони билан солиқ тўловчи келгуси чоракнинг биринчи ойи 10 санасига қадар жорий чоракда кутилаётган фойда суммасидан келиб чиққан ҳолда, бўнак тўловлари суммаси тўғрисида солиқ органларига маълумотнома тақдим этиш ҳуқуқи берилган эди.

Эндиликда ушбу меъёр Солиқ кодексига ҳам киритилди.

|  |  |
| --- | --- |
| **Перо** | *Маълумот учун:*  *Солиқ кодексининг 340-моддасига асосан ҳар ойлик бўнак тўловини ҳисоблаб чиқариш солиқ органлари томонидан амалга оширилади.* |

*Ушбу меъёрнинг киритилиши, биринчи навбатда мавсумий характердаги фаолият билан шуғулланувчилар учун қулай бўлди. Чунки, Солиқ кодексининг 340-модасига асосан чорагида тўланиши лозим бўлган ҳар ойлик бўнак тўловининг суммаси ўтган солиқ даврининг охирги чорагида тўланиши лозим бўлган ҳар ойлик бўнак тўлови суммасига тенг этиб қабул қилинар эди.*

***Мисол учун:*** *Музқаймоқ (ёки бошқа мавсумий хусусиятда ишлайдиган корхона) ишлаб чиқарувчи ("Obid fayz-bm", "Real-grand", "Silver max boss milk",) корхона 3-чоракда* ***яъни мавсумда*** *ҳақиқатда ҳисобланган солиқ суммаси* ***150 млн.сўмни ташкил этган*** *бўлса, солиқ органлари томонидан 4-чорак* ***(мавсум эмас)*** *учун ҳам ҳар ойлик бўнак тўлови учун* ***ҳудди шу сумма*** *(150 млн.сўм)* ***қабул қилинар эди****.*

*Энди эса, ушбу корхона 4-чоракда ҳақиқатда кутилаётган фойда суммасидан келиб чиққан ҳолда, бўнак тўловлари суммаси тўғрисида солиқ органларига маълумотнома тақдим этиши мумкин.*

**Тўртинчидан, жисмоний шахслардан олинадиган даромад солиғи бўйича:**

Қатъий белгиланган миқдорлардаги солиқни тўловчилар учун қуйидагилар назарда тутилди:

солиқ ставкалари Кодекда белгиланди. Бунда, 2020 йилда амалда бўлган солиқ ставкалари сақланиб қолинди;

2020 йил Давлат бюджети тўғрисида Қонунида назарда тутилган, ушбу солиқ ставкалари қўлланилиши билан боғлиқ алоҳида нормалар Кодексга ўтказилди;

Якка тартибдаги тадбиркор билан меҳнат муносабатларида бўлган жисмоний шахслардан олинадиган солиқ тўлов манбаида солиқ агенти – ЯТТ томонидан солиқ тўловчига даромад тўланганда ҳисоблаб чиқарилиши ва ушлаб қолиниши белгиланди.

***Мисол учун:*** *ЯТТ “АХМЕДОВ Л.А” билан фуқаро “СОЛИЕВ Т.Ф” (ёлланма ишчи) ўртасида шартнома тузилиб, ойига 3 млн.сўм иш ҳақи беришга келишилди. Бунда, ЯТТ “АХМЕДОВ Л.А” ёлланма ишчига иш ҳақи беришда 360,0 минг сўм (3 млн.сўм х 12 фоиз) жисмоний шахслардан олинадиган даромад солиғини тўлов манбаида ушлаб қолиб бюджетга ўтказиб бериши белгиланди.*

*(Маълумот учун: 2020 йилда 211 та якка тартибдаги тадбиркорлик субъектлари томонидан 233 та ёнланма ишчи сифатида жалб этилган)*

**Бешинчидан, ижтимоий солиқ бўйича:**

Жисмоний шахсларга меҳнат стажи ҳисобланиши учун йилига камида 1 базавий ҳисоблаш миқдорида солиқ тўланиши қўйидагича амалга оширилади:

а) ихтиёрий тартибда:

ўзини ўзи банд қилган жисмоний шахслар;

меҳнат шартномаси асосида чет элда ишлаётган Ўзбекистон Республикаси фуқаролари, шунингдек Ўзбекистон Республикаси давлат органлари ва бошқа ташкилотлар томонидан чет давлатларда ташкил этилган (очилган) савдо уйларида, ваколатхоналарда (шу жумладан юридик шахс ташкил этмасдан), ташкилотларда ишлаётган Ўзбекистон Республикаси фуқаролари томонидан;

*Маълумки, ёшга доир пенсия кафолатланган. Эндиликда эса, ҳар бир ўзини банд қилган жисмоний шахс учун, қўшимча пенсия таъминотини кафолатлаш ҳуқуқи берилди.*

*Масалан, ўзини ўзи банд қилган жисмоний шахслар ихтиёрий тарзда тўлаган ижтимоий солиғига қараб, биринчидан стаж хисобланиши, иккинчидан эса қўлга оладиган пенсия миқдорини хам ўзгартириш имкони яратилди.*

*(Маълумот учун: Вилоятда 2020 йилда ўзини ўзи банд қилган жисмоний шахслар 60 311 тани ташкил этган)*

*Шу билан бирга, давлат ушбу жисмоний шахсларни иш билан расман таъминланганликлари тасдиқлайди.*

б) мажбурий тартибда:

“Уста-шогирд” мактаблари ўқувчилари томонидан улар йигирма беш ёшга тўлгунига қадар ишлаган даврида;

деҳқон хўжаликлари, шунингдек, майдони тўрт сотихдан кам бўлмаган деҳқон хўжалигида, томорқа ер участкасида банд бўлган ёки ушбу майдонда қорамол ёхуд эллик бошдан кам бўлмаган хонаки парранда парваришлаётган жисмоний шахслар *(бунда деҳқон хўжалиги раҳбари солиқни мажбурий тартибда тўлайди, бошқа аъзолари ва кўрсатилган жисмоний шахслар эса ихтиёрий асосда тўлайди).*

*(Маълумот учун: 2021 йил 1 январь ҳолатига вилоятда 1103 та дехқон хўжаликлари мавжуд бўлиб, ушбу хўжаликларга тегишли томорқа ер участкасида банд бўлган жисмоний шахслар сони 2878 нафарни ташкил этади)*

Ушбу тоифадаги жисмоний шахлар учун солиқ тўлаш муддати ҳисобот йилининг 1 декабригача белгиланади *(бунда солиқнинг миқдори тўлов кунига белгиланган базавий ҳисоблаш миқдоридан келиб чиққан ҳолда ҳисоблаб чиқарилади)*.

**Олтинчидан, айланмадан олинадиган солиқ бўйича:**

Риелторлик хизматларини кўрсатувчи ташкилотлар учун айланмадан олинадиган солиқ ставкаси 25 фоиздан 13 фоизга пасайтирилди.

*(Маълумот учун: 2021 йил 1 январь ҳолатиига вилоятда 11 та риелторлик хизматларини кўрсатувчи ташкилотлар мавжуд бўлиб, ушбу субъектлар томонидан 2020 йилда давлат бюджетига 178,1 млн.сўм солиқ тўловлари амалга оширилган)*

Шунингдек, алкоголь маҳсулотлари, шу жумладан пивони чакана сотиш бўйича турғун савдо шахобчалари;

бозор ва савдо комплекслари товар айланмаси миқдоридан қатъий назар мажбурий тартибда ҚҚС тўлашга ўтиши белгиланганлиги сабабли, ушбу солиқ тўловчилар айланмадан олинадиган солиқ тўловчилари таркибидан чиқариб ташланди.

**Еттинчидан, мол-мулк солиғи бўйича:**

Солиқ кодексининг 415-моддаси тўртинчи қисмида назарда тутилган объектларга нисбатан пасайтирилган солиқ ставкаси   
0,2 дан 0,4 фоизга оширилди.

|  |  |
| --- | --- |
| **Перо** | *Маълумот учун: Ушбу объектларга:*  *умумий фойдаланишдаги темир йўллар, магистраль қувурлар, алоқа ва электр узатиш линиялари, шунингдек мазкур объектларнинг ажралмас технологик қисми бўлган иншоотлар;*  *консервация қилиниши тўғрисида Вазирлар Маҳкамасининг қарори қабул қилинган кўчмас мулк ва тугалланмаган қурилиш объектлари киради.* |

**Жисмоний шахслар учун** 2020 йилда амалда бўлган солиқ ставкалари 1,15 бараварига индексация қилинди.

Бунда, 2021 йилда жисмоний шахслар учун ҳисобланган солиқ суммаси, 2020 йилда ҳисобланган солиқ суммасига нисбатан 30 фоиздан кўп оширилиши мумкин эмас.

Туристик зоналарда жойлашган саноторий-курорт объектлари бўйича солиқ имтиёзлари бекор қилинди.

*(Маълумот учун: Вилоятда жами 304 та туристик қадамжолар, зиёратгоҳлар, маданий ҳамда археологик ёдгорликлар рўйхатга олинган бўлиб, 6 та саноторий-курорт объектлари жойлашган)*

Шу билан бирга, Қорақалпоғистон Республикаси Жўқорғи Кенгеси ва вилоятлар халқ депутатлари Кенгашлари томонидан туристик зоналарда жойлашган санаторий-курорт объектлари эгаллаган ерлар учун мол-мулк солиғини камайтирилган ставкаларини қўллаш ёки ушбу солиқни тўлашдан озод қилиш ваколати берилди.

Кўп квартирали уйларига бевосита боғлиқ бўлган автомашина турар жойлари жисмоний шахсларнининг мол-мулкига солинадиган солиқ объектига киритилди. Бундай объект солиқ базасига нисбатан 0,23 фоиз миқдоридаги солиқ ставкасида солиққа тортилади.

Ушбу меъёр, амалиётда кўп квартирали уйларнинг ер ости қаватида жойлашган автомашина турар жойларига кадастр қиймати белгиланган ҳолда кадастр хужжатлари расмилаштирилиши сабабли аниқлаштирувчи хусусиятга эга.

|  |  |
| --- | --- |
| Внимание 2 | Мисол учун:  Автомашина турар жой кадастр қиймати 12 млн.сўм миқдорида белгиланган, ушбу қийматга нисбатан 0,23 фоиз миқдорида солиқ ставкаси қўлланилади, натижада бир автомашина турар жойи учун йиллик жисмоний шахслардан олинадиган мол-мулк солиқ суммаси 27,6 минг сўмни ташкил этади. |

**Қайд этиш лозимки**, хозирги кунда, жисмоний шахсларга тегишли бўлган гаражлар, ер солиғи ва мол-мулк солиғига тортилмоқда.

Бунда, ушбу қайд этилган меъёр қуйидагиларга нисбатан татбиқ этилмайди:

турар жойи ҳовлисида ўзининг автомашинаси учун жойни ободонлаштиришга қарор қилган жисмоний шахсларга;

юридик шахсларнинг автотранспорт воситаларини сақлаш хизматидан (пуллик авто тураргох) фойдаланувчи жисмоний шахсларга. Бу холда, солиқ тўловчи бўлиб юридик шахс ҳисобланади.

**Саккизинчидан, ер солиғи бўйича:**

1. Мева-сабзавотчилик қишлоқ хўжалиги корхоналари ҳамда деҳқон хўжаликлари учун ер солиғининг базавий ставкаси ва ер участкасининг сифат характеристикаси (балл-бонитети)ни ҳисобга оладиган тузатиш коэффициентларидан келиб чиқиб ҳисоблаш тартиби бекор қилинди.

*(Маълумот учун: 2021 йил 1 январь ҳолатига вилоятда 2124 та мева-сабзавотчилик қишлоқ хўжалиги корхоналари ҳамда 101 та деҳқон хўжаликлари рўйхатга олинган)*

Ушбу тоифадаги солиқ тўловчилар қишлоқ хўжалигига мўлжалланган ерлар учун белгиланган каби солиқ ставкасини белгилаш билан солиқни қишлоқ хўжалиги экинзорларининг норматив қийматидан келиб чиқиб тўлашга ўтказилмоқда.

2. Қишлоқ хўжалигига мўлжалланмаган ерлар учун солиқ ставкасининг аниқ миқдори қуйидаги тартибда аниқланади:

Қорақалпоғистон Республикаси Жўқорғи Кенгеси ва вилоятлар халқ депутатлари Кенгашлари қишлоқ хўжалигига мўлжалланмаган ерлар учун туман ва шаҳарлар кесимида, уларнинг иқтисодий ривожланишига қараб ер солиғи ставкасига 0,5 дан 2,0 гача камайтирувчи ва оширувчи коэффициентларни қўллаган ҳолда ер солиғи ставкаларини белгилайди;

туман ва шаҳар халқ депутатлари Кенгашлари Қорақалпоғистон Республикаси Жўқорғи Кенгеси ва вилоятлар халқ депутатлари Кенгашлари томонидан белгиланган, Тошкент шаҳри бўйича эса Солиқ кодексида белгиланган ер солиғи ставкаларига қишлоқ хўжалигига мўлжалланмаган ерлар учун, уларнинг ҳудудларида жойлашган даҳа, массив, маҳалла, кўча кесимида 0,7 дан 3,0 гача камайтирувчи ва оширувчи коэффициентларни киритади.

Бунда, туман ва шаҳар халқ депутатлари Кенгашлари алоҳида ер участкаларига, шунингдек туристик зоналарда жойлашган жисмоний шахслар фойдаланишида бўлган 1 гектардан ортиқ ер участкасига ер солиғини 3 бараваргача миқдорда оширувчи ставкасини белгилаш ҳуқуқига эга.

Туман ва шаҳар халқ депутатлари Кенгашлари 2021 йил учун ер участкаси жойлашган жойдаги солиқ органларига қишлоқ хўжалигига мўлжалланмаган ерлар бўйича солиқ ставкаларини 2020 йилнинг 31 декабрига тақдим этадилар.

Бунда, юридик шахслар **қишлоқ хўжалигига мўлжалланмаган ерлар бўйича** 2021 йил учун солиқ ҳисоботларини 2021 йилнинг 10 январига қадар солиқ органларига тақдим этадилар.

*Маълумот учун: ДСҚ раисининг 2021 йил 6 январдаги 9–сонли буйруғига асосан ер солиғи ҳисоботини тақдим этиш муддати 10 январдан 20 январга қадар узайтирилди.*

*(Маълумот учун: 2021 йил 1 январь ҳолатига вилоятда 3 874 та қишлоқ хўжалигига мўлжалланмаган ерлар бўйича ҳисобот тақдим этиш мажбуриятига эга корхоналар мавжуд)*

3. Солиқ кодексининг 429-моддасида назарда тутилган алоҳида объектлар эгаллаган ер участкаларига нисбатан юридик шахлар учун солиқ ставкасининг камайтирувчи коэффициентини 0,1 дан 0,25 га оширилди.

4. Барча турдаги чиқиндиларни сақлаш ва уларни утилизация қилиш учун ажратилган ер участкалари юридик шахслардан олинадиган ер солиғининг солиқ солиш объектидан чиқарилди.

*(Маълумот учун: 2021 йил 1 январь ҳолатига 2 та юридик шахсларга тегишли чиқиндиларни сақлаш ва уларни утилизация қилиш учун ажратилган 16,9 гектар ер участкалари рўйхатга олинган, жами ---- млн сўм солиқ суммаси корхона ихтиёрига қолади)*

5. Юридик шахслар учун қуйидагилар эгаллаган ер қисми бўйича солиқ имтиёзлари бекор қилинди:

*туристик зоналарда жойлашган, санаторий-курорт объектлари;*

*дам олиш ҳамда соғломлаштириш жойлари, дам олиш уйлари*.

*(Маълумот учун: 2021 йил 1 январь ҳолатига вилоятда 304 та туристик зоналар мавжуд бўлиб, шундан,* *152 нафари археологик, 98 нафари меъморчилик, 8 нафари махобатли санъат ҳайкаллари ва 46 нафари диққатга сазовор жойлар ҳисобланади. Уларда жами 6 та саноторий-курорт объектлари ҳамда   
78 та дам олиш уйлари жойлашган, бюджетга жами ---- млн.сўм ер солиғи тушуши кутилмоқда)*

Бунда, Қорақалпоғистон Республикаси Жўқорғи Кенгеси ҳамда халқ депутатлари вилоятлар Кенгашларига туристик зоналарда алоҳида санаторий-курорт объектлари эгаллаган ерлар учун ер солиғининг камайтирилган ставкаларини қўллаш ёки ер солиғинини тўлашдан озод қилиш ваколати берилди.

6. 2021 йилнинг 1 январигача фақатгина томчилатиб суғориш тизимидан фойдаланаётган солиқ тўловчилар ер солиғида солиқ имтиёзидан фойдаланиши мумкин эди.

*(Маълумот учун: Вилоятда 2021 йилнинг 1 январь ҳолатига 389 та фермер хўжаликлар 12 138 гектар ер майдонида томчилаб суғориш тизимидан фойдалананган ҳолда, 5,2 млрд.сўм миқдорида солиқ имтиёзларидан фойданилиб келмоқда)*

2021 йилнинг 1 январидан бошлаб бошқа турдаги сувни тежайдиган суғориш (ёмғирлатиб, дискрет ва бошқа (шу жумладан томчилатиб) технологияларини жорий этилган ерлар – сувни тежайдиган суғориш технологиялари жорий этилган ойнинг бошидан эътиборан беш йил муддатга ер солиғини тўлашдан озод этилди.

Ушбу имтиёз сувдан фойдаланиш ва сув истеъмоли соҳасидаги ваколатли органнинг хулосаси асосида берилади.

Агарда, суғориш технологиялари фойдаланишга яроқсиз бўлган ёки демонтаж қилинган бўлса, солиқ имтиёзи бутун солиқ даври учун солиқни тўлаш бўйича мажбуриятларнинг тикланиши билан бекор қилинади.

7. Қонунчиликда оширилган солиқ ставкаларини белгилаш орқали таъсир кўрсатиш чоралари назарда тутилиши мумкин бўлган ва солиқ имтиёзлари татбиқ этилмайдиган объектлар жумласига самарали фойдаланилмаётган, балиқ кўпайтириш (етиштириш) учун мўлжалланган сунъий сув ҳавзаларини киритиш билан ер участкалари рўйхати кенгайтирилмоқда.

Бу ерлар участкаларига ер солиғи бўйича солиқ имтиёзлари қўлланилмайди.

**Тўққизинчидан, сув ресурсларидан фойдаланганлик учун солиқ бўйича:**

1. Солиқ стакалари 15 фоизга, иқтисодиётнинг алоҳида тармоқлари учун эса 30 фоизга индексация қилиниб, улар Солиқ кодексида белгиланди.

2. Коллектор ва дренаж тармоқларидан ишлатиладиган сув ресурслари солиқ солиш объекти ҳисобланмаслиги белгиланди.

*Коллектор ва дренаж тармоқлари (зовурлар, захкашлар ва бошқа шунга ўхшаган сув объектлари)дан олинган сув ҳажмлари, сув етказиб берувчи ташкилот томонидан ҳар ойнинг якуни билан кейинги ойнинг 15-санасигача белгиланган тартибда туман (шаҳар) солиқ инспекциясига тақдим қилинади (ВМҚ №82 19.03.203й).*

*(Маълумот учун: Вилоятда 2021 йилнинг 1 январь ҳолатига 282 та коллектор ва 848 та дренаж тармоқларидан фойдаланаётган юридик шахслар рўйхатга олинган, жами ---- метр куб сувдан фойдаланиб, --- млн.сўм солиқ тўлашдан озод этилади)*

3. Сувдан фойдаланиш ва сув истеъмоли соҳасидаги ваколатли орган ҳар йили:

жорий солиқ даврининг 10 декабридан кечиктирмай **қишлоқ хўжалигида**, шу жумладан **балиқчилик хўжалигида** сув ресурсларидан фойдаланувчи юридик шахсларга солиқ базасини аниқлаш учун улар томонидан ишлатилиши кутилаётган сув ресурслари ҳажмини тақдим этади;

**деҳқон хўжаликлари** бўйича эса - солиқ органларига сувдан фойдаланиш ва сувни истеъмол қилиш жойи бўйича – ҳисобот даври учун келгуси йилнинг 20 январидан кечиктирмай тақдим этади.

Деҳқон хўжаликлари учун солиқ базаси солиқ органлари томонидан сувдан фойдаланиш ва сув истеъмоли соҳасидаги ваколатли орган тақдим этган маълумотлар асосида аниқланади.

**Сунъий сув ҳавзаларида балиқ етиштирувчи балиқчилик хўжаликлари** солиқ базасини табиий ва сунъий сув объектларидан олинган ва ушбу сув объектларига қайтариб қуйиладиган сув ҳажми ўртасидаги фарқдан келиб чиқиб аниқлайдилар *(бундан коллектор-дренаж тармоқларига қайтариб қуйиладиган сув хажми мустасно)*.

*(Маълумот учун: 2021 йил 1 январь ҳолатига вилоятда 224 та сунъий сув ҳавзаларида балиқ етиштирувчи* ***балиқчилик хўжаликлари*** *рўйхатга олинган бўлиб, ўртадаги фарқдан солиқ тўлаш тизимига ўтказилгандан кейин жами --- млн.сўм солиқ иқтисод қилиниб хўжалик ихтиёрида қолдирилади)*

**Қишлоқ хўжалигида**, шу жумладан **балиқ етиштиришда** сув ресурсларини ҳисобга олиш воситалари мавжуд эмаслиги ва фойдаланиладиган сув ресурсларининг ҳақиқий ҳажмини аниқлашнинг имкони бўлмаган тақдирда, солиқ базаси сувдан фойдаланиш ва сувни истеъмол қилиш соҳасидаги ваколатли орган томонидан тасдиқланган сув ресурслари истеъмолининг нормативларига кўра аниқланади.

**Қишлоқ хўжалиги ерларини суғориш** ва **балиқ етиштириш** (ўстириш), шу жумладан **деҳқон хўжаликларида** сув ўлчаш ускуналари мувжуд бўлганда, солиқ ставкасига **0,7 камайтирувчи коэффициентни** ҳисобга олган ҳолда, сув ўлчаш ускуналари асосида аниқланадиган, фойдаланилган сув ҳажмига қўлланилади.

4. **Ишлаб чиқариш жараёнида** сувни махсус ускуналарни (турбиналарни) совитиш учун ишлатадиган солиқ тўловчилар солиқ базасини табиий сув объектларидан махсус ускуналарни (турбиналарни) совитиш учун олинган ва табиий сув объектларига қайтариб қуйиладиган сув ҳажми ўртасидаги фарқдан келиб чиқиб аниқлайди.

Ушбу норма сувнинг ҳақиқий ҳисоби ёки сувдан махсус фойдаланиш учун рухсатнома мавжуд бўлганда қўлланилади.

5. Солиқ солиш объекти ва (ёки) солиқ ставкаси **турли хил бўлган бир неча турдаги фаолият** билан шуғулланувчи солиқ тўловчилар бундай фаолият турлари бўйича алоҳида-алоҳида ҳисоб юритишлари шарт ва тегишли солиқ ставкалари бўйича солиқ тўлаш тартиби киритилди.

|  |  |
| --- | --- |
| Внимание 2 | Мисол учун:  “\_\_\_\_\_\_\_\_” корхонанинг асосий фаолияти тури ишлаб чиқариш бўлиб, унинг қишлоқ хўжалик маҳсулотлари етиштирувчи ёрдамчи хўжалиги мавжуд. Бу ҳолатда:  Ишлаб чиқариш фаолияти учун фойдаланган  сув ҳажми пахта 1 га 5000 м3 , 5 марта сув берса 25000 м3, 200 га учун 5000 минг м3, 472 сўмдан 236 млн сўм бўлади,  2021 йилдан эса, алоҳида ставка белгиланганлиги учун 1 м3 учун 40 сўмдан 200 га пахта учун 20 млн сўм солиқ тўлайди, яъни солиқ юки 12 баробарга камайди, корхона ихтиёрида қолган маблағ 216 млн.сўм. |

**Ўнинчидан, ер қаъридан фойдаланганлик учун солиқ бўйича:**

Ушбу солиқ тури бўйича қуйидаги фойдали қазилмалар учун 5 фоиз миқдорида, бироқ 1 куб. м учун 7 500 сўмдан кам бўлмаган миқдорда ягона солиқ ставкаси белгиланмоқда:

*қурилиш қумлари, қум-шағал аралашмаси;*

*қумтошлар, қурилиш майда тошлар (карбонат жинслари);*

*қурилиш майда тошлар (гранитлар, порфиритлар ва сланец жинслари).*

*(Маълумот учун: 2021 йил 1 январь ҳолатига ер қаъридан фойдаланганлик учун солиқ тўловчилар сони 154 тани ташкил этади, ставка камайиши натижасида солиқ юки қанчага камайди, ихтиёрида қолган маблағ ---- млн.сўм )*

**Бошқа ўзгаришлар:**

Ўзбекистон Республикаси Президентининг “Ўзбекистон Республикасининг “2021 йил учун Ўзбекистон Республикасининг Давлат бюджети тўғрисида”ги Қонуни ижросини таъминлаш   
чора-тадбирлари тўғрисида” 30.12.2020 йилдаги ПҚ-4938-сон қарорлари билан солиқ қонунчилигига қуйидаги ўзгартиришлар киритилди.

1. 2021 йил 1 январдан мулкчилик шаклидан қатъий назар барча хўжалик юритувчи субъектлар учун асосий воситаларни ҳар йиллик мажбурий қайта бахолаш бекор қилинмоқда.

2. Ўзбекистон Республикаси ҳудудига олиб киришда 20 та турдаги товарлар (оқ ва бошқа шакардан ташқари) бўйича божхона божининг ноль даражали ставкасини қуллаш муддати 2021 йилнинг 31 декабргача узайтирилди.

|  |  |
| --- | --- |
| **Перо** | *Маълумот* *учун*:  *Ўзбекистон Республикаси Президентининг* ***03.04.2020 йилдаги ПФ–5978-сон Фармони*** *билан**20 та турдаги товарларни олиб киришда божхона божининг ноль ставкаси 2020 йил 31 декабрга қадар белгиланган эди.* |

3. “Навоий кон-металларгия комбинати” ДК ва “Олмалиқ   
кон-металларгия комбинати” АЖ учун олтин, кумуш, палладий ва мис бўйича солиқ ставкаси 15 фоиз миқдорда белгиланди.

**Ҳурматли тадбиркорлар ва семинар иштирокчилари!**

Ўйлайманки, солиқ қонунчилигимизга киритилган мазкур ўзгартиришлар мамлакатимизда тадбиркорликка янада эркинликлар бериш ҳамда уларнинг ривожланишлар ҳисобига солиқ тушумларини кўпайишига хизмат қилади.

Солиқ қонунчилигидаги янгиликлар билан Сизларни яқиндан таништириш мақсадида, махсус стендлар, буклетлар  
ва кўргазмали воситалар ҳамда роликлар тайёрланди.

Сизларга келгуси фаолиятингизда улкан зафарлар тилайман!

**Эътиборингиз учун раҳмат !**