*НАМУНА*

**Аҳолига тиббий хизмат кўрсатиш сифати ва самарадорлигини ошириш борасида   
амалга оширилаётган ишларнинг ҳолатини ўрганиш давомида   
аниқланган муаммоларни ҳал этиш бўйича**

**“ЙЎЛ ХАРИТАСИ”**

| **№** | **Белгиланган вазифа** | **Мавжуд муаммо** | **Муаммони ҳал этиш механизми** |
| --- | --- | --- | --- |
| **Е.Борисова, Ж.Атоджонов — Тошкент шаҳри** | | | |
|  | Ўзбекистон Республикаси Президентининг **2020 йил 12 ноябрдаги** “Бирламчи тиббий-санитария ёрдами муассасалари фаолиятига мутлақо янги механизмларни жорий қилиш ва соғлиқни сақлаш тизимида олиб борилаётган ислоҳотлар самарадорлигини янада ошириш чора-тадбирлари тўғрисида”ги **ПФ-6110-сонли Фармони**  2-бандида *жойларда тиббий хизмат кўрсатишни соддалаштириш ва рақамлаштириш ҳамда ортиқча қоғизбозликни камайтириш мақсадида “тиббиёт бригадалари” махсус компьютер-планшетлари, мобил тиббиёт-диагностика воситалари билан таъминланади,* деб белгиланган.  Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликларига **икки ой муддатда маҳаллий бюджет маблағлари ҳисобидан** “тиббиёт бригадалари”ни махсус компьютер-планшетлари ва мобил тиббиёт-диагностика воситалари билан таъминлаш вазифаси белгиланган. | Учтепа туманида олиб борилган ўрганишлар давомида тумандаги **“тиббиёт бригадалари”** махсус компьютер-планшетлари ва мобил тиббиёт-диагностика воситалари билан **таъминланмаганлиги аниқланди**.  Ҳар бир “тиббиёт бригадаси” бир кунда **6 та хонадонга** кириш ва ушбу хонадонлардаги аҳолини кўрикдан ўтказиши белгиланган. Амалда “тиббиёт бригадалари” хонадонларга бориб, у ердаги аҳолини **кўрикдан ўтказиб**, барча маълумотларни **қоғозга ёзиб келишмоқда** ва кейинчалик поликлиникада компьютерга киритишмоқда.  Бу эса, белгиланган режани (аҳоли хатловини) ўз вақтида бажаришга имкон бермайди, иш ҳажми ортиб кетаётганлиги сабабли **турли қийинчиликларни** келтириб чиқаради. | Молия вазирлиги ва Соғлиқни сақлаш вазирлигига маҳаллий бюджет маблағлари ҳисобидан “тиббиёт бригадалари”ни махсус компьютер-планшетлари ва мобил тиббиёт-диагностика воситалари билан таъминланиши ҳолати юзасидан асослантирилган тушунтириш бериш талаби билан **парламент сўрови** юбориш. |
|  | Ўзбекистон Республикаси Президентининг **2021 йил 11 январдаги** “Олис ҳудудлардаги бюджет ташкилотларига малакали мутахассисларни жалб қилиш чора-тадбирлари тўғрисида”ги **ПҚ-4940-сонли Қарорининг 2-бандида** олис ва чекка ҳудуд деганда Вазирлар Маҳкамасининг 2019 йил  7 июндаги 471-сон қарори билан тасдиқланган умумий ўрта таълим муассасаларида бошқа ҳудудлардан келиб фаолият юритаётган педагог ходимларга устама белгиланадиган ҳудудлар тушунилиши кўрсатилган. | Ўрганишлар давомида Вазирлар Маҳкамасининг 2019 йил 7 июндаги **471-сон қарори**га мувофиқ тасдиқланган умумий ўрта таълим муассасаларида бошқа ҳудудлардан келиб фаолият юритаётган педагог ходимларга устама белгиланадиган ҳудудлар рўйхатини бугунги кундаги ҳақиқий ҳолатдан келиб чиқиб қайта кўриб чиқиш лозимлиги маълум бўлди.  **Масалан**, мазкур рўйхатга Хоразм вилояти **Қўшкўпир тумани** “Араблар” МФЙ киритилган. Ушбу маҳалла туман марказидан атиги **6-7 км узоқликда** жойлашган.  **Бироқ**, мазкур рўйхатга янги ташкил этилган Тупроққалъа туманининг “Саримой” **аҳоли пункти** **киритилмаган**. Зеро ушбу ҳудуд туман марказидан анча узоқда жойлашганлиги ҳамда инфратузилмаси ривожланмаганлиги сабабли **мутахассисларни ишга жалб қилишда қатор қийиниликлар** келиб чиқмоқда. | Ҳукуматнинг ушбу қарорида Қорақалпоғистон Республикаси Вазирлар Кенгаши ва вилоятлар **ҳокимликларининг таклифларига кўра** Халқ таълими вазирлиги ҳамда Молия вазирлиги томонидан **келишилган ҳолда ўзгартириш киритилиши мумкинлиги белгиланганлигини инобатга олиб**, Соғлиқни сақлаш вазирлиги орқали Қорақалпоғистон Республикаси Соғлиқни сақлаш вазирлиги ҳамда барча вилоят Соғлиқни сақлаш бошқармаларидан мазкур рўйхатга ўзгартириш киритиш юзасидан **таклифларни олиш.**  Ушбу таклифларниумумлаштирган ҳолда **Вазирлар Маҳкамасига** кўриб чиқиш учун киритиш. |
| **Қ.Э.Касимова ва Д.Р.Мамаджанова — Навоий вилояти** | | | |
|  | Ўзбекистон Республикаси Президентининг **2020 йил 10 ноябрдаги** “Аҳолининг соғлом овқатланишини таъминлаш бўйича қўшимча чора-тадбирлар тўғрисида”ги **ПҚ-4887-сонли қарорида** Республика ўрта тиббиёт ва фармацевтика ходимлари малакасини ошириш ва уларни ихтисослаштириш маркази ҳамда тиббиёт олий таълим муассасаларига бирламчи тиббий-санитария ёрдами муассасалари тиббиёт ходимлари учун **диетология** бўйича қайта тайёрлаш курсларини, аҳоли учун овқатланиш бўйича маслаҳатчи тайёрлаш курсларини ташкил этиш белгиланган. | Тиббиёт муассасаларида аҳоли ва шифокорлар билан ўтказилган учрашувлар давомида вилоят соғлиқни сақлаш бошқармаси тасарруфидаги даволаш-профилактика муассасаларида **диетолог мутахассислар етишмаслиги** маълум бўлди. | Бирламчи тиббий-санитария ёрдами муассасалари тиббий ходимлари учун **диетология бўйича** қайта тайёрлаш ва аҳоли учун соғлом овқатланиш бўйича **маслаҳатчи** тайёрлаш масалаларини соҳа мутахассислари билан биргаликда ўрганиш.  Ўрганиш натижаларидан келиб чиқиб, бирламчи тиббий-санитария муассасаларида камида **1 нафар** олий маълумотли шифокорларни қўшимча равишда **диетолог мутахассиси** **сифатида қайта ўқитиш** юзасидан **асослантирилган таклифлар** ишлаб чиқиш. |
|  | Ўзбекистон Республикаси Президентининг **2020 йил 12 ноябрдаги** “Тиббий профилактика ишлари самарадорлигини янада ошириш орқали жамоат саломатлигини таъминлашга оид қўшимча чора-тадбирлар тўғрисидаги” **ПҚ-4891-сонли қарорида** маҳаллалар ва аҳоли хонадонларида, шу жумладан узоқ ва олис ҳудудларда аҳоли орасида **соғлом турмушни шакллантириш**, **бадантарбия машғулотларини** **кундалик** турмуш тарзига айлантириш, **шахсий гигиена** қоидаларига риоя қилиш, **соғлом ва тўғри овқатланиш, ортиқча вазн ва семизликни** бартараф этиш, зарарли одатларга қарши курашиш, фуқароларнинг ўз соғлиғига бўлган муносабатини тубдан ўзгартириш бўйича тизимли равишда тарғибот-ташвиқот ишларини олиб бориш белгиланган. | Ўрганишларда бирламчи тиббий-санитария ёрдами муассасаларига амалий-услубий ёрдам кўрсатиш, касалликлар профилактикаси ва соғлом турмуш тарзини шакллантириш бўйича маҳалла, таълим муассасалари ва ташкилотларда индивидуал ҳамда гуруҳли тарғибот тадбирлари **етарли даражада ташкил этилмётганлиги** ҳамда ушбу тадбирларнинг самарали ўтказилишини таъминлашга қаратилган **тиббий қўлланма**, **брошюра**, **тарғибот материалларига** зарур молиявий **маблағлар ажратилмаганлиги** маълум бўлди. | Ҳудудларда аҳоли орасида соғлом турмушни шакллантириш, бадантарбия машғулотларини кундалик турмуш тарзига айлантириш, шахсий гигиена қоидаларига риоя қилиш, соғлом ва тўғри овқатланиш борасида олиб борилаётган ишларнинг ҳолатини мунтазам равишда ўрганиб бориш.  Ўрганиш якунларини Фуқароларнинг соғлиғини сақлаш масалалари қўмитаси йиғилишида мутахассислар иштирокида атрофлича муҳокама қилиш.  Юқоридагилардан келиб чиқиб, ушбу тадбирларнинг мақсадли ўтказилишини таъминлаш юзасидан зарур молиявий маблағлар ажратилиши ҳолати бўйича асослантирилган тушунтириш бериш талаби билан **Молия вазирлигига** **парламент сўровини** юбориш. |