**Халқ депутатлари Косонсой туман Кенгаши депутати, Олий Мажлис Қонунчилик палатаси депутатининг масъул котиби Абдуллаев Жавлонбек Абдуқаюм ўғлига**

**ТАВСИЯНОМА**

**Абдуллаев Жавлонбек Абдуқаюм ўғли**  автоҳалокат сабаб бир оёғидан ажралган - иккинчи гуруҳ ногирони эканлигига қарамай у бугунги кун ёшларининг энг фаол қатламига мансуб: Наманган давлат университетининг битирувчи талабаси, Паралимпия ўйинлари ғолиби, Халқ депутатлари Косонсой туман Кенгашининг энг ёш депутати, қолаверса Олий Мажлис Қонунчилик палатаси депутатининг масъул котиби ҳамдир. Ижтимоий фаоллиги ва ташаббускорлиги билан бошқалардан ажралиб туради.

**Абдуллаев Жавлонбек Абдуқаюм ўғли**  ўзига ва атрофдагиларга ўта талабчан, ўз устида иш фаолияти даврида жуда изланувчан, ҳалол, сидқидилдан меҳнат қилиб, фаолият кўрсатаётган жамоа ички интизомини мустаҳкамлаш, туманнинг умумтаълим мактабларида таълим-тарбия жараёнини юксалтириш, маънавий муҳитини соғломлаштиришга муносиб ҳисса қўшиб келмоқда, доимо ўз билими ва касб маҳоратини ошириш устида тинимсиз ишлайди ва бошқалардан ҳам шуни талаб қилади.

Меҳнати ва ижодий фаолиятининг самарадорлиги юқори. Мустақил ва тўғри фикр чиқара олади, масъулиятни ҳис қилган ҳолда ишлаш қобилияти мавжуд. Қисқа вақт ичидаташкилотчи, маънавий, сиёсий, ҳуқуқий маданияти шаклланган, ташаббускор, янгиликка интилувчан, ўз мустақил фикрига эга, мавжуд муаммоларни холисона ёндошган ҳолда мустақил ҳал этиш қобилияти бор депутатсифатида, туман аҳолиси орасида алоҳида ҳурмат қозонган.

Олий Мажлис Қонунчилик палатаси депутатининг масъул котиби сифатида ўз фаолиятидаги тегишли функционал вазифаларини тўлиқ билади ва бажаради. Ўзининг котиблик ва депутатлик фаолиятини тўғри ва танқидий таҳлил қилиш лаёқати юқори даражада.

2020 йилдан туман Кенгашининг энг ёш депутати сифатида халқ меҳрини қозонди. Туман аҳолисини аҳволни яхшилаш, фаровонлигини таъминлаш ва тенгқурларига раҳнамолик қилишда ўз билими ва кучини аямайди. Иш жараёнига инновацион технологияларни тўлиқ тадбиқ этган ҳолда такомиллаштиришга ижодий ёндаша оладиган етук мутахассис.

**Абдуллаев Жавлонбек Абдуқаюм ўғлини**  матонатини бугунги кун ёшларига бемалол ибрат қилиб кўрсатса арзийди. Наманган вилоятига ташрифим давомида ундаги шижоат,ватанпарварлик, билимдонлик, кенг доирадаги дунёқараш, ҳар қандай фуқаро билан бўлган муомула маданиятини кўриб, очиғи Янги Ўзбекистонни шундай ёшлар барпо этишига асло шубҳа қилмадим.Ватанимиз тақдири шундай ёшлар қўлида бўлишидан фахрландим.

Мен Жавлонбек Абдуллаевни ўз фаолиятида янада юксак марраларни эгаллаб, ўз она Ватани, ўз халқига астойдил хизмат қилиб, ютуқлари бардавом бўлишига ишонаман.

**Абдуллаев Жавлонбек Абдуқаюм ўғлини “Ўзбекистон белгиси” кўкрак нишонига муносиб номзод, деб биламан.**

**Ўзбекистон Республикаси Олий Мажлиси**

**Қонунчилик палатаси депутати: М.М.Ахмедова**