**Соғлиқни сақлаш вазирлиги томонидан ҳарбий хизматга чақирилувчи ёшларни тиббий гувоҳлантириш бўйича**

**бажарилган ишлар тўғрисида**

**МАЪЛУМОТНОМА**

Ўзбекистон Республикаси “Умумий ҳарбий мажбурият ва ҳарбий хизмат” тўғрисида”ги Қонунининг тегишли моддалари, Ўзбекистон Республикаси Президентининг 2018 йил 25 декабрдаги ПҚ–4076–сон “Ўзбекистон Республикаси Қуролли Кучларида тинчлик ва уруш даврида тиббий кўрикдан ўтказиш тўғрисидаги низомни тасдиқлаш ҳақида”ги, 2020 йил 26 февралдаги “Ўзбекистон Республикаси фуқароларининг муддатли ҳарбий хизматга навбатдаги чақируви ҳамда белгиланган хизмат муддатини ўтаб бўлган ҳарбий хизматчиларни Қуролли Кучлар резервига бўшатиш тўғрисида”ги ПҚ-4618-сон ва 2020 йил 6 мартдаги “Ўзбекистон Республикаси фуқароларининг ҳарбий хизматга чақириш тартибини янада такомиллаштириш чора-тадбирлари тўғрисида”ги ПҚ-4630-сон қарорларини ижросини таъминлаш мақсадида Соғлиқни сақлаш вазирлиги томонидан қуйидаги ишлар амалга оширилган:

ПҚ-4618-сон Қарори ижроси бўйича соғлиқни сақлаш вазирлигининг 2020 йил 2 мартдаги 47-сонли буйруғи ишлаб чиқарилган ва ижрочиларга етказилган.

Ушбу буйруқ билан:

худудий соғлиқни сақлаш тизими раҳбарларига туман (шаҳар) тиббий чақирув комиссиялари таркибини чақирилувчиларни тиббий гувоҳлантириш ишлари бўйича тажрибага ва малака тоифасига эга бўлган шифокор мутахассислар билан таъминлаш ҳамда ҳарбий тиббий комиссиялар таркибига врачлар ажратиш, чақирилувчиларни тиббий текширувини мукаммал ва холисона ўтказиш;

чақирилувчиларни тиббий гувоҳлантириш Ўзбекистон Республикаси Президентининг 2018 йил 25 декабрдаги “Ўзбекистон Республикаси Қуролли Кучларида тинчлик ва уруш даврида тиббий кўрикдан ўтказиш тўғрисидаги низомни тасдиқлаш ҳақида”ги ПҚ–4076–сон қарори ҳамда 2019 йил 3 апрелда “Ўзбекистон Республикаси Қуролли Кучларида тинчлик ва уруш даврида тиббий кўрикдан ўтказишни ташкил этиш ва амалга ошириш тартиби тўғрисидаги низомни тасдиқлаш ҳақида”ги Адлия вазирлигида 3147-сон билан рўйхатга олинган қўшма қарор талаблари асосида олиб бориш;

тиббий чақирув комиссиялари йўлланмаси билан юборилган чақирилувчиларни вилоят ва республика миқёсидаги даволаш-профилактика муассасалари, ихтисослашган илмий−амалий тиббий марказлар ва уларнинг филиалларида тиббий текширувдан ўтказиш 2018 йил 25 декабрдаги ПҚ–4076–сон қарори талабларига мувофиқ бепул амалга ошириш вазифалари юклатилган.

Шунингдек, Соғлиқни сақлаш вазирлиги томонидан Қорақалпоғистон Республикаси, Тошкент шаҳар ва вилоятлар соғлиқни сақлаш раҳбарларига ПҚ-4630-сон қарори, Мудофаа вазирлиги томонидан ташкил этилган вилоят ҳарбий тиббий комиссиялар таркибига оториноларинголог, офтальмолог, психиатр шифокор мутахассисларини ажратиш, “COVID-19” шароитида чақирилувчиларни тиббий гувоҳлантиришда санитария-гигиена талабларига алоҳида риоя қилиш ва бошқа тиббий гувоҳлантиришга тааллуқли бўлган ҳужжатларни ижро ва назорат қилиш учун кўрсатма хатлар юборилди.

Юқорида қайд этилган меъёрий ҳужжатлар талабига кўра 2020 йилги чақирув мавсумида Қорақалпоғистон Республикаси, Тошкент шаҳар ва вилоятлар соғлиқни сақлаш тизимидан жами 42 (офтальмолог, психиатр, оториноларинголог) нафар ва ҳудудий хокимликлар қарори билан 188 та туман (шаҳар) тиббий комиссиялар таркибига 1500 нафар (жарроҳ, терапевт дерматовенеролог, стоматолог, офтальмолог, оториноларинголог, психиатр ва невролог) малака тоифасига ва чақирилувчиларни тиббий гувоҳлантириш ишлари бўйича тажрибага эга бўлган шифокор мутахассислар жалб қилинди.

Қорақалпоғистон Республикаси, Тошкент шаҳар ва вилоятлар йиғув ва туман (шаҳар) чақирув масканлари тиббий анжомлар билан 98 фоиз, шошилинч тиббий ёрдам кўрсатиш учун дори воситалари билан 100 фоиз таъминланган.

2020 йилги чақирув мавсумини сифатли ўтказиш ва мониторингини олиб бориш учун соғлиқни сақлаш вазирлиги томонидан масъуллар ажратилди.

2020 йилги чақирув мавсуми даврида республика бўйича 285613 нафар (2019 йили 309952 нафар) чақирилувчи тиббий гувоҳлантиришдан ўтказилди, улардан:

2360067 нафари ёки 82,6 фоизи (2019 йил 264689-85,4 фоизи) ҳарбий хизматга яроқли;

19366 нафари ёки 6,9 фоизи (2019 йил 18176-5,9 фоизи) соғломлаштирилишга муҳтож;

27582 нафари ёки 9,6 фоизи (2019 йил 25099-8,1 фоизи) тинчлик даврида ҳарбий хизматга яроқсиз:

2598 нафари ёки 0,9 фоизи (2019 йил 1986-0,6 фоизи) нафари ҳарбий ҳисобдан чиқарилган даражада ҳарбий хизматга яроқсиз деб топилган.

Ҳозирги кунда худудий даволаш-профилактика муассасалари томонидан 2020 йилги чақирув мавсумида соғлиғи туфайли вақтинча яроқсиз деб топилган чақирилувчи ёшлар орасида соғломлаштириш ишлари олиб борилмоқда.

2020 йили “COVID-19” касаллиги пандемияси туфайли ва Ўзбекистон Республикаси “Умумий ҳарбий мажбурият ва ҳарбий хизмат” тўғрисида”ги Қонунининг 18 моддасига ўзгартириш киритилиши кечикиши муносабати билан ўсмир йигитларни мудофаа ишлар бўлимига ҳарбий рўйхатга қайд этиш ишлари олиб борилмади

**Худудий тиббий комиссиялар иш фаолиятини**

**ўрганиш учун саволнома**

- чақирув ишлари фаолиятига оид ҳужжатлар (Президент ва хоким қарорлари, МИББ, МББ, ТТБ ва ССБ буйруқлари, тиббий текширувлардан ўтказилиш манзиллар рўйхати, ФГДС, УТТ рўйхатга олиш китоби мавжудлиги);

- тиббий гувоҳлантириш масалаларига тааллуқли меъёрий ҳужжатлар (4076-сон ПҚ, Адлияда рўйхатга олинган 2019 йилдаги 3147 ва 2020 йилдаги 3147/1, шофёрлик курсларига ва “Темурбеклар мактаби” га юборилувчиларни тиббий гувоҳлантиришга тааллуқли ҳужжатлар);

- чақирув ва йиғин масканларининг тиббий гувоҳлантиришга тааллуқли меъёрий ҳужжатлар ҳамда санитария-гигиена талабига жавоб бериши;

- ҳар бир шифокор-мутахассис учун алохида хона мавжудлиги;

- шифокор мутахассислар хоналарнинг марказлашган ёки марказлашмаган сув билан таъминланиши;

- шифокор мутахассисларнинг тиббий анжомлар ва тез тиббий ёрдам кўрсатишга дори-дармонлар билан таъминланиш даражаси ва холати (чақирув даврида) 3147 нинг 2-иловаси;

- диспансерлардан, СПИД марказидан назоратда турувчилар ва ТМЭКлардан ногиронларини рўйхатлар мавжудлиги;

-амбулатор тиббий картага қўшимча тиббий варақанинг мавжудлиги ва йиллик тиббий кўрик натижалари;

-чақирув натижалари (3147-бўйича яроқлилик даражалари) яроқлилик даражасини аниқлашда қонунийлик;

- чақирув бўйича даволаш- соғломлаштириш ишлари натижалар (улардан қанча соғломлаштиришга юборилган, канча соғломлаштирилган ёки чеклов даражаси ижобий томонга ўзгарган, қирқма талонлар мавжудлиги);

-туман (шаҳар ) тиббий гувоҳлантиришда иштирок этувчи шифокорлар таркиби ва уларнинг тоифаси;

- чақирув вақтида мудофаа ишлари бўйича бўлим (МИББ), вилоят йиғин пунктларида (ВЙП) протокол китобларини юритилиши;

- соғлиқ холати бўйича ВЙП дан МИББга қайтарилганларнинг рўйхатга олиш китоби;

-чақирув натижалари бўйича даволаш-соғломлаштириш ишлари режаси;

-ташхисни тасдиқлаш учун ўтказилган текширувларнинг тўлиқлиги, саломатлик холати бўйича текширув актларнинг сифати;

- шифокор хулосаси (3147 нинг 15 иловаси)

**Қайтарилиш холати:**

- ВЙП дан МИББга қайтарилганларнинг тахлили;

саломатлик холати бўйича қўшинлардан қайтарилганларнинг тахлили (касаллик гувохномаси билан ёки гувохномасиз, яъни ноқонуний);

-маъмурий текширув хужжатлари ва қандай жазо тайинланган;

**Хисоботларни т:**

- МИББдан ВЙП га

-ВЙПдан вилоят соғлиқни сақлаш бошқармаларига, ССВ ва Марказий ҳарбий-тиббий комиссия (МҲТК) га

- даволаш-соғломлаштириш ишлари бўйича йиллик хисобот.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **2019-2020 йилги чақириқ давридаги тиббий гувохлантириш натижалари** | | | | | | | | | | | | | | | | | | |
| № | вилоятлар | тиббий гувохлантириш дан ўтганлар | | ҳарбий хизматга яроқлилик даражаси | | | | | | | | | | | | | | | |
| ҳарбий хизматга яроқлилар (А,В, С тоифалр) | | | | даволанишга мутож деб топилганлар (D тоифа) | | | | тинчлик даврида нолойиқлик (E тоифа) | | | | хисобдан ўчирилган даражада нолойиқлик (F тоифа) | | | |
| 2019 | **2020** | 2019 | % | **2020** | % | 2019 | % | **2020** | % | 2019 | % | **2020** | % | 2019 | % | **2020** | % |
| 1 | ҚР | 21087 | **18887** | 17180 | 81,5 | **14398** | 76,2 | 1821 | 8,6 | **2331** | 12,3 | 1976 | 9,4 | **1863** | 9,9 | 110 | 0,5 | **295** | 1,6 |
| 2 | Тошкент ш | 20023 | **18894** | 15358 | 76,7 | **13438** | 71,1 | 242 | 1,2 | **281** | 1,4 | 4041 | 20,2 | **4598** | 24,2 | 382 | 1,9 | **577** | 3 |
| 3 | Андижон | 24351 | **27281** | 21338 | 87,7 | **24009** | 88 | 1933 | 7,9 | **1931** | 7,1 | 1055 | 4,3 | **1218** | 4,5 | 25 | 0,1 | **123** | 0,4 |
| 4 | Бухоро | 21254 | **20139** | 18823 | 88,5 | **17842** | 88,6 | 827 | 3,9 | **723** | 3,6 | 1543 | 7,3 | **1472** | 7,3 | 61 | 0,3 | **102** | 0,5 |
| 5 | Жиззах | 15668 | **15682** | 13724 | 87,6 | **13448** | 85,8 | 859 | 5,5 | **1194** | 7,6 | 992 | 6,3 | **896** | 5,7 | 93 | 0,6 | **144** | 0,9 |
| 6 | Қашқадарё | 25221 | **21023** | 23060 | 91,4 | **19319** | 91,9 | 1180 | 4,7 | **1092** | 5,2 | 729 | 2,9 | **516** | 2,5 | 252 | 1 | **96** | 0,5 |
| 7 | Навоий | 10385 | **9863** | 7170 | 69 | **6811** | 69,1 | 2656 | 25,6 | **2519** | 25,5 | 501 | 4,8 | **483** | 4,9 | 58 | 0,6 | **50** | 0,5 |
| 8 | Наманган | 24968 | **27604** | 21000 | 84,1 | **22213** | 80,4 | 981 | 3,9 | **1577** | 5,7 | 2832 | 11,4 | **3451** | 12,5 | 155 | 0,6 | **363** | 1,3 |
| 9 | Самарқанд | 29310 | **28125** | 26485 | 90,4 | **25820** | 90,4 | 1915 | 6,5 | **1854** | 6,6 | 899 | 3,1 | **439** | 1,5 | 11 | 0,04 | **12** |  |
| 10 | Сурхандарё | 21308 | **16571** | 15666 | 73,5 | **12318** | 74,3 | 2571 | 12,1 | **2342** | 14,1 | 2821 | 13,2 | **1714** | 10,3 | 250 | 1,2 | **197** | 1,2 |
| 11 | Сирдарё | 11156 | **8222** | 10527 | 94,4 | **7764** | 94,4 | 194 | 1,7 | **78** | 0,9 | 408 | 3,7 | **360** | 4,4 | 27 | 0,2 | **20** | 0,2 |
| 12 | Тошкент в | 31938 | **25258** | 26714 | 83,6 | **21131** | 83,6 | 1659 | 5,2 | **1656** | 6,5 | 3354 | 10,5 | **2308** | 9,1 | 211 | 0,7 | **163** | 0,6 |
| 13 | Фарғона | 33554 | **27991** | 29913 | 89,1 | **23122** | 82,6 | 757 | 2,2 | **1142** | 4,1 | 2707 | 8,2 | **3427** | 12,2 | 177 | 0,5 | **300** | 1,1 |
| 14 | Хоразм | 19729 | **20073** | 17731 | 89,9 | 14434 | 71,9 | 583 | 2,9 | 646 | 3,2 | 1241 | 6,3 | 4837 | 24,1 | 174 | 0,9 | 156 | 0,8 |
| **Республика** | | **309952** | **285613** | **264689** | **85,4** | **236067** | 82,6 | **18178** | **5,9** | **19366** | 6,9 | **25098** | **8,1** | **27582** | 9,6 | **1986** | **0,6** | **2598** | 0,9 |