Ўзбекистон Республикаси Олий Мажлиси Қонунчилик палатаси Сурхондарё вилояти 79-Жарқўрғон сайлов округидан сайланган депутати Саматов Фахриддин Валижонович ўзи сайланган сайлов округида сайловчилар билан Термиз тумани 23-сонли умумтаълим мактаб биноси фаоллар залида учрашув ўтказди.

Мазкур учрашувда Термиз тумани ҳокимининг саноатни ривожлантириш, капитал қурилиш, коммуникациялар ва коммунал хўжалик масалалари бўйича ўринбосари Ш.Раҳмонқулов, тумандаги Бош вазир қабулхонаси, Электр тармоқлари корхонаси, тумангаз филиали, Сувоқова корхонаси, йўл таъмирлаш бўлими раҳбарлари ҳамда туман Кенгаши депутати, маҳалла фуқаролар йиғини раисилари иштирок этишди.

Бундан ташқари ҳудудда ижтимоий-иқтисодий инфратузилмаларини ривожлантириш аҳоли қатламининг турмуш даражасини яхшилаш, аҳолига шарт-шароит яратиш, маиший хизмат турларини кўпайтириш, фуқароларни тўлиқ суюлтирилган газ балонлари, электр энергияси, тоза ичимлик суви ва оқова сув билан таъминлаш, масалаларини ҳал этиш юзасидан бир қатор фикрлар билдирилди.

Ушбу учрашув йиғилишида ҳудудда яшовчи фуқароларнинг мурожаатлари тингланиб ижобий ҳал этиш бўйича масъул раҳбарларга тегишли кўрсатмалар берилди.