**Ўзбекистон Республикаси**

**Халқ таълими вазири**

**Ш.Ҳ.Шерматовга**

**Ўзбекистон Республикаси**

**Мактабгача таълим вазири**

**А.В.Шинга**

Жиззах вилояти, Шароф Рашидов туманида истиқомат қилиб келаётган фуқаролар жорий йилда Олий Мажлис Қонунчилик палатасига бир неча маротаба ёзма равишда ҳамда сайёр қабулларда мурожаат этдилар.

**Жумладан:** “Янги Диёр” маҳалла фуқаролар йиғини худудида янги умумтаълим мактаби ҳамда мактабгача таълим муассасаларини қуриш ҳақида;

Вилоят ҳамда туман ҳокимлиги мутахассислари томонидан бир неча маротаба ўрганилиб чиқилди, яъни “Янги Диёр” МФЙ Деҳқонобод қишлоғи атрофида 2 та умумтаълим мактаби фаолият юритмоқда. **Жумладан:** маҳалланинг “Янги қишлоқ” худудида 22-сонли умумтаълим мактаби 536 ўқувчи ўринли бўлиб, ҳозирги кунда 900 нафардан зиёд ўқувчи тахсил олади, навбатлилик коэффиценти 1,8 ни ташкил этади. Деҳқонобод қишлоғидан 22-сонли мактаб оралиғидаги масофа 3,0 км.ни ташкил этади.

“Куёвбоши” МФЙ худудидаги 5-сонли умумтаълим мактаби 696 ўқувчи ўринли бўлиб, ҳозирги кунда 1400 дан зиёд ўқувчи тахсил олади, навбатлилик коэффиценти 2,0 ни ташкил этади. Деҳқонобод қишлоғидан 5-сонли умумтаълим мактаби оралиғидаги масофа 3,5 км.ни ташкил этади.

Бугунги кунда “Янги Диёр” МФЙ Деҳқонобод қишлоғидан жами 380 ўқувчи ёшлар бошқа мактабларга қатнаб ўқийди, жумладан, 22-сонли умумтаълим мактабга 335 нафар, 5-сонли умумтаълим мактабига 45 нафар ўқувчи ёшлар қатнаб таҳсил олмоқда. Шунингдек Деҳқонобод қишлоғида 0-7 ёшли болалар сони 520 нафарни ташкил этади.

Шароф Рашидов туман ҳокимининг 2017 йил 27 ноябрдаги №-1759-сонли қарорига асосан “Янги Диёр” МФЙ “Деҳқонобод” қишлоғи худудидан 22-сонли умумтаълим мактабига янги филиали қурилиши учун 1,5 гектар ер майдони ажратилган, лекин шу кунгача ижроси таъминланмай келинмоқда.

**“Янги Диёр” МФЙ “Деҳқонобод” қишлоғига 240 ўқувчи ўринли янги мактаб ҳамда 160 ўринли янги мактабгача таълим ташкилотини қуришни ҳамда тумандаги 12-сонли умумтаълим мактаби биносини таъмирлашда 2021 йил учун шакллантирилаётган манзилли Дастури рўйхатига киритишда амалий ёрдам беришларингизни ҳамда натижаси ҳақида Олий Мажлис Қонунчилик палатасига ёзма маълумот тақдим этишларингизни сўраймиз.**

Ҳурмат билан,

депутат У.Ўразбоев

**Жиззах вилояти ҳокими**

**Э.А.Салиевга**

**нусхаси: Шароф Рашидов туман ҳокими**

**М.П.Холбўтаевга**

Сизларга маълумким, Шароф Рашидов туманида истиқомат қилиб келаётган фуқаролар жорий йилда Олий Мажлис Қонунчилик палатасига бир неча маротаба ёзма равишда ҳамда сайёр қабулларда мурожаат этдилар.

**Жумладан:** “Янги Диёр” маҳалла фуқаролар йиғини худудида янги умумтаълим мактаби ҳамда мактабгача таълим муассасаларини қуриш ҳақида;

Вилоят ҳамда туман ҳокимлиги мутахассислари томонидан бир неча маротаба ўрганилиб чиқилди, яъни “Янги Диёр” МФЙ Деҳқонобод қишлоғи атрофида 2 та умумтаълим мактаби фаолият юритмоқда. **Жумладан:** маҳалланинг “Янги қишлоқ” худудида 22-сонли умумтаълим мактаби 536 ўқувчи ўринли бўлиб, ҳозирги кунда 900 нафардан зиёд ўқувчи тахсил олади, навбатлилик коэффиценти 1,8 ни ташкил этади. Деҳқонобод қишлоғидан 22-сонли мактаб оралиғидаги масофа 3,0 км.ни ташкил этади.

“Куёвбоши” МФЙ худудидаги 5-сонли умумтаълим мактаби 696 ўқувчи ўринли бўлиб, ҳозирги кунда 1400 дан зиёд ўқувчи тахсил олади, навбатлилик коэффиценти 2,0 ни ташкил этади. Деҳқонобод қишлоғидан 5-сонли умумтаълим мактаби оралиғидаги масофа 3,5 км.ни ташкил этади.

Бугунги кунда “Янги Диёр” МФЙ Деҳқонобод қишлоғидан жами 380 ўқувчи ёшлар бошқа мактабларга қатнаб ўқийди, **жумладан,** 22-сонли умумтаълим мактабга 335 нафар, 5-сонли умумтаълим мактабига 45 нафар ўқувчи ёшлар қатнаб таҳсил олмоқда. Шунингдек Деҳқонобод қишлоғида 0-7 ёшли болалар сони 520 нафарни ташкил этади.

Шароф Рашидов туман ҳокимининг 2017 йил 27 ноябрдаги №-1759-сонли қарорига асосан “Янги Диёр” МФЙ “Деҳқонобод” қишлоғи худудидан 22-сонли умумтаълим мактабига янги филиали қурилиши учун 1,5 гектар ер майдони ажратилган, лекин шу кунгача ижроси таъминланмай келинмоқда.

**“Янги Диёр” МФЙ “Деҳқонобод” қишлоғига 240 ўқувчи ўринли янги мактаб ҳамда 160 ўринли янги мактабгача таълим ташкилотини қуришни ҳамда тумандаги 12-сонли умумтаълим мактаби биносини таъмирлашда;**

**Йўллар ва кўчаларни таъмирлашда,** “Янги Диёр” МФЙ Ш.Сағдулла кўчаси-1,5 км, Ёшлик кўчаси-0,4 км, А.Темур кўчаси-0,5км, Пахтакор кўчаси-0,5км, Мустақиллик кўчаси-0,4км, Дўстлик кўчаси-0,4км, Бобур кўчаси-0,4 км, Гулистон кўчаси-0,4км, Фидокор кўчаси-1,5км, “Янги Диёр” МФЙ ҳамда “Маданият” МФЙ ни боғловчи кўчаси- 3,2 км ҳамда “Пастки Сулоқ” МФЙ даги Маърифат кўчаси-0,8км, Мустақиллик-1 кўчаси-0,6км, Мустақиллик-2 кўчаси-0,6км, Мустақиллик-3 кўчаси-0,6км йўлларни таъмирлашда;

**Аҳолини тоза ичимлик суви билан таъминлашда,** “Маданият” МФЙ даги мавжуд сув иншоатини қайтадан тозалаб, сув чиқариш ҳамда “Пастки Сўлоқли” МФЙ да янги ташкил этилган кўчалардаги 130 хонадонларни тоза ичимлик суви билан таъминлашда **2021 йил учун шакллантирилаётган манзилли Дастури рўйхатига киритишда амалий ёрдам беришларингизни ҳамда натижаси ҳақида Олий Мажлис Қонунчилик палатасига ёзма маълумот тақдим этишларингизни сўраймиз.**

Ҳурмат билан,

депутат У.Ўразбоев

**Ўзбекистон Республикаси**

**Маҳалла ва оилани қўллаб-қувватлаш вазири Р.Т.Маматовга**

**Ҳурматли Рахмат Тошназарович!**

Жиззах вилояти, Шароф Рашидов туманида истиқомат қилиб келаётган фуқаролар ҳамда маҳалла фуқаролар йиғинлари ходимлари жорий йилда Олий Мажлис Қонунчилик палатасига бир неча маротаба ёзма равишда ҳамда сайёр қабулларда мурожаат этдилар.

**Жумладан:** Бугунги кунда Шароф Рашидов туманидаги бир нечта маҳалла фуқаролар йиғинлари ўз биноларига эга бўлмаганлиги, аҳоли билан ишлашда етарли шарт-шароитлар, бино, мебел жихозлари ҳамда оргтехникалар билан таъминланмаганлиги сабабли фаолият юритишларида жуда қийналиб келинмоқда. Маҳалла фуқаролар йиғинлари ходимларининг фаолиятларидан аҳоли вакилларининг эътирозлари ҳақли бўлиб чиқмоқдаки, ишлаш жойлари совуқ, ҳеч қандай шароитлар, иситиш тизимлари умуман йуқ.

“Янги Диёр” маҳалла фуқаролар йиғини бугунги кунда маҳалла худудидаги “Янги Ҳаёт” тўйхонасига тегишли бўлган кичкинагина бир хонали бинода, “Маданият” маҳалла фуқаролар йиғини, маҳалла худудидаги эски бир хонали почта биносида, “Қулписар” маҳалла фуқаролар йиғини, маҳалла худудидаги савдо дўкони бўлган эски бир хонали бинода, ҳеч қандай шарт-шароитлар бўлмаган биноларда фаолият кўрсатиб келмоқда.

**Ҳурматли Рахмат Тошназарович!**

Сиздан илтимос, Шароф Рашидов тумани худудидаги юқорида қайд этилган “Янги Диёр”, “Маданият” ҳамда “Қулписар” маҳалла фуқаролар йиғинларини бинолар билан таъминлашда ёки бино қуриш, тегишли шарт-шароитлар, мебел жихозлари ҳамда оргтехникалар билан таъминлашда амалий ёрдам беришингизни ҳамда натижаси ҳақида Олий Мажлис Қонунчилик палатасига ёзма маълумот тақдим этишингизни сўраймиз.

Ҳурмат билан,

депутат У.Ўразбоев