**М А Ъ Л У М О Т**

Ўзбекистон Республикаси Президентининг 2020 йил 29 декабрь куни **Олий Мажлисга йўллаган мурожаатномасида** жазонинг ўталмаган муддатини енгилроқ жазо билан алмаштириш ва жазодан муддатидан илгари шартли озод қилиш тўғрисидаги тақдимномаларни киритиш ваколатини жазони ижро этиш органидан **инсонпарварлик комиссиясига ўтказиш** орқали бу жараёнда шаффофликни ва жамоатчилик иштирокини кучайтириш борасида вазифани амалга ошириш белгиланган.

Мазкур вазифа ижросини амалга ошириш учун Ўзбекистон Республикаси Жиноят-ижроия кодексига алоҳида модда киритилиб, **инсонпарварлик комиссияси** халқ депутатлари туман (шаҳар) Кенгаши депутатлари, Омбудсманнинг минтақавий вакиллари, суд, прокуратура, жазони ижро этиш муассасаси, Соғлиқни сақлаш вазирлигининг ҳудудий бўлимлари, ҳокимлик ҳузуридаги ижтимоий кўникма маркази ҳамда маҳалла фуқаролар йиғини вакилларидан иборат таркибда шакллантирилади.

Инсонпарварлик комиссиясига маҳкумлар билан суҳбат ўтказиш, уларни шахсий йиғмажилдлари билан танишиш ва жазонинг ўталмаган муддатини енгилроқ жазо билан алмаштириш ва жазодан муддатидан илгари шартли озод қилиш, келгусида қолган жазо муддатин ўташ учун манзил-колонияга ўтказиш тўғрисидаги тақдимномаларни судга киритиш ёки рад қилиш ваколати бериш назарда тутилади.

Жазони ижро этиш органи маъмуриятига фақат жазо муддатини ўтаётган маҳкумларни қонунда белгиланган жазо муддати қисмини ўтагандан сўнг, улар тўғрисида батафсил тавсифнома бериш ваколати белгиланмоқда.

**ИИВ ЖИЭББ**