Интервьюдан олинади.

Шу ўринда бир таклифим бор эди. У ҳам бўлса, пиротехник воситаларига оид.

Маълумки, Ўзбекистонда кўнгилочар ёки маиший пиротехника воситаларини сотиш 1998 йилда таъқиқланган. Тегишли қонунлар томонидан пиротехник воситаларни ишлаб чиқариш ва айланиш назорати олиб борилмоқда.   
Аммо, шунга қарамай мушакбозлик мухлислари кам эмас.

Пиротехник воситаларни ноқонуний сотиб олиш, ишлатиш оқибатида фуқаролар томонидан тан жарохати олиш ҳамда ёнғинлар содир бўлиши юзага келмоқда.

Шунингдек, Ўзбекистон Республикаси Президенти ёки Вазирлар Маҳкамасининг қарорларига мувофиқ ўтказиладиган, бошқа оммавий тадбирларни ўтказиш жараёнида пиротехника буюмларидан фойдаланиш олдиндан келишишни талаб этилмайди ҳамда Вазирлар Маҳкамасининг 2014 йил 29 июлдаги 205-сон қарори билан тасдиқланган Оммавий тадбирларни ўтказиш [қоидаларига](http://lex.uz/docs/2438871#2442524)мувофиқ бериладиган оммавий тадбирни ўтказишга доир рухсатнома бўйича оммавий тадбир дастури асосида амалга оширилади.

**Юқоридагилардан келиб чиқиб, Қонун лойиҳасининг 2-иловасига 23-банд сифатида “Техник ва махсус мақсаддаги пиротехника буюмларини (хавфлиликнинг III – V класслари) Ўзбекистон Республикаси Президенти ёки Вазирлар Маҳкамасининг қарорларига мувофиқ ташкил этиладиган оммавий тадбирларни ўтказиш жараёнида Ўзбекистон Республикасига олиб кириш ва улардан фойдаланиш (бундан саноат мақсадида фойдаланиладиган пиротехника буюмлари мустасно) ни “Амалга ошириш учун рухсат бериш хусусиятига эга ҳужжат талаб қилинадиган ҳаракат ва (ёки) фаолият” турига киритишни ҳамда “Рухсат бериш хусусиятидаги ҳужжатнинг (тартиб-таомиллар) номи”ни эса “Техник ва махсус мақсаддаги пиротехника буюмларининг (хавфлиликнинг III – V класслари) Ўзбекистон Республикасига олиб кирилишига ва улардан фойдаланилишига рухсатнома (бундан саноат мақсадида фойдаланиладиган пиротехника буюмлари мустасно)”, деб киритишни таклиф қиламан.**