**Ўзбекистон Республикасини Ҳукуматининг “Илм, маърифат ва рақамли иқтисодиётни ривожлантириш йили”да**

**амалга оширишга оид давлат дастурининг 2020 йил давомида бажарилиши юзасидан**

**ҳисоботи бўйича Ўзбекистон экологик партияси фракцияси**

**САВОЛЛАРИ**

|  |  |  |  |
| --- | --- | --- | --- |
| **№** | **Савол матни** | **Савол бериладиган вазирлик**  **ва идора** | **Савол берувчи депутат** |
| 1. | Давлат дастурининг 215-бандида атроф-муҳитни муҳофаза қилиш ва экологик ҳолатни яхшилашга эътиборни кучайтириш белгиланган. Ҳисоботда Республикада чиқиндиларни қайта ишлаш, шунингдек, чиқиндиларни атроф муҳит ва инсон соғлиғига таъсирини олдини олиш ва камайтиришда экологик хавфсизликни таъминлаш юзасидан “Йўл харитаси” тасдиқланганлиги ҳақида маълумот берилган.  Мазкур “Йўл харитаси”да доирасида 2020 йилда ушбу йўналишда амалга оширилган ишлар ва келгусида “Йўл харитаси” бўйича режалаштирилган тадбирлар ҳақида маълумот берсангиз. | Экология ва атроф муҳитни муҳофаза қилиш давлат қўмитасига | М.Ходжаева |
| 2. | Давлат дастурининг 213-бандида Орол фожиаси оқибатларини бартараф этишга қаратилган чора-тадбирларни амалга ошириш белгиланган.  2020 йил бугунги кунгача Қорақалпоғистон Республикаси, Бухоро ва Хоразм вилояти жами 7,4 км, шундан Хива, Урганч шаҳарлари атрофида 4,9 км, Нукус шаҳри атрофида 1,5 км ва Бухоро шаҳри атрофида 1 км масофада иқлим шароитга мос дарахт турларидан “яшил белбоғ” - ҳимоя дарахтзорлари барпо этилган.  Орол денгизининг қуриган тубида 743 минг га майдонда “яшил қопламалар” - ҳимоя ўрмонзорлар барпо этилди. Бундан ташқари, 3,0 минг гектар майдонда чўл ўсимликларидан яйловзор барпо этилган. Ушбу ўрмон-мелиоратив тадбирларни амалга ошириш учун ўрмон хўжаликлари ишчилари ва аҳоли томонидан 2019 йил қиш ва 2020 йил баҳор мавсумларида жами  2769,8 тонна чўл ўсимликларининг уруғлари тайёрланган.  Албатта, қўмита олимлари томонидан ушбу экилаётган ва ўтқазилган ўсимларда кузатув ишларини олиб боришади. Айтингчи, бугунги кунда мазкур ҳудудларда ўсимликларнинг ўсувчанлиги қандай ҳолатда?  Келгусида “яшил белбоғ” – ҳимоя дарахтзорларини барпо этиш бўйича режалар ҳақида маълумот берсангиз. | Ўрмон хўжалиги  давлат қўмитаси | К.Жуманиёзов |
| 3. | Дастурнинг 206-бандида  “Сув таъминоти ва оқава хизматлар тўғрисида”ги Ўзбекистон Республикаси қонуни лойиҳасини ишлаб чиқиш белгиланган бўлиб, мазкур банд ижроси муддати 2021 йил февраль ойигача узатирилган.  Гарчи қонун лойиҳасини ишлаб чиқиш молиявий манбалар талаб этмасада, ушбу банднинг узайтириш сабаблари нимада? | Уй-жой коммунал хизмат кўрсатиш вазирлиги | Н.Аминов |