**Ўзбекистон Республикаси**

**Халқ таълими вазири**

**Ш.Х.Шерматовга**

**ДЕПУТАТ СЎРОВИ**

**Ҳурматли Шерзод Хотамович!**

Муҳтарам Президентимизнинг Олий Мажлисга Мурожаатномасида мактаб таълимини тубдан яхшилаш ва унинг сифатини ошириш, муаллифларга муносиб шароит борасидаги ислоҳотларни жадал давом эттириш бўйича муҳим ва аниқ вазифалар белгилаб берилди.

Давлатимиз раҳбарининг **“Янги Ўзбекистон – мактаб остонасидан, таълим-тарбия тизимидан бошланади”**, деган эзгу ғоясини рўёбга чиқариш давлат сиёсатининг энг устувор йўналишларидан бирига айланди.

Сайловчилар билан учрашувларда ва Олий Мажлис Қонунчилик палатасига йўлланаётган соҳага оид аксарият мурожаатларда мактабларда бино ва синф хоналарнинг етишмаслиги билан боғлиқ муаммолар ўртага ташланиб, ҳаётий таклифлар билдирилмоқда.

Мен сайланган ҳудуд Самарқанд вилоятининг Пахтачи туманида жойлашган 13- мактаб биноси бугунги кунда жуда таъмирталаб аҳволга келиб қолган. 624 ўринга мўлжалланган мазкур мактаб биноси 1983-йилда қурилган бўлиб, ҳозирга қадар умуман давлат дастурлари асосида таъмирланмаган. Бу эса таълим сифатига, куз-қиш мавсумида ўқувчилар саломатлигига хавфни оширмоқда.

Юқоридагиларни инобатга олиб, Сиздан, Пахтачи туманидаги 13- мактаб биносини таъмирлаш масаласини 2021 йилга мўлжалланган Инвестиция дастурига ёки йил давомида шакллантириладиган қўшимча давлат дастурига киритишда амалий ёрдам беришингизни сўрайман.

Ҳурмат билан,

**Ш.Бўронов**